﻿ re vistă de şti inţă şi cultură Nr - ( - ) MAI-IUNIE ChIşINăU Publicaţie editată cu sprijinul Institutului Cultural Român re vistă de şt i inţă ş i cultură Editor echipa redacţiei issn - Lector veronica rotaru Redactor-şef adjunct viorica-ela caraman Procesare computer oxana Bejan iulian FiliP (i – Ah, ochiul; iv – Judecata florilor [II] ) i–Xvi (pagini color) Coperta şi interior Redactor-şef alexandru Bantoş Colegiul de redacţie Concepţie grafică mihai BacinscHi Redactori Orice articol publicat în revista „Limba Română” reflectă punctul de vedere al autorului şi nu coincide neapărat cu cel al redacţiei Textele nepublicate nu se recenzează şi nu se restituie Pentru corespondenţă: Căsuţa poştală nr , bd Ştefan cel Mare nr , Chişinău, , Republica Moldova Tel : , e-mail: limbaromanachisinau@gmail com alexei acsan, ana Bantoş, vla di mir Beş lea Gă, iulian Boldea (târgu-mureş), mircea Bor ci lă (cluj), leo But naru, Gheor ghe cHi vu (Bu cu reşti), mi hai cimPoi, ana tol cio Ba nu, ion cio canu, theo dor co drea nu (Huşi), anatol co dru, nico lae da Bi ja, stelian dumis trăcel (iaşi), an drei eşanu, nicolae Felecan (Baia mare), iulian FiliP, victor v Gre cu (si biu), ion Ha dÂrcă, du mitru iri mia (iaşi), dan mănucă (iaşi), ni co lae măt caş, ion melniciuc, cristinel munteanu (Brăila), adrian dinu racHieru (timişoara), mina-maria rusu (Bucureşti), marius sala (Bu cu reşti), du mi tru tiutiuca (Ga laţi), ion unGu reanu, diana vraBie (Bălţi) tatiana Fisticanu jana ciolPan sumar AutOGrAF iulian FiliP NECUNOsCUTELE TRANzIţIEI DE CE Mă DOARE INIMA? eMinesciAnA „IDEEA EMINEsCU” adrian dinu racHieru dumitru irimia Adevărul îNTRE cuvîntul biblic şI cuvîntul poetic îN vIzIUNEA LUI EMINEsCU PrO didActicA cOşeriAnA iulian Boldea rudolf WindiscH veronica cioBanu Gabriela medan andrei ProHin constantin şcHioPu LIRICA ROMâNEAsCă PREMODERNă POEţII văCăREşTI „PENTRU NOI, ROMANIsTICA A fOsT, AşA CUM AM îNvăţAT-O DE LA COsERIU, CATALIzATORUL CARE NE-A DEzvăLUIT PRObLEMELE şI METODOLOgIA LINgvIsTICII ROMANICE şI gENERALE” RELAţIA „LITERATURă – ARTE” îN CONTExTUL EDUCAţIEI LITERAR-ARTIsTICE A ELEvILOR IONEL TEODOREANU şI MATEIU I CARAgIALE – REPREzENTANţI AI DIRECţIEI EsTETIzANTE pământ şI Apă gLOsE IsTORICO-LITERARE LA EMINEsCU UNELE CONsIDERAţII PRIvIND REDACTAREA / sCRIEREA COMPUNERILOR NARATIvă şI DEsCRIPTIvă alexandru Bantoş vOCEA UNEI CONşTIINţE Aniversări AnAtOl ciOBAnu – diAlOGul ArtelOr MARIA TăNAsE, AsCULTATă şI văzUTă DIN bAsARAbIA vlad PoHilă iulian FiliP durere în umăr, GAtA de ducă, n-Ai teAmă de Ade- văr, pASăre triStă pe nedrept, înŢeleGere târZie, e toAmnă cum merGi, merGătorule?, înconJurAt de neînŢeleGători, după o noApte lunGă, lA viSări, teS- tAre SiGură, viAŢă între două AleGeri Şi mAi multe, poAmele răScrucilor – Florile, mărul lipSă, Subtili- tăŢi de AuZ, ruGă bASArAbeAnă de Fiece Zi Şi noApte, criZă de timp în ceruri Spre toAmnă-i?, SenZAŢie de toAmnă plumburie, numărAre, copil contemplând ASFinŢitul, între viS Şi ce GândeSc Acum, între două poeZii, AleGereA culeGerii Şi cernereA FrunZelor, nu Am timp , cAre A mAi rămAS în copAc? (iii), Jude- cAreA compoZitorului muZicii de bAlet, SFârŞitul lumii, Aruncă-un oS, te roG, în cei de SuS, Fii!, o Să mAi vin, o Să vă vin, cerneAlA mi-i de o culoAre POesis liMBAJ şi cOMunicAre critică, eseu ACUITATE AUDITIvă îN ExPREsII IDIOMATICE ROMâNEşTI CARAgIALE şI DELAvRANCEA: POsOMOREALA NATURALIsMULUI MIRCEA ELIADE – IMPLICAţIILE sCRIITURII EsEIsTICE POEzIA LUI LIvIU DELEANU DIN PERIOADA INTERbELICă: DEsChIDERI sPRE MODERNITATE cristinel munteanu dan mănucă ilie moisuc adriana caZacu DIALOgUL: REfLExE INTERDIsCIPLINARE ADOLEsCENTUL îN CăUTAREA sINELUI (romAnul AdoleScentului miop DE ELIADE şI trAveSti DE CăRTăREsCU) sabina corniciuc diana vraBie IULIAN fILIP şI NEMăRgINIREA UNIvERsULUI (PAgINI COLOR) I-XVI ARTELE şI DIALOgIsMUL sAU PROvOCăRILE PLURALE ALE LUI IULIAN fILIP emanuela ilie AUTORI cărţi şi Atitudini itinerAr lexicAl EMIL CIORAN îN CăUTAREA PARADOxULUI CREAţII LExICALE şI sEMANTICE LA NIvELUL gRAIURILOR ROMâNEşTI DIN sTâNgA PRUTULUI viorica-ela caraman iulia mărGărit AURELIA RUsU şI PREsTIgIUL EMINEsCOLOgIEI RELAţIA vOCATIv / NOMINATIv LA NUMELE DE PERsOANă theodor codreanu nicolae Felecan PROLEgOMENE PENTRU PRINCIPIUL DIALOgIC DE sIsTEMATIzARE A TERMINOLOgIEI LITERARE INTERACţIUNEA LExICULUI COMUN CU TERMINOLOgIA MILITARă aliona Grati marin Butuc PRIN Suburbiile municipAle sEMIOTICA PIEsELOR UTILIzATE PENTRU ACOPERIREA CAPULUI îNTRE CANADA şI bUCOvINA – viAŢA, cA o viZită vITA bREvIs, linGuA lAtinA LONgA „şI sE IvI ODATă CU OMUL sLObOD MUNCA” diana vraBie alexandru caZacu mihai Posada cristinel munteanu vasile c ioniţă MAsCA IRONICă sAU triumFul ASuprA uitării LA ANATOL MORARU MARgARETA CONsTANTINEsCU, Zi de târG lA FArmAciA din iArA sEMANTICA TExTULUI şI PRObLEMA REfERINţEI NOMINALE vitalie răileanu mihai Posada daiana Felecan MARgINILE ROMâNITăţII URMEAză să MAI fIE vALORIfICATE iulian FiliP Limba ROMÂNĂ iulian Filip necunoScutele trAnZiŢiei e nevoie să înţelegem unde ne aflăm şi ce e cu noi exact în acest moment, dar mai ales să vrem – toţi împreună – să depăşim golul de timp în care ne învârtim, încercând să prindem capul cozii Traversăm o experienţă unică între neamurile şi ţările lumii Iar ca aceas- tă experienţă să nu însemne decât tristeţe şi depresie, trebuie cu adevărat să înţelegem ce traversăm, pe unde ne aflăm cu evoluţia, să înţelegem această experienţă, poreclită – convenţional – tranziţie Ne confruntăm cu o situaţie de debut complex în ceea ce priveşte com- ponentele sociale, care produc (ori nu!) confortul social, viaţa de calitate: statalitate debutantă, democraţie debutantă, clasă politică debutantă, in- dependenţă debutantă şi toate celelalte, debutante şi ele E o constatare şi o înţelegere clară a situaţiei prin care, iată, trecem Să ne lamentăm că suntem debutanţi? Putem grăbi depăşirea debutului? Orice soluţie comportă conştientizarea a ce ni se întâmplă Doar atunci devin clare şi obiectivele autograf Limba ROMÂNĂ „IDEEa EmINEsCu” (DEsPRE „REACţIONARIsMUL” EMINEsCIAN) Adrian dinu rAchieru Moto: Marele noroc al României e că are un reacţionar de geniu Theodor Codreanu Ca „specialist al obsesiilor”, cum se autodefinea ( , p ), Cioran, mânat de febrele tinereţii şi în numele unei „uri iubitoare” pentru o ţară fără destin, cerea, pe vremea când era „tânăr, orgolios şi nebun”, chiar lichidarea trecutului ei Dar războiul cu strămoşii, profanând „liniştea morţilor” ( , p ), exprima nu doar furia unei negaţii, blamând – printr-un exces generalizat – un „infern inepuizabil” ( , p ) şi retezând, astfel, se iluziona, izvorul suferinţei A face istorie era cuvântul de ordine, învinovăţind trecutul şi născocind un viitor în care nu credea Oripilat de acel trecut obscur, „îmbătat de furie”, el visa la o Românie re- gândită, convertită, replămădită, devenind „alt neam” Şi din care, ţâşnind nesperat, doar Eminescu era cel care răz- buna „mediocritatea istoriei noastre” E o întrebare (aproape de nedezlegat) dacă obsesiva idee a „schimbării la faţă”, de circulaţie în epocă, ar fi cu pu- tinţă prin „febra salturilor” ( , p ) ori urmând ritmul organic, aşa cum voia marele poet De altfel, parantetic, precizăm că, iubind trecutul, Eminescu preconiza o reîn- toarcere ontologică, nu factologică ( , p ), în sensul unei „recuperări arheice” ( , p ), ne asigură şi Theodor Codreanu Interogaţia stă însă în picioare Oare, schim- barea (ca mutaţie etnică şi „cuvânt magic”) ar fi posibilă? Sau, dimpotrivă, spiritul unui neam se vădeşte imuabil, conservându-şi, în pofida infiltraţiilor, a metisajului din vremurile noastre, plasma etnică? Să mai adăugăm că însuşi Cioran, contemplând delirul eu- lui de odinioară se dezicea de acele afirmaţii „incredibile” Ele îi păreau „obsesiile unui străin”, venind din preistorie, va recunoaşte în Mon pays ( , p ) Totuşi, în pofida de- claraţiilor, se putea rupe Cioran de acel „trecut deocheat” uitându-şi iubirea „răsturnată”? Evident, naufragiul politic a sugrumat slăbiciunea pentru acei „visători sanghinari” eminesciana de care s-a simţit, pasager, legat şi de care, firesc, s-a dezis după ce dezastrul a fost pecetluit Dar Cioran, reamintim, este suspectat cu tenacitate că practică un „naţionalism disimulat” Opera lui, afirmă Pierre-Yves Boisseau, este „o enormă disimulare”, creşte din solul trecutului, se rescrie şi se desfiinţează necurmat, fiind o operă-palimpsest ( , p ) Cioran devine chiar centrul urii după ce a blamat un popor neînsemnat, incapabil să-şi afle „rostul pe lume” şi a urât umanitatea El practică, s-a spus, ura de sine pe „calea ocolită a disperării”, conştientizând că nimicnicia nu are leac Dacă Emil Cioran, biciuind, în anii tineri, orgoliul naţional (mereu în suferinţă) şi denunţând slăbiciunile naţionalismului românesc explica „amânarea” Români- ei prin răul interior (anemica forţă lăuntrică, neconvergenţa acţională a Provin- ciilor), nicidecum prin „piedicile din afară”, Theodor Codreanu, şi el îngrijorat pentru soarta neamului (confruntat acum cu deromânizarea), vorbeşte despre o „mutilare” a destinului prin bolşevizare ( , p ) O altă schimbare la faţă, aşadar, visatul „salt” cioranian în plămădirea României (în sensul progresului organicist, pe filon eminescian) fiind înlocuit cu o brutală sovietizare, impusă din exterior Evident, cartea lui Theodor Codreanu poate fi citită şi ca o replică la volumul din , dar „criticul total” (cf M Cimpoi) împinge analiza până în zilele noastre, dincolo de „faţa comunistă”, cu ştiuta exacerbare naţionalistă, cer- cetând transdisciplinar destinul culturii şi civilizaţiei româneşti în „post-naţiona- lism” Criticând vehement – pe suport eminescian – invazia „prădătorilor”, regimul cleptocratic, fără a se iluziona că „botezul magic” (prin aderarea la U E ) schimbă radical, peste noapte, datele problemei În fond, ca ţară a formelor fără fond (cum sună un vechi diagnostic), România probează, paradoxal, că sarabanda formelor (preluate mimetic) se însoţeşte cu rezistenţa fondului „Schimbările la faţă”, câte au fost, dovedesc, de fapt , neschimbarea noastră Cum Eminescu ar fi tocmai „un obstacol” în calea integrării europene (deci în calea schimbării), „partea cea mai bună” (sic) a intelighenţiei române cere să ne lepădăm grabnic de el Anexat judicios tradiţionalismului, el devine purtătorul de stindard al reacţionarismului, în prelungirea unui război cultural care macină de atâtea decenii energiile, contrapus fiind – după logica maniheistă – europeismului, ţinând în viaţă o „antiteză monstruoasă”, conform sintagmei lui Theodor Codreanu Adevărat, Eminescu glorifica acel trecut dar nu uita să precizeze că viitorul nu e doar o lineară continuare a trecutului Pe bună dreptate, în recenta sa Istorie critică (aşteptată cu înfrigurare, elogiată inflaţionar, dar hulită pe la colţuri), N Manolescu scrie: „Nu există un singur Eminescu” ( , p ) „Marele cano- nizator” se luptă cu imaginea unui Eminescu anistoric, intangibil, „pururi exem- plar” ( , p ), rezervându-i-se doar un rol simbolic şi sufocat de o „slavă stătă- toare” ( , p ), deşi epoca noastră cere, inevitabil, alte standarde de lectură Observând că febrila sa publicistică politică a fost interpretată „în fel şi chip”, con- fiscată şi utilizată propagandistic, beneficiind de actualizări „stupide” ( , p ), Nicolae Manolescu cere acum onestitate intelectuală şi raportarea ei la ideile epocii ( , p ) prin lectură contextuală, apreciind-o îndeosebi literar Înfeudată şi ex- Limba ROMÂNĂ ploatată ideologic, gazetăria eminesciană probează că avem de-a face cu un inde- pendent, făcând figură de „disident” ( , p ) în tabăra junimistă Fidel viziunii organiciste, semnând texte doctrinare, Eminescu poate fi „recuperat” – în această ipostază – prin discutarea probă a ideilor puse în pagină, chestionate în rama epocii şi prin retorica sa gazetărească, cum demonstra convingător Monica Spiridon (ci- tată respectuos de N Manolescu) A-i lipi expeditiv eticheta de reacţionar, conside- rând că, astfel, am curmat orice controversă, înseamnă a falsifica datele problemei „Reacţionarismul” eminescian înseamnă, simplu spus, opunere la progres? Apă- rând statul natural, cu nostalgia purităţii etnice, Eminescu denunţa alogenia păturii superpuse parazitând procesul organic El dorea nu un stat cosmopolit, nu „meri pădureţi” ci conservarea românităţii, făcând din aceasta chiar norma ei de dezvol- tare Şi, trezind astfel, prin „disoluţiunea” la care asista, cauzată de acea „mână de greci” înfiptă la „tocmeala ţării” mânia pamfletarului De aici şi vehemenţa tonului şi, mai ales, forţa de reacţiune pe care o cerea imperativ, văzând în ţărănime („ha- malii omenirei”) singura clasă pozitivă Am putea spune, precum amicul Morţun, că Eminescu „a scris fără convingere spre a putea trăi”? Dimpotrivă, aparţinând unui spirit netranzacţional, articolele sale dovedesc consecvenţă doctrinară şi dez- voltă un liberalism reacţionar „în toată întinderea cuvântului”, cum ne asigura po- etul însuşi (vezi Opere, vol X, Editura Academiei RSR, Bucureşti, , p ) Cercetând cauzele, gazetarul de la „Timpul” trece în revistă degradarea Bizanţului, consecinţele fanariotismului (distrugând instituţia boieriei prin dezrădăcinare şi „corumpere”, anihilându-i capacitatea de reacţie), concurenţa dintre comercianţii greci şi evrei, antisemitismul având strict cauze economice, prea evidente în epocă Şi, desigur, ceea ce urmează de aici, iscând o firească îngrijorare: ferocele relaţii concurenţiale (cămătari, arendaşi, cârciumari), „loialitate precară” şi „acţiuni vătă- mătoare” la adresa instituţiilor şi intereselor statului, fără ca doctrinarul să devină un inamic al „cauzei izraelite” ( , p ) Mai mult, mărturisind că nu e încercat de ură împotriva rasei izraelite, gazetarul va pleda pentru „interese reciproc armoni- zabile” (vezi Opere, vol X, Editura Academiei RSR, , p ) Acuza de reacţio- narism primeşte o primă replică / explicaţie chiar din partea celui vizat Eminescu scria în „Timpul” ( august ): „De aceea, dacă tendenţele şi ideile noastre se pot numi reacţionare (subl – A D R ), epitet cu care ne gratifică adversarii noştri, această reacţiune noi n-o admitem decât în înţelesul pe care i-l dă fiziologia, reac- ţiunea unui corp capabil de a redeveni sănătos contra influenţelor stricăcioase a elementelor străine introduse înlăuntrul său” „Reacţionarul” Eminescu se luptă, aşadar, cu „influenţele stricăcioase” anunţând că „de câte ori se vor face încercări de a păşi peste limitele libertăţilor şi aşezămintelor noastre constituţionale, noi ne vom face reacţionari, în adevăratul şi binefăcătorul înţeles al cuvântului” Să nu uităm apoi morbul discordiei, fricţiunile intraetnice care au stăpânit şi stă- pânesc neamul, acel „neamic puternic” întreţinând „spiritul de divizie”, făcând din naţia română, cum scria cu amărăciune D Bolintineanu, o naţie „neîncetat învinsă” Eminescu, la rându-i, constata că poporul nostru a fost „totdeauna dez- binat înăuntru” Astfel de inconfortabile observaţiuni, pornind de la realitatea tristă, descurajantă a „dezghinului naţional” (după vorba lui Eudoxiu Hurmu- zachi) au alimentat o gazetărie pasională, încercând a îndrepta lucrurile eminesciana Deloc întâmplător, Camil Petrescu, analizând – în treacăt – varietatea motivică a admiraţiei pentru scrisul eminescian, remarcându-i vraja şi „puterea demiurgi- că” va nota că „îndrăgostitul de veacul o mie patru sute” a suportat, în timp, prin „atitudini succesive”, o deplasare a unghiului de contemplaţie, geniul politic fiind (acum) „la zenit” ( , p ) Acum-ul camilpetrescian viza segmentul interbelic, articolul respectiv (Eminescu şi esenţele) fiind publicat, se ştie, în Azi însă, dincolo de „rudimentele de gândire politică” pe care le denunţa flegmatic Cris- tian Preda – o lectură nouă (critică) a jurnalismului eminescian, deloc politically correct, notează şi N Manolescu ( , p ) – ne obligă să avem în vedere standar- dele epocii (sale) Or, Eminescu ilustra un anume curent ideologic, aşezat fiind în vecinătatea lui Edmund Burke, sub flamura conservatorismului radical ( , p ), confiscat la noi de extrema dreaptă după Primul Război Mondial Reamintindu-ne că Doina are un „mesaj xenofob clar” ( , p ), concluzia manolesciană recuză, totuşi, excesele interpretative de ultimă oră: „Problema care se pune astăzi nu e de a-l absolvi pe gazetarul politic de erorile sale de gândire, nici, cu atât mai puţin, de a le privi prin prisma înţelegerii actuale a lucrurilor Un Eminescu examinat politically correct ar fi ultima măciucă la carul cu oale” ( , p ) Adevărat, poetul-gazetar se inflamează când e vorba de uzurparea „numelui etnic al rasei” şi îşi construieşte viziunea pe o „temelie rasială” ( , p ), voind ca ci- vilizaţia adevărată să răsară „din rădăcini proprii”, ştiind apoi că progresul repre- zintă legătura (subl – A D R ) „între prezent şi viitor” Iar naţionalismul, ambalat de pulsiuni xenofobe, potrivit unor voci agresive ar purta toată vinovăţia Curi- os, naţional-comunismul, ca „invenţie post-festum”, observa cu temei Theodor Codreanu ( , p ), conduce tocmai la descalificarea naţionalismului, implicit la prigonirea românismului Iar demonizarea prin etichetologie, practicată cu osârdie, funcţionează impecabil ca mecanism totalitar, demonstra Jean Sévillia ( ), instaurând terorismul intelectual (ipocrit şi insidios) Adevărat, în cazul lui Eminescu, din fericire, „logica de excludere” ( , p ) nu poate fi aplicată, dar culpabilizarea sa recurge, deseori, la transferuri ilicite, fiindcă, după cum ne rea- mintea J Sévillia, „orice opozant poate fi atacat nu pentru ce gândeşte, ci pentru gândurile care îi sunt atribuite” Cercetată în context, şi gândirea eminesciană e îndatorată unor circumstanţe; ele, firesc, trebuie cunoscute înainte de a arunca anatema Centralitatea eminesciană deranjează însă, ideea Eminescu – într-o vre- me a fragmentarismului – având rol coagulant Iar cultul său, departe de a fi doar livresc, devenit „un soi de realitate” printr-o „absorbţie” naţională, scria Camil Petrescu, se reazemă pe „vederea limpede a esenţelor” ( , p ) Prin Eminescu „poporul român devine poet realizat în carte” ( , p ) * În felurite împrejurări, creaţia marelui poet a fost transformată – prin ajustări ideologice – într-o anexă propagandistică Să ne amintim că la aniversarea cen- tenarului, hotărâtă prin HCM / septembrie şi desfăşurată cu zarvă demago- gică, „sub oblăduirea Partidului” (M Beniuc), reconsiderarea lui Eminescu ţin- Limba ROMÂNĂ tea recuperarea optimismului social, înfierând „nefericita influenţă” junimistă J Popper acuza „corsetul de fier al «Convorbirilor literare»” iar E Jebeleanu îl scotea pe „siluitul” poet de sub „lumina mincinoasă” a unor interpretări, redân- du-l poporului Astăzi „poporul l-a câştigat pe Eminescu”, clama «Scânteia» în Acel nou Eminescu era un Eminescu „eliberat” de lunga-i rătăcire, de fuga de luptă şi pledoaria pentru nefiinţă (Ovid S Crohmălniceanu) Şi tot criticul mai sus citat, ulterior reciclat, scria apăsat într-o anchetă a revistei «Flacăra» ( ianuarie ), aşezată sub îmbietorul titlu Perspective pentru reconsiderarea lui Eminescu: „avem nenorocul ca figura majoră a poeziei noastre să fie prizonieră, cu tot geniul ei, unei concepţii de viaţă reacţionare” Implicat în problemele şi întrebările care frisonau epoca, Eminescu propune, dinspre versantul conservator, recursul la „simţul istoric” şi cuminţenia locului Acel „rău modern”, amplificat de presiunea economică conducea la declinul orga- nicităţii, şubrezită de alogenii „diabolizaţi” Venerând ordinea medievală, gândi- torul Eminescu purcede la o relectură mitică, animat de utopica pulsiune regresi- vă, invitându-ne într-un „univers similificţional” ( , p ) Revizitându-i opera politică, Ioan Stanomir dorea să identifice un nucleu al „vocilor eminesciene”, pe filon conservator, aclimatizând un curent european ( , p ) şi, în egală măsu- ră, să cerceteze posteritatea unei gândiri politice „reacţionare” (prin urmaşii săi ideologici, Iorga şi Aurel C Popovici, ilustrând linia neoconservatoare) Extrem de importantă, cartea lui Ioan Stanomir discută, prin recontextualizare (locală şi europeană), despre autorul politic Eminescu, de mare energie critică, aşezându-l judicios în „tabloul de familie al unei epoci şi al unei sensibilităţi”, sperând a eli- mina paleo-clişeele de receptare, dar şi derapajele hagiografice E vorba despre o probă, acribioasă „arheologie intelectuală” ( , p ), explorând patrimoniul intelectual conservator, recuperându-l pe scepticul Eminescu ca „profet conser- vator al tradiţiei naţionale” ( , p ) Şi dacă excelenţa poetică, validată cano- nic, suscită rareori controverse (mărunte), opera politică (un corpus de texte rău citit şi, deseori, necitit) se dovedeşte o moştenire ideologică „cu bucluc”, stârnind dispute interminabile Să fie vorba doar despre un transfer de prestigiu? Încât, în cazul lui Eminescu (devenit „un caz”, apelat în toate împrejurările şi servind tuturor cauzelor), disocierea dintre text şi posteritatea ideologică, cum îndeamnă, cu temei, Ioan Stanomir ( , p ), devine o delicată obligaţie metodologică, inventariind „avatarurile postumităţii” şi „tribulaţiile ideologice” Fiindcă, să nu uităm, Eminescu nu poate fi anexat conservatorismului oficial, în zona partinică, aşa cum încercase Grigore Păucescu, în acel prim volum de articole eminesciene, şi care, apărând legatul eminescian, rostea o frază memorabilă, adeverită în timp cu asupra de măsură: „Omul acesta blajin, care fugea de lume, a devenit un tiran căruia i se supun toţi românii” Din fericire, „tirania” eminesciană continuă * O frază cu iz apodictic pe care o aşternea cu superbie H R Patapievici ne invi- ta să-l abandonăm pe Eminescu Ieşind din zodia naţionalului – scria temutul eminesciana eseist –, nici Eminescu ca poet naţional nu mai poate supravieţui El ne apare ca „exasperant de învechit” şi nu mai poate interesa, raţionează H R P , deoarece nu vine din zona anglo-saxonă Vom vedea mai încolo cum stăm cu naţionalismele altora, deloc în retragere Dar cum bietele culturi sunt, fatalmente, culturi naţi- onale, centralitatea lui Eminescu – deranjantă, se vede bine, pentru unii analişti arţăgoşi – va dăinui E drept, reproşurile lor sunt îndreptăţite când ne gândim la revăsarea de osanale şi apologia somnoroasă, căzând în banalitate, condamnând eminescologia la hibernare sinucigaşă Eminescu n-are însă a se teme de spiritul critic Iar acesta nu înseamnă zel demolator, aşa cum îşi închipuie defăimătorii de azi, seduşi de moda demitizării şi stimulaţi de un ciudat, reprobabil şi profitabil „antiromânism românesc” Inferiorita, generată de o cultură mică şi complexată, face ravagii în contrast cu războiul orgoliilor, purtat cu zgomot mediatic de atâtea personalităţi supradimensionate artificial O discuţie pe această temă presupune, obligatoriu, reîntoarcerea la Eminescu A redescoperi prospeţimea textelor prin lectură, dincolo de colbuitele clişee didactice, dincolo de avalanşa de sinteze şi analize (urmând doar a fi ingurgitate), procură pricepătorilor delicii nevestejite Evident, nu putem nesocoti flora exegetică, acea „vegetaţie barocă” (după spu- sele unora) care ar „parazita” opera Dar a ne reîntoarce la text înseamnă a evita mortificarea Iar în chestiunea enunţată mai sus, discutând tezele organicistului Eminescu, a consulta proza publicistică înseamnă a satisface o primă şi vitală condiţie În plus, gazetăria eminesciană, stigmatizată de la C Botez încoace, ne cere imperativ să chestionăm epoca, judecată fără clemenţă de neobositul edito- rialist Dar mai întâi s-ar cuveni, credem, să cercetăm, fie şi fugitiv, dar cu aceeaşi inclemenţă, epoca noastră O ciudată pendulare, cu accente exclusiviste, între autarhia naţionalistă şi retorica internaţionalistă frământă România posttotalitară Între inhibarea sau exacerba- rea şovin-isterică a sentimentului naţional (văzut, de unii, ca expresie a ceauşis- mului remanent), ideea naţională, îmbrăţişată timid, pare contrapusă europeis- mului fluturat dezinvolt; dar în noul desen al Europei de est, cunoscând – prin decomunizare – tensiuni etnice şi religioase împinse în radicalitate şi agresivitate intolerantă, deosebim lângă un naţionalism xenofob, isteric şi un naţionalism nonculpabil (cum zicea un eseist) Asupra acestui naţionalism dorim a stărui Există, nu încape îndoială, şi un patriotism zgomotos şi rentabil După cum nici internaţionalismul de ultimă oră, semănând izbitor cu tezele cominterniste de altădată (fireşte cu alte centre „de omologare” acum) nu este păgubos pentru ofensivii săi suporteri Este simptomatic că „trezirea Estului”, smuls din hipnoza comunistă, înseamnă şi renaşterea mişcărilor naţionaliste, pulverizând la această oră istorică ideea stabilizării naţionale Mai mult, discreditând – îndreptăţit – ide- ologia naţionalistă, noul context culpabilizează operetistic, într-un spaţiu politic pluralist, animat de hărţuiala politică (însemnând, de regulă, risipa energiilor naţionale), chiar ideea naţională Ce i se opune? Vectorul „europeist”, gălăgioasa dezbatere deshumând polemici care au brăzdat şi cugetarea românească, pusă mereu în faţa alternativelor şi sigilată de tensiunea dubletelor Între naţionalis- mul romantic din faza juvenilă a culturii noastre exaltând etnicul ori „ţărmuirea Limba ROMÂNĂ autarhică” şi criticismul nedomolit (hrănit de comparaţiile strivitoare, folosind etaloane vestice), atingând acum teza „permeabilizării graniţelor”, demagogia naţionalistă şi-a tăiat partea leului, cultivând iluzionismul în numele sforţărilor viitoare Dar, cum spuneam, o permanentă dedublare defineşte spiritualitatea ro- mânească, ispitită fie de rezistenţa autohtonismului, fie de impuslul europenizării Să fie acest joc al dubletelor un „fenomen de cultură mică”, cum sugera cineva? Culmea e că, obligată la această perpetuă defensivă localistă (fără a contracara costisitoarea propagandă maghiară, cu insolenţele şi dramatizările ei, desfăşurate la un înalt nivel), tot România e suspectată de apetit imperialist! Timorarea diplo- maţiei noastre în faţa puternicului lobby maghiar, teama de „internaţionalizarea” conflictelor ne păstrează în rezervă Românofobia se întinde, până şi chestiunea Basarabiei a fost temporizată, iar ivirea enclavei nistrene este – ne explică voci moscovite – „o barieră în calea românimii agresive” Pretinsa „anexiune” (teză vehiculată de imperialismul pan-slavist) trenează tocmai pentru a nu deschide, simetric, un alt focar, deşi, cum bine se ştie, realitatea spirituală a Basarabiei in- dică o reintegrare Iată că, în pofida invaziei bolşevice (decapitând intelectualita- tea), putem vorbi de un miracol basarabean; iradierea ideologică n-a împiedicat regenerarea românismului Devenită, aşadar, „poligon de încercare”, România e privită, surprinzător şi ne- drept, ca ultimul imperiu! Pentru mulţi o necunoscută, ea e tratată cu un dis- preţ globalizant, condamnată la izolare şi pauperizare Chestiunea românească e percepută, prioritar, prin filieră maghiară, iar „politica diferenţiată” americană nu încurajează voinţa de a face Istorie Să ne aşteptăm soarta? Autosuficienţa, resemnarea, retragerea în „concavitatea” istoriei vorbesc, în termeni cioranieni, despre inconvenientul de a fi român Nici negativismul lui Cioran (amintind de nenorocul valah şi rădăcinile nevrednice), nici optimismul noician (victimizat to- tuşi) nu exclud, în pofida statorniciei, a încăpăţânării de a rezista, oscilaţia; între neantul valah şi moftul român, între partea vizibilă şi istoria secretă se poate ghici „minunea ascunsă a unei Românii subterane” Citindu-l pe Cioran, ne întrebăm: când va ieşi la suprafaţă această „minune ascunsă”? Cum va cuvânta ea, dacă va uita ori îşi va inhiba, sfătuită de vecini „binevoitori”, glasul naţional, eclipsat de europenismul idilic? Eterna hărţuială în care se bălăceşte intelectualitatea fărâmiţată înseamnă doar energie verbală (cheltuită) şi, negreşit, irosirea resurselor Cei pierduţi în diaspo- ra se leapădă grabnic de românitate (sunt, desigur, şi excepţii), cultivând indivi- dualismul feroce şi acelaşi jalnic „sistem al pârei”, pricinuindu-ne mari necazuri Carenţa emigraţiei, când nu e animată de sentimentul revanşei dovedeşte o păgu- bitoare divergenţă; exilul românesc ajunge să cultive, prin optica îngustă de grup sau de partid, chiar antiromânismul Şi astfel, demisionând în faţa marilor pro- bleme (iar ideea naţională e, certamente, prima dintre ele), admirăm – în ocazii festive – „pasivitatea eroică” a acestui neam, asumându-şi în pofida potrivniciilor care se ţin lanţ sarcina fiinţării O polarizare dureroasă, exploatând „logica” elec- torală şi deziluziile în lanţ, frământă frontul intelectualilor Vegetând în cadrul strâmt al „tradiţiei”, cu reflexe autarhice, igonorând somaţia realităţii adoptăm eminesciana un punct de vedere mioritic? Oare vremea statelor-naţiune a apus? Sau cursul fe- deralist e recomandat doar unora, având ca substrat tocmai agitaţia xenofobă şi ca rezultat triumful unor (alte) naţionalisme? Ca să fim drepţi, o „insularizare” a explicaţiei (privind neîmplinirile noastre) ajunge, repetat, la concluzia că alţii („ceilalţi”) sunt mereu răspunzători Deşi vremurile şi contextele geopolitice ne- au rezervat rolul de victimă, nu putem conchide că în toate circumstanţele noi ne-am convertit jelania şi toleranţa în faptă eroică şi frăţietate Mai mult, sunt destui cei care, aflaţi în exil, depun râvnă în pierderea identităţii „Cum poţi să fii român?” – e o întrebare dureroasă, reluată obsesiv Acuzând complexele de „cul- tură mică” şi fatalităţile care o apasă, spiritualitatea noastră nu trece nici proba exilului; lepădarea de acest „infern” al etniei, uşurinţa de a îmbrăţişa neromânita- tea (tăgăduindu-şi rădăcinile) nu stârnesc oare, în replică, puseul naţionalist? Dar chemarea sirenelor europenismului nu înseamnă a ne ignora rădăcinile, abandonându-ne fiinţa etnică Fiindcă, ne reamintea Iorga, orice naţie e o energie Iar cei care, stăruitor, ne recomandă a ne lepăda de românitate o fac în numele unui alt sforăitor naţionalism, contaminat de o pretinsă superioritate Aşa cum suntem, repudiind – fireşte – naţionalismul obscen, navigând printre evenimente (dovedind abilitate şi, câteodată, versatilitate), nu trebuie să ne culpabilizăm câtă vreme alţii ne strivesc cu naţionalismul lor, fluturat ca imperialism egolatric * Nu e, desigur, o întâmplare că Emil Cioran, dorindu-şi a evada din „infernul etni- ei” şi visând să aparţină altui neam, considera proza publicistică a lui Eminescu, cel coborât în „obscuritatea sinistră a trecutului”, îndatorată unei contaminări or- ganiciste; încât, concluzia scepticului vizionar cade fără umbra vreunui echivoc: „Eminescu a fost un poet naţional à rebours”! I Negoiţescu, în a sa controversată Istorie a literaturii române (Editura Minerva, ), în prelungirea afirmaţiilor cioraniene, consideră gazetăria eminesciană ca fiind „oarbă de patimă” Aseme- nea grele acuze, reluate cu aplomb şi, deseori, fără oboseala demonstraţiei, săvâr- şesc, repetat, păcatul de a ignora contextul Totuşi consecvenţa nu îi este refuzată marelui poet; mai mult, acelaşi I Negoiţescu acceptă că între poezia plutonică şi ideea publicistică „descărcarea” nu este nicidecum contradictorie Să urmărim, aşadar, cum se manifestă ideologia naţionalistă eminesciană, crescută pe teoria organicistă, solid constituită şi bântuită de nostalgii paradisiace; o „proză”, să re- cunoaştem, „împătimită”, vie, îmbătată de mirosul fiinţei naţionale glorificând trăinicia rădăcinilor şi care, potrivit unor voci, fiind nutrită de o „concepţie soci- ală reacţionară”, fixează „rădăcinile pragmatice” ale poetului jucând o „influenţă rea” Să fie de vină, oare „mânia homerică” (Klaus Heitmann), înveninând pana poetului? Să fie responsabil vizionarismul politic „naiv”, întors spre trecut, rătăcit în ceţurile medievalismului idilic, iscat de sincera dorinţă de a fi „sporitor neamu- lui”? Ori, poate, mai ales, conflictul etnic, stârnit de cameleonismul panglicarilor politici, cu gustul tranzacţiei, de jocul duplicitar al contemporanilor, insuportabil pentru o personalitate de o „unitate excepţională” (vor recunoaşte, de astă dată, Limba ROMÂNĂ toţi exegeţii), un romantic „pur şi total”, împins – temperamental – spre orizon- turi vizionare interesate de prezervarea rădăcinilor? Toate împreună, negreşit, şi încă altele, alimentând o carieră publicistică de o uimitoare consecvenţă, cores- pondentă lirismului său, atins – se ştie – de melancolie cosmică Proza politică, nescutită de excese polemice, cultivă verbul coroziv; gazetarul mânuieşte aici, fără economie, invectiva, aruncă rafale sarcastice, îşi „profesionalizează” elocinţa (cf Monica Spiridon) Curios, într-un mai vechi editorial din „România literară”, N Manolescu lansa recomandarea (o cerinţă cenzurativă, de fapt) de a reţine, pentru uzul posterităţii, numai poezia! Din fericire, criticul, am văzut, şi-a recon- siderat poziţia şi pare a fi de acord cu exponenţialitatea eminesciană, dezavuând însă, cu egală îndreptăţire, fie tiparele exegetice obosite, întreţinând sub crusta encomioanelor un cult primitiv, fosilizant, fie negativismul pueril, insolent, dori- tor mai cu seamă de a şoca, virilizând – la anumite intervale – linia antieminesci- anismului, cu intenţia necondamnabilă de a risipi prizonieratul mental şi elanul idolatru Dacă asupra liricii eminesciene, un „cosmos somnolent” pătruns de dureroasa voluptate a morţii, controversele nu abundă, reactualizarea inflamărilor polemice priveşte, cu deosebire, ideologia naţionalistă eminesciană, o moştenire pe care I Negoiţescu o consideră – pentru perioada interbelică – „vie şi grea” Ce i se reproşa, de fapt, lui Eminescu? Încă Gherea constata că respectul emi- nescian pentru trecut era „cu totul din cale afară” Blamând păcătoşenia civi- lizaţiei noastre, conservatorul Eminescu se refugia în trecut Un vers decupat din Epigonii („Strai de purpură şi aur peste ţărâna cea grea”) vorbeşte despre această viziune voluptuos-feerică, cuprinzând o lume somnoroasă, îmbibată de mitos; versul în discuţie, eliberând un vizionarism istoric, condensează parcă „păcatele” ideologice: idilizarea spaţiului de obârşie, proiecţia în trecut, grija pentru prezervarea rădăcinilor, aura feerică însoţind vectorul destinului, con- templându-şi lucrarea Ar fi regretabil dacă am uita că poetul gândea organicist Doar acea – deja in- vocată – unitate excepţională a personalităţii sale ar putea explica, pe deasupra „graniţelor de partid”, corespondenţele dintre poezie şi proza sa politică E drept, accesele xenofobe nu lipsesc; gazetarul foloseşte verbul corosiv (limba ungurilor „îngrozeşte piatra”), vine cu soluţii hilare („dacizarea alogenilor”, stăvilind popu- laţia „flotantă”) Poetul, un „călător de ceruri”, nu era şi politolog Viermuiala po- liticianistă îi stârnea indignare încât va beşteli „maimuţarea legilor şi obiceiurilor străine” invocând natura poporului Se încerca în acei ani, seduşi de pedagogia maioresciană, o reformare a societăţii Optica occidentală aducea, indiscutabil, un spor de intelectualism, zguduind mentalitatea românească Fiindcă, dinco- lo de aparenţele istorice, credem şi noi că teoria formelor fără fond ascunde un nucleu rezistent Dar putea un chinuit „prinţ de nouri”, suferind pentru racilele epocii sale să îndrepte moravurile practicând gazetăria? Mai ales că propaganda noastră era şi atunci ca şi acum în defensivă; iar de o preluare necritică a soluţiilor eminesciene nu poate fi vorba Curios însă, când pledează pentru monarhia habs- burgică federalistă, gazetarul stârneşte entuziasmul lui I Negoiţescu! Mai mult, eminesciana soluţia de conjunctură pe care o susţinea Eminescu i se pare „una din puţinele idei progresiste” Blaga era de părere că odată cu retezarea destinului organic începe „criza” popo- rului român, descoperind un astfel de ceas „hărăzit” în timpul Moldovei lui Şte- fan când sentimentul spaţial creşte înspre ideea imperială, când „lipsa de noimă a Istoriei” (adică expansiunea otomană) ne obligă la defensivitate şi stinge atâtea posibilităţi Legat de „spaţiul matern al plaiurilor”, acest popor va trăi sub scutul dogmei şi al ritului răsăritean, departe – aşadar – de destinul la care s-ar fi putut ridica, aşteptând acele „răstimpuri” îmbietoare Scoşi din destin, asaltaţi de îm- prejurări mai puţin norocoase, românii nu reprezintă o „naţie politică” Cel puţin sub această împovărătoare etichetă a vieţuit în robie norodul transilvan, apărat de ortodoxia obştească şi de un mărunt „trai etnic”, stăvilind elanurile metafizice Acelaşi Blaga deplângea neşansa noastră, observând că „instinctul românesc” ne va salva mereu dacă desfăşurările noastre nu ţinteau planul major al matricei stilistice Faptul că „reformaţii” dorind a asimila masa valahă luptau împotriva eresurilor noastre (raţionalismul lor arogant şi sterilizant intrând în conflict cu „gândirea magică”, plămădind în anonimat rituri păgâne), îl conduce spre dis- tincţia dintre înălţimea raţiunii şi cea a spiritului; aici, pe acest plan, ascunzând atâtea virtualităţi, se putea desluşi „potenţialul de naivitate creatoare” care ar fi putut rodi în condiţii măcar normale Să reamintim că Ideea Eminescu (pentru care pleda Blaga) este chiar ideea naţională Un legitimism de ordin divin, trans- figurând matricea noastră stilistică Eminescu ar fi, raţiona filosoful spaţiului mioritic, românismul sublimat Caragiale, pe care mulţi îl văd ctitorul României moderne, ar putea reprezenta – adăugăm noi – românismul caricat Umbra lui se întinde; opera, sfidând profeţiile negre, nu se perimează, în schimb societatea se caragializează Zeflemeaua e suverană, miticismul („filosofia” uşurică, dispre- ţuind sforţarea şi adâncimea) face ravagii Marele auditiv înţelegea lumea ca for; volubilii amici, dezlegându-şi valenţa sudică se hrănesc cu iluzia participării Este şi aici aceeaşi prăpastie dintre înţelegerea problemelor şi pasiunea pe care acest omenet, iubitor de viaţă publică, o eliberează în „marea trăncăneală” Cultura noastră, puţin atentă la complementarităţi nu-şi îngăduie şi nu trebuie să-şi permită luxul exclusivismelor şi hemoragia valorilor Avem nevoie şi de ochiul eminescian ce „înlăuntru se deşteaptă”, dar şi de corosivitatea caragialeană, cu o incontestabilă energie de impact Mai mult, s-ar părea că îl iubim creştineşte pe Eminescu şi îl urmăm cu voioşie pe Caragiale Ce altceva ar putea fi cu adevărat originala noastră democraţie dacă nu ar răspândi o boare balcanică? Orientalis- mul din noi e activ iar „crima lui Caragiale” (ca să cităm eseul lui Ralea) înseam- nă şi filosofia moftului „în contra” seriozităţii Să fim noi, Esteuropenii, europeni de gradul doi, cum zicea cineva? Orice individ ţine de un grup naţional, iar naţiunile – părţile concrete ale omeni- rii – aparţin umanităţii prin valorile lor Negreşit, avem în vedere un naţionalism „în marginile adevărului” (după vechea poruncă maioresciană), şi nicidecum un naţionalism de cafenea, zgomotos-patriotard, obscen chiar Este aici raportul dintre parte şi întreg; principiul individuaţiei lucrează „înlăuntrul omenirii” iar Limba ROMÂNĂ a lucra pentru omenire înseamnă a recunoaşte şi „lanţurile nedesfăcute” (după vorba eminesciană), ereditatea naţională, aşadar Or, când e vorba de ereditatea naţională, stilul „catastrofic” e de îndată izbitor Să amintim aici doar diatribele tânărului Eliade (Cele două Românii, ) sau febra cioraniană, croind României un alt destin, legat de o misiune „mistică” Ideologii „fu- rioşi” ai perioadei interbelice dovedeau o imaginaţie exaltată şi o juvenilă iconoclas- tie Iar în arsenalul propagandei de dreapta întâlnim clişee care au făcut, şi în alte regimuri, carieră: Revoluţie, om nou, noua spiritualitate etc Mesianismul românesc, îmbolnăvit de megalomanie, de setea de monumental nu pleda prin astfel de voci vehemente pentru continuitate ci voia ruptura; ca popor „ales”, strivit de asediul Im- periilor vecine trebuia să ieşim din faza aurorală râvnind răsturnarea Vociferanţa ju- nilor, convinşi că hăul se cască în faţa lor, întrezărea drept soluţie (cazul Cioran) doar regimul dictatorial O ţară „la teasc” ar stăvili risipirea energiilor (vizibilă în context democratic), lichidând „orbecăiala seculară” Simptomele crizei alimentau astfel de fanatisme într-o societate dezorientată, acuzând vlăguirea crezului pozitivist Tulburele context postrevoluţionar repetă scenariul dezorientării, în conflict cu soluţia eminesciană Sub pedeapsa excluderii din Europa, în numele unui euro- penism idilic acest popor zis mioritic, aşezat (considerat un furnicar întunecat), este invitat a se lepăda de ideea naţională (considerată, iresponsabil, remanenţă ceauşistă) Riscăm ca elementul românesc să nu mai fie „norma de dezvoltare a ţării”, cum propunea Eminescu Tranziţia fără anestezie, deteriorarea alarmantă a nivelului de trai, logoreea dez- măţată şi oportunismul grosolan, faza resentimentară a democraţiei-baby, mi- tingismul (provocând reacţii emoţionale şi nelinişte morală), violenţa postrevo- luţionară şi terorismul grupurilor de presiune, în fine, insinuarea forţelor oculte conduc la isterizarea societăţii Astfel de frământări şi căutări, strangulând im- pulsurile Reformei în contextul „dolarizării” şi dughenizării economiei, ar trebui îndreptate spre relansarea „iubirii de muncă” (cum ar fi zis Eminescu), pentru a evita „o nouă rătăcire”, pentru a asigura prosperitatea unei ţări, osândită – s-ar părea – „de a da mereu îndărăt” De altfel, dacă vom reciti textul lui Eminescu (cules în „Timpul” din decembrie , ca articol de fond ) vom descoperi că diagnosticul eminescian se potriveşte ca o mănuşă zilelor noastre; ceea ce dove- deşte că „relele noastre” traversează felurite epoci şi regimuri fără ca o corecţie serioasă (şi salutară) să le pună capăt Eminescu, bunăoară, vorbea de lăcomie şi parvenitism (folosind „statul ca unealtă”), de meschinăria şi fracţionismul ce agită peisajul politic, de simptomele de bizantinism şi „păpuşeria constituţiona- lă”; şi, cum aminteam, nu în ultimul rând, de „fuga de muncă” şi lipsa de cultură adevărată, inaugurând falsa credinţă că „numai prin politică poţi ajunge la ceva” Or, o societate care nu se întemeiază prin muncă – avertiza marele poet – îşi pa- ralizează nervul vieţii sociale şi provoacă „discompunerea sângelui social” Deşi scriitor total, Eminescu cere, în cadrul dicuţiei noastre, o „parcelare” Poetul, ge- nerând o „eminescită purulentă” (Caragiale) şi un epigonism întins pe durata câtorva promoţii a propus, ca gânditor politic, o analiză nemiloasă, blamând că- puşele alogene şi condiţia ţărilor româneşti ca „hotel de tranzit” eminesciana Oferă realităţile post-revoluţionare o problematică nouă? Mă tem că nu Tabloul eminescian e la fel de adevărat ca acum un secol şi mai bine Încercând a afla în elementul românesc „norma de dezvoltare a ţării”, vom pleda pentru accesul la demnitate (urmând unei lungi tăceri vinovate care, să recunoaştem, a însemnat capitulare morală) şi pentru saltul cultural, capabil – sperăm – să anuleze lacune- le democraţiei noastre Gazetăria eminesciană a fost, neîndoielnic, una angajată, de altitudine intelectu- ală, transferând posterităţii intuiţii şi afirmaţii de autoritate, trăind prin iradierea prestigiului Actualitatea unor observaţii nu trebuie să înşele Textele eminescie- ne, justificate în epoca lor, solicită – pentru o corectă evaluare – chiar imersiuni în hăţişul problematic al epocii; ele nu trebuiesc citite prin lentila problemelor şi litigiilor pe care momentul nostru le ridică Dar justificarea lor istorică n-a exclus, din păcate, manipularea postumă Prea adesea, gazetăria eminesciană, motivată – să recunoaştem – de un puternic impuls civic n-a fost citită în sine ci invocată pentru a sluji unor demonstraţii (divergente chiar) Posteritatea ideilor politice indică mortificarea unor judecăţi, inerţia clişeelor şi etichetelor, solicitând aşadar întoarcerea la text şi context Din faptul că Eminescu a denunţat capitalismul parazitar, prădalnic (sub umbrela neofanariotismului liberal) şi a blamat pătu- ra superpusă (fixându-ne în condiţia de suburbie economică) s-a tras conclu- zia, repetată obstinant, ca un îndrăgit refren critic, că poetul ar fi un doctrinar romantic al răzăşimii E drept, utopia eminesciană glorifică satul răzăşesc dar el nu trebuia căutat într-un trecut imprecis, ceţos, ci în realitatea tangibilă prin supravieţuirea satului devălmaş, considerat un longeviv model politic Eminescu nu a fost un critic de partid, ci un om de campanie; desprinderea din context a afirmaţiilor sale ori preluarea caracterizărilor formulate de adversari permit cu uşurinţă falsficarea Etichetele lansate în focul polemicilor ascund o radicalizare a opiniilor şi astfel de extremisme se cuvin corectate poposind asupra textului şi interogând, cum spuneam, contextul Pentru că Eminescu a atacat civilizaţia burgheză şi samsarlâcul ei (global, cu argumente friabile, consideră inamicii săi) el a fost considerat potrivnic progresului; un îndrăgostit iremediabil de trecut, un „reacţionar” care ne-ar împiedica acum (se mai aud voci) în marşul spre Eu- ropa Militantismul gânditorului e departe de a fi infailibil; judecând hiperionic, poetul, „cel de deasupra”, coboară, astfel, din altă lume luând pulsul realităţii, împământenindu-se Civismul său e evident chiar la douăzeci de ani Să ne amin- tim că în articolele din „Federaţiunea” (de la Pesta) poetul cere un creier „rece” şi invocă dreptul „natural”, aborigenitatea pentru a ne legiui trebuinţele Poziţia sa antidualistă cheamă la solidaritate naţiunile nemulţumite din conglomeratul im- perial (un fel de „antantă” a asupritorilor) încât pledoaria pentru „echilibru” (mai ), considerat un delict de presă, va fi urmată de măsuri (luate de autorităţi) împotriva redactorului responsabil Ion Poruţiu Poetul ştia ( ) că „Austria există prin discordia popoarelor sale” Dorind un stat naţional şi nu o „Americă dunăreană”, Eminescu era îndreptăţit să creadă în misiunea noastră istorică Era convins că vom avea un rol însemnat în istoria lumii deoarece „puterea şi mântu- irea noastră în noi este!” Dar nu prin lunga defensivitate a unui popor „mulţămit a fi adăpostit”, satisfăcut de o existenţă larvară ne vom afla limanul „Norocul” Limba ROMÂNĂ libertăţii nu trebuie compromis printr-o interminabilă gâlceavă; iar împrejurările istorice prin care trecem nu îndreptăţesc „folosirea” conjuncturală a textelor emi- nesciene, aflând acolo răspunsuri sacrosancte, definitive Definitiv rămâne însă îndemnul poetului de a înţelege că literatura unui popor nu poate exista decât „determinată ea însăşi, la rândul ei, de spiritul acelui popor” Or, fiecare popor rămâne o posibilitate spirituală Iar Eminescu exprimă, deocam- dată, în ceea ce ne priveşte, suprema încordare creatoare E drept, perspectiva ma- ioresciană îl privilegia pe poet, îngropând contribuţia gazetarului Rămâne o în- trebare etern nedezlegată: dacă proza politică a crescut pe trunchiul poeziei sau bogata vegetaţie ideatică a hrănit lirismul eminescian Oricum, biografia politică a marelui scriitor oferă încă multe necunoscute, casarea lor nefiind recomandabilă De indiscutabil ecou, incomode, articolele sale se cuvin analizate cu creier „rece” (aşa cum recomanda însuşi Eminescu), luând distanţa pe care ne-o îngăduie tim- pul scurs Ele aparţin unei epoci şi reflectă tensiunile ei Erupţiile sentimentale, judecăţile partizane se înscriu unor pasionale reacţii politice Marile sale polemici ţin de o legătură placentară cu epoca şi a le rupe din context înseamnă, implicit, a le falsifica Aşa cum, bunăoară, a fost deformat Eminescu, „trecut” prin codul unei ideologii mutilante şi „tradus” în limbajul luptei de clasă, în numele „reducţionis- mului ideologizant” Sau cum înainte (şi poate şi acum) a fost citit prin optică libe- rală Dincolo de presiunea problemelor „la zi”, Eminescu îşi păstrează nealterată actualitatea Ceea ce nu înseamnă că îmbrăţişăm azi, fără control critic, toate ideile marelui poet-gazetar, doritor a stimula regenerarea naţională * Stimularea, provocată de textul eminescian, se poate dovedi fertilă, corectând men- talităţi, deprinderi sociale, reflexe şi moravuri Cu o condiţie însă, mereu în cumpă- nă la meridianul nostru: continuitatea eforturilor Din păcate, ispita adamică, tema manoliană, fixaţia maniheică, râvna furioasă a demolărilor în perspectiva unui nou start în Istorie, de regulă ratat, compromit această condiţie şi mută accentul de la evoluţie la revoluţie, retezând putinţa creşterii organice De altfel, admiţând rolul propulsor al ideilor, forţa lor critică şi vizionară, întreţinând o fertilă tensiune, va trebui să admitem că asimilarea unui program radical, penetrând straturile Româ- niei „profunde”, nu s-a împlinit nicicând Chiar recomandările de inspiraţie libera- lă, obstacolate de mitul etatist, de virilele reflexe centraliste, de insidioasa directo- craţie au, la noi, o „soartă tristă”, handicapul principal fiind, credem, nu atât tradiţia fragilă cât incapacitatea mişcării liberale de a-şi găsi un centru, coagulând energiile, risipite – de regulă – în războaie de orgolii Pe de altă parte, nu putem nega ori ignora aura critică, însoţind posteritatea pa- şoptismului, „vinovat” de falsificarea culturii noastre Virulenţa opiniilor antipa- şoptiste, taxate cu lejeritate, în graba etichetărilor, drept retrograde, a eşuat, une- ori, să recunoaştem, într-o ideologie antieuropeană, punând în circulaţie, în numele realităţilor „organice”, enormităţi Să amintim pledoaria lui Nae Ionescu pentru „decuplare” sau temerile unui N Crainic, înspăimântat de „vedenia unei eminesciana Românii europenizate”, gata de „a se prăbuşi” din spiritualitatea ecumenică Fe- bra recuperatoare de azi, scoţând la suprafaţă textele „interzise”, ţinute sub obroc vreme de decenii, aparţinând unor indiscutabile personalităţi culturale (de extre- mă dreaptă) poate fi convocată drept „argument” pentru a „explica”, după unele voci, isterizarea naţionalistă şi, implicit, traiectoria sinuoasă a ideilor de extracţie paşoptistă Dar lucrurile sunt mult mai complicate şi o încercare de a examina această spectaculoasă dinamică ideatică presupune a ne apropia şi cealaltă per- spectivă Or, judecând din celălalt unghi, chiar în faza prejunimistă vom desco- peri intervenţii lucide avertizând asupra pericolelor în privinţa importului masiv, necritic, de idei şi forme ale civilizaţiei occidentale „Nu este iertat nici unei naţii, nota Mihail Kogălniceanu (Tainele inimii, ), de a se închide înaintea înrâuri- rilor timpului”; dar tot el, în Introducţie, atrăgea atenţia că „darul imitaţiei este o manie primejdioasă” Această chestiune este, de fapt, subiectul litigios; în timp, regretabil, sacrificând nuanţele, cei care au intrat în confruntare au radicalizat şi deformat premisele disputei Kogălniceanu dorea o evoluţie organică, treptată Peste ani, contemplând efortul de modernizare „neorganică”, C Rădulescu-Motru descoperea drama naţiunii noastre tocmai în schimbările paşoptiste Ironizată repetat, cu deosebire în Cultura română şi politicianismul ( ), Biblia de la lansată de acei „improvizatori de ospeţe” a rupt „firul de continuitate” al vieţii noastre normale şi a deschis porţile „politicianismului parazitar” La ’ , scria caustic Rădulescu-Motru, „un ospăţ de frăţie ni se întinde”; dar procesul europe- nizării a născut pseudocultura în care fondul şi forma „nu se corespund” Să ob- servăm însă, imediat, că tot C Rădulescu-Motru, de pe poziţiile „criticii negati- ve” era încrezător în „drumul îndreptării”, descoperind o salvatoare „reacţie de sănătate” Dar la startul modernităţii noastre, Maiorescu şi Eminescu, în numele ideii conservatoare se luptau cu „formele imitate” (liberalism, socialism) Ilie Bă- descu avea dreptate să observe că în orizontul realului negativ (sau „deficitar”), a unei contraselecţii sociale asistăm la un „exces morfologic”, prin multiplicarea manifestărilor formale Mai mult, „organicismul programatic” al poetului naţio- nal articula o demonstraţie strânsă: doar promovarea naturalului asigura „împli- nirea ontologică” (sporul ontologic), construind Teoria societăţii naturale În consecinţă, abaterea de la linia dezvoltării organice prin „organizare raţională copiată”, subminând raporturile de compensaţie, produce artificial mizeria, între- ţinând cheltuieli împovărătoare şi o elită necreatoare Ceea ce înţelegea Eminescu prin evoluţie organică, păstrând legătura între popor şi clasa superioară era con- trazis de presiunea „trebuinţelor aristocratice”, cultivând relaţiile de exploatare şi impunând decăderea economică Dacă ţara reală se înscrisese „trendului subur- bial” (cum am spune azi), cauza specifică – după Eminescu – era tocmai „pătura superpusă” O intelectualitate stearpă, în decădere morală ne sortea periferismu- lui; dar nu capitalul, în sine, era vinovat că noi figurăm pe lista ţărilor întârziate Încercând a descoperi specificul acestui periferism şi a identifica principiile mi- zeriei, Eminescu va polemiza cu fraţii Nădejde respingând sincretismul liberalo- marxist: „bizara înmănunchere” era în nepotrivire cu fondul interior şi cauza ne- fericirii „periferiilor” era alta decât cea indicată de curentul socialist (iar demonstraţia a fost făcută de Ilie Bădescu încă în !) Cum inflexibilul gazetar care era Eminescu denunţase cauzele răului din societatea noastră prin acel „con- Limba ROMÂNĂ sum necompensat” al păturii superpuse, conducând – în limbajul actual – la o „depotenţare ontologică” şi cum actualitatea ideilor poetului naţional se dove- deşte dramatică, putem descoperi principala cauză a războiului purtat de unii exegeţi Prin comportamentul postdecembrist, oligarhia politică, noua pătură su- perpusă nu fac decât să confirme teoria eminesciană Teorie pe care, de fapt, îşi clădise şi C Rădulescu-Motru demonstraţia furibundă împotriva politicianis- mului Filozoful sesizase la Eminescu „o intuiţie bogată” şi, în pragul secolului XX, duce mai departe critica eminesciană, în noile condiţii perpetuând însă pre- dominarea elementelor străine asupra poporului istoric şi cerinţa ca acesta să dea expresie fiinţei sale proprii Chiar şi adversarii (Şt Zeletin, în primul rând) s-au grăbit să recunoască în C Rădulescu-Motru un „gânditor sistematic” (ivit, fireş- te, din rândurile „reacţiunii”) El intră în seria celor care au ilustrat „cultura cri- tică”, critica socială fiind în optica lui Motru o „sursă de soluţii” Cum spuneam, o conştiinţă critică însoţeşte de timpuriu modernizarea organismului nostru soci- al Cercetând implicarea factorului politic prin radiografierea politicianismului, Rădulescu-Motru va fi nemilos cu „mimetismul social”, acuzând – deloc voalat – aşezămintele liberale împrumutate Între vocea lui Iorga, chemat la rampă, cel care avertiza că „nu prin servilism se ridică un neam” şi părerile lui Ion C Brătianu, pensate dintr-un memoriu de tristă faimă (după care constituirea statului român ar fi o cucerire a Franţei, noi râvnind doar la statutul de colonie), C Rădulescu-Motru deplângea suprema noastră râvnă: cea „de a place Europei” Or, secolul nostru – conchidea filozoful – a consfinţit victoria civilizaţiei asupra culturii Neobosite în a răspândi civilizaţia, statele puternice ale continentului manifestă indiferenţă faţă de cultură Iar legile şi instituţiile apusene, observa tot C Rădulescu-Motru, sunt departe „de viaţa practică a românului” Pe linia raţionalismului eminescian, el nota caustic că „minoritatea purtătoare de civilizaţie” se exprimă doar ca forţă de consumaţie, aruncându-ne în „visul urât al pseudoculturii” În paralel, aşa-zisa „creştere de bogăţie” stimulează martirologia Încât, concluzia cade implacabil: naţia „se robeşte unui gen nou de viaţă” Altoită pe alte deprinderi, „raţionalizarea instituţiilor” provoacă, e drept, o schimbare de decor; dar ea se izbeşte de rezistenţa mentalităţilor, cultivând – printre altele – o altă responsabilitate personală şi o ine- xactă preţuire a timpului Nici ortodoxismul, scrie apăsat C Rădulescu-Motru –, nu e o şcoală pentru viaţa practică Încât, aşezămintele de la noi, funcţionând sub „forme de împrumut” întreţin o chinuitoare întrebare: pătruns-au ele în firea popo- rului român? Constituie, oare, motivele unei societăţi viitoare, îndrumând „spre ideal”, „deşteptând” fondul sufletesc? Încercând să răspundă, filosoful cheamă în sprijin (pentru a o flagela) „epoca de progres şi civilizaţie”, culminând cu eufori- cele discursuri ţinute la serbarea din iunie ; adică la o jumătate de secol de la mişcarea paşoptistă, timpul scurs îngăduind o contemplare a „operei giganti- ce” înfăptuite, bifând toate punctele programului revoluţionar Iată un nou prilej de a ironiza „exageraţiunile de limbaj” ale epocii; iar pentru noi încă o dovadă că mai nimic nu s-a schimbat în preconizata reformă a fondului, năravurile şi mora- vurile traversând deceniile, aproape insensibile la perindarea schimbătoarelor regi- muri Să sperăm că în „post-tranziţie” (şi ea o scamatorie verbală) vom asista la o reformă de fond, conformă unei celebre sintagme prezidenţiale? Noi suntem scep- tici Să ne amintim că la începutul veacului acele incriminate „forme de împrumut” eminesciana se izbeau de realităţile locului „Dispoziţiile” noastre, nota C Rădulescu-Motru, prea îndatorate bunăvoinţei naturii nu erau pregătite pe teren economic şi se ma- nifestau refractar pe teren religios În plus, logica exterioară, dând vina pe împre- jurări definea ecuaţia românească Totuşi, autorul faimoasei lucrări Cultura ro- mână şi politicianismul vestea o nouă eră pentru „problemele culturii române”: cultura „zeflemelei” s-a stins iar critica negativă şi-a încheiat rolul Nu e deloc dificil de sesizat că aici filosoful s-a înşelat Lungul „convoi de emigrare” al celor care luând drumul Apusului şi-au dorit să înveţe carte (sau, după expresia lui Scarlat V Vârvnav, „învăţătura să le plouă în cap”) au asigurat, certamente, „pro- gresele politicianismului”, improvizând fericirea – cum notează, sec, filosoful După o prelungită perioadă de „infiltrare”, descreşterea influenţelor străine urma logic şi C Rădulescu-Motru îşi lega de generaţia tânără speranţele de însănătoşi- re a societăţii româneşti Ce rezultă de aici? Că speranţele mijesc după orice se- ism istoric iar tranziţia cea tulbure oferă o nouă culminaţie a importurilor cultu- rale (subculturale, mai exact) în contextul „americanizării” globului Cei care întocmesc în pripă clasamente, într-un context invadat de agresiune ve- ninoasă şi mâncărime generalizată, întreţin gâlceava şi „insultarea valorilor” (ca să-l cităm pe Eugen Simion) Asistăm la jalnicul spectacol al spălării biografiilor, al impetuosului „curaj secund” (A Pleşu), al înmulţirii galopante, inflaţionare, a profesorilor „de conştiinţă”, acum, când riscurile au fost pulverizate şi victimiza- te, a devenit o modă Deci, să ne respectăm valorile, să găsim în noi gustul şi puterea de a le sărbă- tori de-adevăratelea, fără a cădea în pelteaua festivistă Prin ele ne legitimăm şi e de ordinul evidenţei că nu venim în faţa Europei „cu mâinile goale” Abia ultimii ani au trasat, în fine, şi o hartă a românităţii (în sensul reîntregirii sufleteşti) Abia în ultima vreme felurite ligi şi asociaţii, beneficiind şi de un firav sprijin guverna- mental, inventariază aceste amânate probleme, descoperind că dincolo de fruntarii vieţuiesc români Această reîntâlnire urmează unui lung abandon, perioadă în care părăsiţii noştri fraţi au încercat să reziste, să-şi conserve fiinţa în pofida diaboli- celor mecanisme ale deznaţionalizării Şi în pofida slabei noastre coeziuni (deja proverbială) iată că există un început de apropiere Semnalul redeşteptării s-a dat şi parcă timorata noastră diplomaţie încearcă să iasă din defensivă Fie ca vechea şi hulita noastră dezunire să dea îndărăt, înţelegând că Ideea naţională coagulează toate energiile în efortul, superb, al afirmării de sine Dar nu pentru a ajunge la un „ethos agresiv” (cum recomanda tânărul Cioran), dilatându-ne orgoliul şi îm- bolnăvindu-ne de voinţă Fiindcă, să nu uităm, istoria (noastră) e condiţionată de geografie Împreună, însă, în acest spaţiu-punte topind atâtea influenţe, favorizând împrumuturile şi adăugirile sufleteşti, putem păşi într-o altă Europă, de o mare sen- sibilitate plurietnică, în care alinierea la standardele internaţionale să funcţioneze în regim de reciprocitate Europa trebuie să afle (cu mare întârziere, să recunoaştem) de grelele probleme ale comunităţilor româneşti Ele, apăsăm pe idee, nu ţin de di- asporă Conservându-şi rădăcinile, aceste focare româneşti risipite în jurul nostru, rezonând la sărbătorile neamului desenează o formidabilă hartă sufletească, răs- punzând unei nevoi care vine din adâncuri: nevoia de identitate Ea nu se apără prin Limba ROMÂNĂ volute oratorice ori patriotism urlător, „de grotă” Credem doar în limbajul faptelor Şi numai astfel vom dovedi, vorba lui Cioran, că suntem demni de Eminescu, poetul însuşi având oroare de civilizaţia vorbelor * L-am invocat pe „scepticul de serviciu” deoarece într-o scrisoare către Noica, Cioran nu-şi ascundea mirarea că Eminescu „a putut apărea printre noi”, în vi- tregita noastră parte de lume Evident, afinitatea mărturisită se întemeia pe o admiraţie nezgomotoasă, chiar tăcută Cioran, considerând România o ţară sub- terană, căzută în somnolenţă istorică şi lipsită de orgoliu naţional, se manifesta înverşunat tocmai în numele unei nemărturisite iubiri El blama slaba noastră „aderenţă la valori”, declarativismul sforăitor, românitatea „deficientă”; adică oa- menii „atenuaţi”, incapabili de o voinţă de risc, ieşind din ceea ce necruţătorul moralist, cu un „regret rece”, considera a fi o normalitate ruşinoasă Şi, firesc, se întreba, îndemnând spre un „ethos agresiv”: când se va evapora apa din sângele românilor? Când vom ieşi din „naţionalismul superficial”? Or, curios, pentru re- naşterea României (o ţară, constata el, care se dispreţuieşte pe sine, urmărită de un destin minor) soluţia ar fi înmulţirea negativiştilor Evident că Emil Cioran avea în vedere „regenerarea seminţiei” noastre, devenind altceva, lepădându-se de uşurătate iresponsabilă şi ironie superficială Nu cred că ar fi aplaudat această osârdie a detractorilor lui Eminescu, grăbiţi în a respinge, în numele unor reflexe primare (fie ele adulatoare ori, în acest caz, negativist-umorale) statutul (statu- ra) de poet naţional Că există o emotivitate naţională legitimă când e vorba de poetul-nepereche nu mai trebuie dovedit Că, pe de altă parte, între poetul viu, pulsatil şi statuia tutelară s-au aşezat (troienit), în timp, clişeele exegetice e, iarăşi, o observaţie la îndemână Dar spiritul critic nu poate accepta mentalitatea moaş- telor, decretând intangibilitatea valorilor Nici chiar în cazul lui Eminescu După cum nu e normal – vorba lui N Breban – „a sta cu flinta” lângă operă (nărav, îndeosebi, al „poliţiei universitare”), nu e firesc a scormoni în anecdotic, prime- nind – chipurile – exegeza privind prin gaura cheii, pensând voluptuos amănun- te care ţin de biograficul derizoriu Proba criticii trebuie s-o treacă, indiferent de diagnostic, fiecare scriitor În cazul lui Eminescu, semnificaţia acestui test e dublă A scrie despre Eminescu ar fi o datorie, deşi – pe de altă parte – „frica de Eminescu” (observa Marin Mincu), prin vastitatea şi profunzimea operei, inter- vine inhibant Dar testul Eminescu reprezintă şi verificarea noastră intelectuală şi morală Într-o cultură aşezată, puterea de a admira demonstrează normalitatea unui tratament al valorilor; cultură care, cinstindu-le, respinge răfuiala de cartier, invidia pigmeilor literari şi îndeamnă la lectură Fiindcă supremul omagiu, azi, într-o epocă mediatică, proclamând saltul de la logocentrism la iconocentrism ar fi redescoperirea poetului citat cu elan şi, mă tem, tot mai puţin citit, dincolo de obligativităţile didactice Personalitate emblematică şi incomodă, Eminescu s-a dorit „un om ce spunea adevărul” Contestarea lui (reacţiile detractoare mergând, am văzut, până la a-l eminesciana considera un obstacol în calea europenizării noastre) ar proba, credem, valoarea şi actualitatea gândirii sale Linia liberalo-rosettistă, apoi vigilenta gardă dogma- tică într-o cultură „de ocupaţie” şi, în fine, dectractorii de azi, alergici la energiile organice practică acelaşi killerism cultural, promovând filtrul politizant în trata- mentul valorilor Cine crede în „izvorul intern” (M Ungheanu) nu poate accepta că cei dedicaţi ideii naţionale au căzut în dizgraţie, devenind nume secundare, ofilite Înverşunarea împotriva „magaziei” locurilor comune, inundând exegeza, nu e un semn rău Şi dacă „dilematorii” de azi, asemeni canonicului Grama (care deplângea că „o ceată de oameni” se închină unui „suflet putred”) îşi forţează destinul, sperând a rămâne în Istorie măcar în chip de denigratori, îşi rezervă o glorie tristă Pentru vanitosul Grama (un critic „zoilic” al vremii lui, zice C Cubleşan, dar nicidecum un neinformat), Eminescu nu era (la ) „nice ba- rem poet”; pentru unii dintre „exegeţii” de azi, poezia sa ne oferă doar „un dangăt spart” Eminescu însă „lucrează” în noi, e un mit productiv; e chiar o fatalitate Mai exact (observaţia a fost făcută de Nichita Stănescu) noi „suntem ai lui” Aşa fiind, cinstindu-ne valorile, nu trebuie să vedem în prezenţa Poetului un mit tira- nic, ci o funcţie modelatoare, întreţinând „o nelinişte perpetuă” (Eugen Simion) Dacă vorbim de o idee Eminescu, ea priveşte, îndeosebi, spusele lui Nietzche: un popor se defineşte nu atât prin oamenii săi mari cât, mai ales, prin felul în care îi recunoaşte şi îi cinsteşte Iată întrebarea care ar trebui să ne chinuie Posteritatea lui Eminescu rămâne, astfel, o continuă provocare Fiindcă Eminescu, afirma D Vatamaniuc, se naşte din Eminescu bIbLIOgRAfIE Cioran, Ţara mea / Mon pays, în româneşte de Gabriel Liiceanu; cu un Cuvânt înainte de Simone Boué, Editura Humanitas, Theodor Codreanu, A doua schimbare la faţă (o cercetare transdisciplinară a civilizaţiei române moderne), Princeps Edit, Iaşi, Nicolae Manolescu, Istoria critică a literaturii române ( secole de literatură), Editura Pa- ralela , Piteşti, Camil Petrescu, Teze şi antiteze (Eseuri alese), BPT, Editura Minerva, Bucureşti, ; ediţie îngrijită, prefaţă şi tabel cronologic de Aurel Petrescu Jean Sévillia, Terorismul intelectual: din până în prezent, traducere de Ileana Cantu- niari, Editura Humanitas, Ioan Stanomir, Eminescu: tradiţia ca profeţie politică, Editura Bastion, Timişoara, NOTE Reamintim că acelaşi I Negoiţescu nota în , când părea interesat de o istorie a ide- ologiei româneşti (cf Un roman epistolar, Editura Albatros, , p ) că ziaristica lui Eminescu este o „proză viguroasă”! M Eminescu: Cauza relelor noastre: lipsa de muncă, în Opera politică (vol I; - ), Ediţie îngrijită de I Creţu, Editura Cugetarea, , p - Limba ROMÂNĂ Adevărul îNtrE cuvîntul biblic şI cuvîntul poetic îN vIzIuNEa luI EmINEsCu dumitru irimiA În abordarea acestui subiect ne întemeiem mai cu seamă pe una dintre coordonatele poeticii eminesciene: înţelege- rea creativităţii poetice în raport de consubstanţialitate cu creativitatea divină În poemul iniţiatic Povestea magului călător în stele, sera- ful – voce interioară a feciorului de împărat fără stea, în devenire ipostază a poetului orfic – îi dezvăluie condiţia de excepţionalitate: „Ascultă glasu-mi rece: eu sînt un seraf mare De Domnul eu trimisu-s căci te iubeşte mult, Să scap a ta viaţă de caosu-i imens Eu în glasul gîndiri-ţi am pus acesta sens [ ] Că-n lumea dinafară tu nu ai moştenire, A pus în tine Domnul nemargini de gîndire [ ] Astă nemărginire de gînd ce-i pusă-n tine O lume e în lume şi în vecie ţine Cînd moartea va cuprinde viaţa ta lumească, Cînd corpul [tău] cădea-va de vreme risipit, Vei coborî tu singur în viaţa-ţi sufletească Şi vei dura în spaţiu-i stelos nemărginit; Cum Dumnezeu cuprinde cu viaţa lui cerească Lumi, stele, timp şi spaţiu ş-atomul nezărit, Cum toate-s el şi dînsul în toate e cuprins Astfel tu vei fi mare ca gîndul tău întins” (O IV, p - ) Poate că, mai mult ca la oricare alt poet român, lumea se- mantică întemeiată de Eminescu este o lume de întrebări Şi aceasta, întrucît, în / prin creaţia sa, Poetul îşi asumă întrebările Lumii, ale Fiinţei în general, în perspectiva din EMINESCIANA Archaeus: „În fiece om se-ncearcă spiritul Universului [ ] Oamenii sînt proble- me ce şi le pune spiritul Universului, vieţile lor – încercări de dezlegare” (O VII, p ), „Omul e o întrebare? fiecare om e-o-ntrebare pusă din nou spi- ritului Universului” (ms ; O VII, p ) şi întrebările Fiinţei umane faţă cu Fiinţa lumii Este semnificativ că în aceeaşi creaţie poetică, Îmbătrînit e sufletul din mine , sînt concentrate întrebări – retorice în esenţă – privind capacitatea limbajului, a oricărui limbaj, de a capta şi exprima tensiunea raportului omului cu Lumea: „Ah, ce-i cuvîntul, ce-i coloare, sunet, / Marmura ce-i pentru ce noi simţim?” (O IV, p ) şi întrebări privind cunoaşterea Lumii, care, prin nivelul de suprafaţă, ascunde sau doar nu-şi poate dezvălui esenţa de la nivelul de adîn- cime: „Ce-arată faţa mărei ce-i în mare?” (ibidem) Imposibilităţii de a răspunde la întrebările lumii pe cale raţională Poetul îi opune, în Memento mori, intrarea în comunicare cu Fiinţa lumii prin poezie: „Şi de-aceea beau paharul poeziei înfocate Nu-mi mai chinui cugetarea cu-ntrebări nedezlegate Să citesc din cartea lumii semne ce mai (eu) nu le-am scris” (O IV, p ) Poezia are acest privilegiu, întrucît ea are atributul sacralităţii, este cale de acces la transcendent Răspunsul dat, în Epigonii – poem al deschiderii noii direcţii în poezia română, la întrebarea: „Ce e poezia? Înger palid cu priviri curate” (O I, p ) trebuie corelat cu imaginea îngerului din poemul Demonism, care dezvălu- ie existenţa celor două niveluri ale lumii: fenomenal şi esenţial: „Iar un înger, cel mai blînd, / Îngenuncheat l-a lui picioare cîntă / [ ] / Nu credeţi cum că luna-i lună Este / Fereasta cărei ziua-i zicem soare” (O IV, p ) şi cu imaginea creaţiei şi creativităţii poetului orfic prin dialogul cu Fiinţa lumii, din Povestea magului călător în stele: „Tot ce-am gîndit mai tînăr, tot ce-am cîntat mai dulce, Tot ce a fost în cîntu-mi mai pur şi mai copil S-a-mpreunat în marea aerului steril Cu razele a lunei ce-n nori stă să se culce Şi a format un înger frumos şi juvenil” (O IV, p ) sau din Mureşanu (varianta din ): „Un înger eşti, un suflet ce-i rătăcit de mult, Al cărui glas de noapte eu noaptea îl ascult? O, cine eşti? [ ] Chipul Vin! eu vin Sufletul în vecia-i atras de-a ta chemare, Din noaptea nefiinţei înfiorat apare [ ] Limba ROMÂNĂ La al tău glas de jale lumina tremura, Chiar Dumnezeu ce-adie în ceru-i înflorit, Ascultă blînda rugă, ce trece liniştit Prin nopţile-nstelate – o muzică de vis – Ce-inundă faţa-i veche c-un dureros surîs Şi inima-i bătrînă din nou o mai inspiră De cugetă lumi nouă – cum cugetă o liră Eternele-i armonii ” (O IV, p - ) Prin consubstanţialitatea creativitate divină-creativitate poetică, sacralităţii Lumii îi corespunde sacralitatea cuvîntului, aceasta în temeiul Adevărului – ca Adevăr absolut, adevăr originar, în a fi-ul lumii, adevăr revelat, în a fi-ul lumii poetice, ceea ce impune o anume înţelegere a raportului dintre cuvînt şi lume, în textul biblic, mai întîi, în textul poetic, apoi În Biblie, Cartea I Facerea, cap I, Lumea este întemeiată prin rostirea Cuvîntului creator: Logosul divin îşi dezvăluie cele trei ipostaze: gîndirea divină trecută în rostire este facere: „( ) Şi zise Dumnezeu: «Să se facă lumină!» Şi se făcu lumi- nă” Cuvîntul dă, apoi, prin numire, identitate componentelor şi dimensiunilor Lu- mii, în procesul de transformare a Haosului în Cosmos: „( ) Şi numi Dumnezeu lumina ziuă şi întunericul l-a numit noapte” Verbul zicerii şi verbul numirii se impun ca centri semantici complementari în versetele de început ale creării originare a Lumii Nu se mai înscriu însă acestei complementarităţi în versetele creării vieţuitoarelor din cele trei spaţii: apă, aer, pămînt: „( ) Şi a spus Dumnezeu: «Să scoată pămîntul fiinţe vii de tot felul, do- bitoace şi tîrîtoare şi fiare sălbatice după felul lor» Şi s-a făcut aşa ( ) Şi a făcut Dumnezeu fiarele sălbatice după felul lor şi dobitoacele după fe- lul lor şi toate tîrîtoarele pămîntului după felul lor Şi a văzut Dumnezeu că sînt bune” În cap din Facerea, Dumnezeu plăsmuieşte din nou vieţuitoarele şi-i cere lui Adam, „creat după chipul şi asemănarea noastră” ( - ), să le dea nume: „( ) Şi a mai plăsmuit Dumnezeu din pămînt toate fiarele pămîntului şi toate păsările cerului şi le-a adus în faţa lui Adam să vadă cum le va numi; şi aşa cum a numit Adam orice fiinţă vie, acesta va rămîne drept nume ( ) Şi a pus Adam nume tuturor dobitoacelor şi tuturor păsărilor cerului şi tutu- ror fiarelor pămîntului” Fără a putea intra într-o exegeză biblică, dincolo de interpretarea numirii ca act prin care omul poate lua în stăpînire vieţuitoarele, rămîne esenţială întrebarea: Cum a ştiut Adam să dea nume potrivit vieţuitoarelor? Întrebarea este dezvol- tată în două direcţii de către U Eco în cap De la Adam la confundarea limbilor, EMINESCIANA din volumul masiv Căutarea limbii perfecte Plecînd de la versiunea Vulgata a Bibliei, semioticianul italian, exeget al culturii şi literaturii medievale, se întreabă: „Spunînd că Adam a numit diversele animale nominibus suis ( în traducere, „cu numele lor”) [ ] înseamnă că Adam le-a numit cu numele care li se cuvenea în baza vreunui drept extralingvistic sau cu numele pe care astăzi noi (în baza con- venţiei adamice) le atribuim lor? Orice nume i-ar fi dat Adam este numele pe care trebuia să-l aibă animalul datorită naturii sale sau pe care Nomothet a hotărît în mod arbitrar să i-l atribuie, ad placitum, instaurînd în felul acesta o convenţie?” (p ) În versetele despre această a doua facere a vieţuitoarelor de către Dumne- zeu lipsesc şi verbul zicerii, şi verbul numirii; Dumnezeu le plasmuieşte / zideşte din nou Verbul (şi actul ) numirii este trecut lui Adam, pentru ca omul să-şi dezvăluie o anumită capacitate? „ ca să vază ce le va numi pre dînsele ” (Biblia lui Şerban, ) „ să vază ce le va numi ” (Biblia de la Blaj, - , Vulgata) „ ca să vază cum le va numi ” (Biblia, traducere Bartolomeu Anania) „ pentru a vedea cum acesta le va numi ” (Bible de Jérusalem) „ ca să vadă cum avea să le numească ” (Bibbia, traducerea italiană) Iar dacă le-a numit cu numele potrivit: „ Şi au numit Adam cu numele lor toate jivinele şi toate paserile cerului şi toate fiarele pămîntului ” (Biblia de la Blaj – Vulgata), înseamnă sau că a descoperit / i s-a revelat identitatea fiinţelor dată de Dumnezeu în momentul creării lor: „ şi oricum va numi Adam toată fiinţa vie, ea aşa se va numi” (traducere Bartolomeu Anania), „ în orice mod omul ar fi nu- mit fiecare din vieţuitoare, acela trebuia să fie numele său” (traducerea italiană), „fiecare trebuia să aibă numele pe care omul avea să i-l dea ” (Bible de Jérusalem) sau că a instituit el un raport de consubstanţialitate nume-sens (ceea ce poate fi o urmare a primei ipoteze): „Şi cum a numit Adam vieţuitoarele aşa le-a fost numele” (Septuaginta), „Şi tot ce au numit Adam suflet viu, acesta e numele lui” (Biblia – , Biblia de la Blaj) În oricare dintre variante rămîne semnificativ că Adam a identificat esenţa fiinţelor lumii şi totodată a creat expresia prin care aceasta a putut fi fixată În interiorul raportului limbă – lume versetele în discuţie permit interpretarea că Dumnezeu creează Lumea, iar Adam îi dă identitate Sau poate mai exact: crearea Lumii în elementele ei primordiale: Apă, Pămînt, Aer stă sub semnul sacrului, în mod implicit, în momentul prim al creaţiei – al Fiinţei lumii şi în mod explicit prin identitatea pe care o dă Adam fiinţelor lumii, într-un moment ulterior, prin revelarea esenţei acestora în conştiinţa umană – congeneră creativităţii divine Am putea interpreta numirea de către Adam a fiinţelor Lumii din perspectiva identităţii intuiţie-expresie din gîndirea lui Croce exprimată în Estetica sa În temeiul acestei interpretări, actul numirii de către om, în temporalitatea inocenţei sale, a cunoaşte- rii intuitive sau a cunoaşterii prin revelaţie, poate fi regăsit în actul poietic; Lumea creată prin Cuvîntul divin este recreată prin Cuvîntul poetic în funcţie ontologică Natura limbajului poetic stă în funcţia de a revela sacralitatea Lumii şi identitatea din stratul ei de adîncime Cuvîntul poetic face parte din categoria Cuvintelor origi- Limba ROMÂNĂ nare din eseul lui Lucian Blaga cu acest titlu şi este metafora revelatorie din aceeaşi concepţie, prin care cuvîntul profan îşi recuperează esenţa de cuvînt sacru şi, prin aceasta, capacitatea de a revela sacralitatea Lumii: „Ochiul vostru vedea-n lume de icoane un palat” (Epigonii), „Şi apele mişcă în păture plane, / În funduri visează a lumei icoane” (Diamantul Nordului; O IV, p ), „Şi Rîul îşi mişcă oglinzile-i plane / N-adîncu-i umplute de-a lumei icoane” (O V, p ) şi principiile care îi guvernează dinamica internă: armonia muzicală şi lumina: „Rămîneţi, dară, cu bine, sînte firi vizionare, / Ce făceaţi valul să cînte, ce puneaţi steaua să zboare” (Epi- gonii), „Atunci luciul mărei turburi se aplană, se-nsenină / Şi din fundul ei sălbatec auzi cîntec, vezi lumină” (Memento mori; O IV, p ) Din această perspectivă, întrebarea din Criticilor mei „Unde vei găsi cuvîntul / Ce exprimă adevărul?” (O I, p ) deschide drum către înţelegerea esenţei creativităţii poetice; accesul la ade- vărul Lumii e posibil numai prin transcenderea limbii fenomenale într-un proces de descifrare-încifrare, prin care Adevărul ontic trece în Adevăr poetic Adam iden- tifică esenţa fiecărei vieţuitoare şi, prin numele impus de esenţa însăşi, o întrupează pentru a o putea exprima în exterior Altfel spus, numele identifică şi revelă esenţa Lumii făcînd-o conştientă de propria-i esenţă Este semnificativ că, într-una din variante la Criticilor mei, Eminescu recurge la verbul a întrupa: „Zgomotos şi îndă- rătnic / Ele bat fugind sub tîmple / Toate cer să se-ntrupeze / File albe să le umple” (O III, p ) Dar întrebarea „Unde vei găsi cuvîntul / Ce exprimă adevărul?”, din creaţia poetică, se impune corelată cu întrebarea din însemnările rămase în manuscris: „Ce-i adevărul? Stafia minciunosului ieri în lumina zburîndului azi?” (Ms ; Fragmentarium, p ) Raportată intratextual la întrebarea biblică din temporalitatea istoric-umană a lui Isus, întrebare pe care i-o adresează Pilat: „Dar ce este adevărul?” (Evanghelia dupa Ioan; XVIII, ), situează, de fapt, în antiteză, două ipostaze ale Adevărului: – Adevărul absolut, din cuvîntul lui Isus: „Am venit în lume ca să dau mărturie despre adevăr” (Evanghelia dupa Ioan; XVIII, ); – Adevărul relativ, adevărul la care oamenii pot ajunge prin cunoaşterea unor vari- ante perceptibile ale lumii fenomenale: „Lumea nu-i cumu-i, ci cum o vedem, pen- tru gînsac cum o vede el, pentru cîne item, pentru membru de la primărie, pentru Kant item Care-i adevărul? Cel văzut clar de un gînsac sau cel abia întrevăzut ca printr-o negură de Kant?” (Archaeus; O VII, p ) sau pe care îl dau drept adevăr: „De aceea, cînd auzim trîmbiţa marilor adevăruri, cari se prezintă cu atîta conştiin- ţă de sine, să zîmbim şi să zicem: Vorbe! vorbe! vorbe!” (idem, p ) Dependent de limitele condiţiei umane: „Adevărul, creaţie a omului, e ca şi el (fiinţa lui) efect a împregiurărilor” (Ms ; Fragmentarium, p ), dificultatea definirii Adevărului: „Adevăr, orice definiţiune ţi-aş da trece ca nourii în nesta- bilitatea ideii” (Ms ; Fragmentarium, p ) este de raportat la modul de a fi al cunoaşterii umane, care se blochează la primul nivel, al adevărului relativ al lumii fenomenale, reprezentînd o multitudine de variante ale invariantei care este Fiinţa lumii: „Din munţi bătrîni şi din păduri măreţe Se nasc izvoare, ropotind se plimbă, EMINESCIANA [ ] În drumul lor ia firea mii de feţe Aceleaşi sînt deşi mereu se schimbă” (Coborîrea apelor; O IV, p ) „Au nu sînt toate-nvelitori Fiinţei ce nu moare?” (Luceafărul, var ; O II, p , ) Accesul la esenţa Lumii nu este posibil în condiţiile situării omului în spaţio-tem- poralitatea fenomenală: „Timp, căci din izvoru-ţi curge a istoriei gîndire Poţi răspunde la-ntrebarea ce pătrunde-a noastră fire? [ ] Nu! Tu măsuri intervalul de la leagăn pîn’ la groapă, În ăst spaţ’ nu-i adevărul ” (Memento mori; O IV, p ) Concluzia aceasta încheie o suită de întrebări privind esenţa fiinţei umane, cău- tată în interiorul raportului Om – Dumnezeu, printr-o inversare a perspectivei căutării: „Tu, ce scrii mai dinainte a istoriei gîndire, Ce ţii bolţile tăriei să nu cadă-n risipire, Cine eşti? Să pot pricepe şi icoana ta pe om” (idem, p ), întrebări dublate de o succesiune de eşuări, în adevăruri efemere (substantivul la plural), care împiedică accesul la adevărul absolut (substantivul la singular): „Ca s-explic a ta fiinţă, de gîndiri am pus popoare Ca idee pe idee să clădească pîn-în soare Cum popoarele antice în al Asiei pămînt Au unit stîncă pe stîncă, mur pe mur s-ajungă-n ceruri Un grăunte de-ndoială mestecat în adevăruri Şi popoarele-mi de gînduri risipescu-se în vînt” (idem, p ) Sau în imaginar poetic – „Şi cînd cred s-aflu adevărul mă trezesc – c-am fost poet” (ibidem) Respingerea adevărurilor efemere în creaţia poetică intră în complementaritate cu afirmarea, în însemnările manuscris, a adevărului absolut, principala exigenţă a textului biblic şi a discursului religios: „Care e cestiunea principală la religie? Este ca ea să fie un adevărat absolut în privirea simbolurilor ei, în privirea forme- lor esterioare sau să cuprinză înlăuntru-i o repartiţie de idei astfel încît asemenea cîntarului să arate totdeauna că răul este rău, binele bine Dacă o religie pozitivă îndeplineşte această din urmă condiţie ni se pare că capetele seci pe cari le pro- duce Pămîntul ar putea să se dispenseze de cercetări asupra adevărului istoric a celor cuprinse în Biblie” (Ms B; Fragmentarium, p ) Limba ROMÂNĂ În interiorul concepţiei organice a lui Eminescu, raportul dintre adevărul absolut şi adevărul relativ corespunde situării Lumii, prin cele două niveluri: de adînci- me şi de suprafaţă, între sacru şi profan şi implică deschiderea fiinţei umane spre transcenderea lumii fenomenale prin transcenderea limbii fenomenale (limba neutră, practică), în temeiul aceluiaşi raport sacru – profan În acest sens, este semnificativ un model sintactic în care aceeaşi predicaţie trimite spre Adevăr: „Adevărul e stăpînul nostru, nu noi stăpînii adevărului” (Ms B; Fragmen- tarium, p ) şi spre Limbă: „Nu noi sîntem stăpîni limbei, ci limba e stăpîna noastră” (Ms B; Fragmentarium, p ) Sacralitatea limbii este revelată în acelaşi fragment manuscris prin imaginea sanctuarului şi a originarităţii: „Precum într-un sanctuar reconstituim piatră cu piatră tot ce-a fost înainte – nu după fantazia sau inspiraţia noastră momentană, ci după ideea în genere şi în amănunte care-a predomnit la zidirea sanctuarului – astfel trebuie să ne purtăm cu limba noastră românească” (ibidem) Limba română dispune de doi termeni pentru a numi, metonimic, dimensiunea ei profană, aflată în relaţie cu adevărul oamenilor – vorbă – şi dimensiunea sacră, în legătură cu adevărul sacru al Fiinţei lumii şi al fiinţei umane – cuvînt Opozi- ţia cuvînt – vorbă se întemeiază, în limbajul eminescian, în creaţia poetică şi în publicistică, pe recuperarea unei trăsături semantice originare, uitată de limba comună în întrebuinţarea ei actuală, unde termenii sînt sinonimi Trăsătura se- mantică + sacralitate a termenului cuvînt este o dezvoltare a semanticii termenu- lui latinesc Din planul semantic al termenului originar conventu(s/m), limbile romanice occidentale au continuat şi dezvoltat sensul de comunitate şi spaţiul de adunare a comunităţii romane, restrîns la comunităţile de creştini: it conven- to, sp convento, fr couvent, cu sensul de mînăstire Limba română, în schimb, a conservat şi dezvoltat sensul de înţelegere, mijloc de înţelegere: cuvînt Trăsătura semantică + sacru a trecut în ambii urmaşi ai termenului latinesc, dar numai în limba română a devenit trăsătură definitorie a limbii Conţin această trăsătură a sacralităţii, circumscrisă modului de a fi al fiinţei umane, în cultura originar ora- lă, expresii fixe care au ca nucleu semantic şi structural termenul cuvînt: a avea cuvînt, a-şi da cuvîntul, a-şi ţine cuvîntul, a fi om de cuvînt etc Intră în antonimie cu aceste expresii fixe, expresiile dezvoltate în baza termenului vorbă, conotate negativ: efemeritatea, lipsa de substanţă, falsul etc , situînd fiinţa umană în profan: a duce cu vorba, din vorbă în vorbă, vorbe de clacă, vorbe în vînt etc Cu această percepere antitetică, Eminescu situează creativitatea poetică între cei doi poli: ai mimesisului necreator, străin artei autentice, reflectat în perspectivă satirică, ironică şi autoironică, şi al tensiunii creatorului în căutarea căilor de ac- ces la esenţa Lumii La primul pol, centrul nuclear al semantizării poziţiei poetu- lui este reprezentat de termenul vorbă: „Aceasta e menirea unui poet în lume? / Pe valurile vremei, ca boabele de spume / Să-nşire-ale lui vorbe, să spuie verzi ş-uscate” (Icoană şi privaz; O IV, p ), „În capetele noastre de semne-s multe sume / Din mii de mii de vorbe consist-a noastră lume, / [ ] / Nu-i acea altă lume a geniului rod” (idem, p ), „Cu-aurul fals al vorbii spoiesc zădarnic banul / Cel rău al minţii mele ” (ibidem), „Astfel la clăi de vorbe eu fac vîrfuri / De EMINESCIANA rime splendizi ” (Cum negustorii din Constantinopol; O IV, p ) La celălalt pol, centrul nuclear îl reprezintă termenul cuvînt: „Ah, ce-i cuvîntul, ce-i coloare, sunet, / Marmura ce-i pentru ce noi simţim?” (Îmbătrînit e sufletul din mine ; O IV, p ), „Unde vei găsi cuvîntul ce exprimă adevărul?” (Criticilor mei) Cuvînt şi adevăr se întîlnesc prin dimensiunea + sacru în Luceafărul, considerat în macrosintaxa poemului în varianta publicată şi în coexistenţa, în devenirea poemului, a variantelor-manuscris, într-o perspectivă poietică descrisă de Gi- anfranco Contini, odată cu interpretarea variantelor creaţiilor lui Leopardi În structurarea poemului eminescian, nucleul semantic central: întrebarea privind posibilitatea refacerii armoniei originare, prin iubire, opoziţia dintre lumea con- tingentului (reprezentată de Fata de împărat) şi lumea transcendentului (repre- zentată de Luceafăr) este marcată, între altele, prin opoziţia vorbă – cuvînt Ar- monizarea între cele două lumi nu este posibilă, pentru că însăşi comunicarea între ele nu este posibilă; Fata de împărat are acces numai la ipostaza profană a limbii: vorbă; ea nu are acces la sensul chemărilor Luceafărului, întrucît îi re- ceptează limbajul numai la nivelul de suprafaţă al limbii, limba fenomenală, care ţine de profan: „Străin la vorbă şi la port, / Luceşti fără de viaţă”, „Deşi vorbeşti pe înţeles, / Eu nu te pot pricepe” În răspunsul ei, fata de împărat i se adresează tot printr-un limbaj întemeiat pe nivelul de suprafaţă al limbii: „Nu caut vorbe pe ales, / Nici ştiu cum aş începe”, „Din cîte vorbe am ales / Nu ştiu cum aş începe, / Deşi vorbeşti pe înţeles / Eu nu te pot pricepe” (var ; O II, p ) Termenul cu- vînt, sinonim în limba fenomenală, antonim în limbajul poemului, prin trăsătura semantică + sacru, intervine numai în comunicarea dintre Demiurg şi Hyperi- on: „Iar tu Hyperion rămîi / Oriunde ai apune,/ Cere-mi, cuvîntul meu de-ntîi, / Să-ţi dau înţelepciune?” Încercat într-o singură subvariantă: „Dar cere-mi vorba mea de-ntîi” (O II, p ), termenul vorbă este abandonat în toate variantele de structurare a răspunsului Demiurgului În ediţia Maiorescu, în care poemul Luceafărul prezintă mai multe deosebiri faţă de varianta publicată în Almanahul Societăţii „România Jună” de la Viena şi relua- tă în acelaşi an în „Convorbiri literare”, în locul termenului cuvînt se află termenul formă: „Tu eşti din forma cea dintîi, / Eşti vecinică minune” Şi într-o variantă şi în cealaltă trăsătura semantică esenţială rămîne originaritatea, implicită în planul semantic al celor doi termeni: cuvînt şi formă, explicită în determinarea dintîi Cu deosebirea că, în varianta din ediţia Maiorescu, este privilegiată perspectiva filozofică, forma fiind în gîndirea antică principiu întemeietor, ceea ce implică, în fond, consubstanţialitatea sens-expresie În prima variantă publicată, primează perspectiva biblică, cu originea, poate chiar directă, în Prologul Evangheliei după Ioan (copiat între manuscrisele eminesciene din preajma Luceafărului): „La-nce- put a fost Cuvîntul şi Cuvîntul era Dumnezeu şi Dumnezeu era Cuvîntul” Dacă rămînem pe terenul concepţiei lui Gianfranco Contini, fără a ignora devenirea de la o variantă la alta, semnificaţia poemului Luceafărul se întemeiază pe toate vari- antele, considerate în simultaneitate În felul acesta, fără a putea cunoaşte factorii care au concurat la înlocuire (care pare să fie făcută de Eminescu), rămîne esen- ţial că orice înlocuire în structura sintagmatică a versului / strofei nu conduce la Limba ROMÂNĂ întreruperea legăturii cu termenul existent în planul paradigmatic al poemului în devenire Iar sub acest aspect, cuvîntul (de-ntîi) îşi revelă semantica profundă prin corelaţia cu adevărul din variantele poemului rămase în manuscris, deschi- zînd astfel drum spre recunoaşterea a trei ipostaze ale identităţii Luceafărului: – identitatea fenomenală, din planul / lumea contingentului, fixată prin termenul Luceafăr, nume folosit de Fata de împărat, exprimînd, din perspectiva perceperii fiinţei umane, o natură excepţională, prin fructificarea mito-poetică a modului specific în care limba română numeşte acelaşi corp ceresc pentru care alte limbi romanice (şi neromanice) recurg la termenul stea (it stella mattutina, fr étoile du matin / soir); – identitatea mito-simbolică, din planul / lumea transcendentului, fixată de ter- menul Hyperion, rostit de Demiurg, cu un plan semantic foarte complex, în care se întîlnesc niveluri de semnificare mitologică, cu originea în mitologia şi filozo- fia greacă: Hyperion este unul dintre Titani, la Hesiod, zeul luminii, la Homer, este hyper-eon, în gnosticism, eon desemnînd o fiinţă de esenţă spirituală, din spaţiul transcendentului; – identitatea esenţială, pentru care Luceafăr şi Hyperion erau două ipostaze de manifestare a sacrului, esenţă care se revelă în variante rămase în manuscris: este parte din Adevăr, din Absolutul Fiinţei, ceea ce înseamnă că este chiar Adevărul / Absolutul, care există ca întreg, întrucît există partea Fata de împărat percepe natura „peste fire” a Luceafărului: „Căci eu nu sînt de seama ta, / Cu chipul peste fire” (var ; O II, p ), nonapartenenţa la lumea muritorilor: „Tu te coboară pe pămînt, / Fii muritor ca mine” (O I, p ) Lu- ceafărul însuşi îşi cunoaşte identitatea excepţională, de fiinţă nemuritoare: „Au nu-nţelegi tu oare, / Cum că eu sînt nemuritor / Şi tu eşti muritoare?” (idem, p ) Dar esenţa lui profundă o cunoaşte numai Demiurgul; Luceafărul nu are doar atributul eternităţii, el este chiar eternul În revelarea acestei identităţi, pentru care Demiurgul nu-i poate schimba lui Hyperion Legea: „Ca adevăr din sînul meu / Tu faci din mine parte, / Dar adevărul ca şi eu / Noi nu cunoaştem moarte” (O II, p ), prin raportare la identitatea intuită de Fata de împărat şi cunoscută de Luceafăr, este semantizat poetic raportul dintre adevărul relativ şi adevărul absolut, formulat într-o însemnare rămasă între manuscrise: „Dreptul e adevăr – virtutea e adevăr, nu cel relativ care constată cum este ci cel absolut care este” (Fragmentarium, p ) Fiind parte din Adevărul absolut: „Tu adevăr eşti datorind, / Lumină din lumină / Şi adevărul nimicind / M-aş nimici pe mine” (O II, p ), prin schimbarea Legii Luceafărului, s-ar nega Fiinţa însăşi: „Hyperion ce din genuni / Răsai c-o-ntreagă lume / Tu îmi cei semne şi minuni / Ce fiinţa mea o neagă” (O II, p ) Ima- ginea, de esenţă biblică, lumină din lumină, altă ipostază a adevărului absolut, înţeles ca Dumnezeu – în continuitatea unei însemnări-manuscris: „Dumnezeu şi Adevărul sînt identici” (Ms ; O XV, p ) – întăreşte direcţia de semni- ficare cristică, revelată într-o altă variantă prin sintagma a treia parte din întregul divinităţii creştine: „Tu din eternul meu întreg / Te-ai smuls o stea senină / Cum EMINESCIANA vrei puterea mea s-o neg / Lumină din lumină” – var : „Tu din eternul meu întreg / Rămîi a treia parte / Cum vrei puterea mea s-o neg / Cum pot să-ţi dărui moar- te?” (O II, p ) O altă ipostază a întrupării lui Christos – întruparea istoric-umană din poezia Dumnezeu şi om – revelă aceeaşi apartenenţă la Adevăr: „Mergeţi regi spre închi- nare la născutul în tavernă / [ ] // În tavernă -n umilinţă s-a născut dar adevă- rul? /Şi în faşe de-njosire e-nfăşat eternul rege?” (O IV, p ) Nucleul semantic al poeziei Dumnezeu şi om îl constituie antiteza dintre două temporalităţi în con- ceperea artistică a Adevărului divin Deschiderea fiinţei umane spre identitatea duală a lui Isus: întrupare umană şi esenţă divină este semantizată prin semnul poetic hieroglifă în temporalitatea inocenţei artistului şi a fiinţei omului: „Dar pe pagina din urmă în trăsuri greoaie, seci, / Te-am văzut născut în paie, faţa mică şi urîtă, / Tu, Christoase-o ieroglifă stai cu fruntea amărîtă, / Tu, Mario, stai tăcută, ţapănă cu ochii reci!” (idem, p ) Raportul estetic – sacru privilegia dimensiu- nea sacrului; imaginalul (H Corbin) era chemat să deschidă calea spre percepţia fiinţei lui Dumnezeu: „Era vremi acelea, Doamne, cînd gravura grosolană / Aiuta numai al minţii zbor de foc cutezător ” (ibidem) Epoca modernă a schimbat raportul sacru – estetic, absolutizînd esteticul, şi acesta, dintr-o perspectivă pro- prie ierarhiei din societatea oamenilor: „Azi artistul te concepe ca pe-un rege-n tronul său, / Dară inima-i deşartă mîna-i fină n-o urmează / [ ] / Şi în ochiul lui cuminte tu eşti om nu Dumnezeu” (idem, p ), ajungînd, într-o variantă, pînă la coborîrea în profan şi la desemantizarea Cuvîntului: „Ieri ai fost steaua de aur a-mpăraţilor creştini / Azi în gura lor profană nu mai eşti decît un nume” (var intitulată Christos; O V, p ) În antiteză cu imaginea din prima temporalitate, versurile finale semnificînd spe- cificul artei neinspirate, nici în planul sacrului, nici în plan estetic: „Ieri ai fost credinţă simplă, însă, sinceră, adîncă, / Împărat fuşi omenirei, crezu-n tine era stîncă, / Azi pe pînză te aruncă, ori în marmură te taie” (O IV, p ) intră în corespondenţă cu antiteza dintre cele două poetici, mimetic necreatoare şi vizio- nar-revelatoare, din poemul Epigonii: „Voi pierduţi în gînduri sînte, convorbeaţi cu idealuri, / Noi cîrpim cerul cu stele, noi mînjim marea cu valuri”, „Rămîneţi dară cu bine, sînte firi vizionare, / Ce făceaţi valul să cînte, ce puneaţi steaua să zboare” Cu această viziune asupra Fiinţei lumii şi asupra fiinţării lumilor poetice, în se- mantica temenului hieroglifă adevărul poetic se întîlneşte cu adevărul sacru din perspectiva raportului dintre cele două niveluri, de suprafaţă şi de adîncime: – în perceperea celor două ipostaze ale lui Isus: exterioară – întruparea istoric-umană, interioară – esenţa divină: „Tu, Christoase-o-ieroglifă stai cu fruntea amărîtă”; – în conceperea poeziei: limba neutră, fenomenală, la nivelul de suprafaţă, limba esenţială, limbajul poetic în funcţie ontologică, la nivelul de adîncime: „Adevărat cum că poezia nu are să descifreze ci, din contra, are să încifreze o idee poetică în simbolele şi hieroglifele imaginilor sensibile” (Fragmentarium, p ); – în în- ţelegerea mitului, basmului: naraţiunea, la nivelul de suprafaţă, sensul-orientare Limba ROMÂNĂ pentru iniţierea în esenţa lumii, la nivelul de adîncime: „E păcat cum că românii au apucat a vedea în basm numai basmul, în formă numai formă [ ]; mitul nu e decît un simbol, o hieroglifă, care nu-i de ajuns că ai văzut-o, că-i ţii minte forma [ ], ci aceasta trebuie citită şi înţeleasă” (Strîngerea literaturii noastre populare; Fragmentarium, p ) În aceste trei direcţii de semnificare ale semnului poetic hieroglifă, accentul se- mantic în perspectiva perceperii lumii în dimensiunea ei sacră şi a receptării po- eziei şi mitului şi basmului este transcenderea nivelului de suprafaţă În lumea di- vinului din Biblie au făcut-o, între alţii, vameşul Zahei şi tîlharul răstignit alaturi de Isus: „( ) Şi zicea către Isus: «Pomeneşte-mă, Doamne, cînd vei veni întru împărăţia Ta!»”, „( ) Atunci zise Isus lui: «Adevărat zic ţie, astăzi cu mine vei fi în rai»” În poezie trebuie să o facă cititorul inocent, eliberîndu-se din prizoniera- tul limbii neutre: „Da, la voi se-ndreaptă cartea-mi, / La voi inimi cu aripe / Ah! lăsaţi ca să vă ducă / Pe-altă lume-n două clipe” (Aducînd cîntări mulţime; O IV, p ), în basm – ascultătorul cu fiinţa deschisă: „Ş-apoi Dumnezeu mie mi-a dat gură şi limbă iar d-voastră v-a dat urechi şi de aceea ascultaţi şi asta, pe lîngă multe minciuni ce-aţi mai ascultat – da nu cumva să ziceţi că-i minciună, c-apoi atîta vă trebuie” (Poveşti, snoave şi legende, p ), în descifrarea sensurilor mitu- lui – cititorul specializat: „Ce face istoricul cu mitul? Caută spiritul, ideea acelor forme, cari ca atare sînt minciune” (Fragmentarium, p ) BIBlIografIe Mihai Eminescu, Opere (Ediţia critică întemeiată de Perpessicius şi continuată de P Creţia şi D Vatamaniuc): vol I, Fundaţia pentru Literatură şi Artă „Regele Carol II”, Bucureşti, ; vol II, Fundaţia Regală pentru Literatură şi Artă, Bucureşti, ; vol III, Fundaţia Regele Mihai, Bucureşti, ; vol IV, Editura Academiei Republicii Populare Române, Bucureşti, ; vol V, Editura Academiei Republicii Populare Române, Bucureşti, ; vol VII, Edi- tura Academiei Republicii Socialiste România, Bucureşti, ; vol XIV, Editura Academiei Republicii Socialiste România, Bucureşti, ; vol XV, Editura Academiei, Bucureşti, ; vol XVI, Editura Academiei Republicii Socialiste România, Bucureşti, (Trimiterile la această ediţie se fac prin siglele O I, II, III etc , cu indicarea titlului poeziei şi a paginii ) Mihai Eminescu, Fragmentarium (ediţie Magdalena D Vatamaniuc), Editura Ştiinţifică şi Enciclopedică, Bucureşti, (Fragmentarium) Biblia adecă Dumnezeiasca Scriptură (reeditare), Editura Institutului Biblic, Bucureşti, Biblia (versiunea Bartolomeu Anania), Editura Institutului Biblic, Bucureşti, La Bible de Jérusalem, Les Editions du CERF, Paris, La Sacra Biblia, Roma, Septuaginta Geneza, Editura Polirom, Iaşi, Monumenta Linguae Dacoromanorum Biblia , Pars I Genesis, Iaşi, *** Poveşti, snoave şi legende, Editura Academiei Republicii Socialiste România, Bucureşti, Umberto Eco, La ricerca della lingua perfetta della cultura europea, Laterza, Roma-Bari, pro didac tica lIrICa româNEasCă prEmoDErNă poEŢII văCărEştI iulian boldeA Poeţii Văcăreşti pot fi consideraţi adevăraţi precursori ai literaturii româneşti moderne, alături de Costache Co- nachi Ei sunt exponenţi tipici ai epocii în care trăiesc, atât prin mentalitatea social-politică, cât şi prin literatura pro- priu-zisă Intervalul - , cunoscut, în periodizările literaturii române, sub numele de „perioada premodernă”, are anumite trăsături eterogene, diversificate, tipice unei perioade de tranziţie În această epocă, dominaţia otoma- nă se atenuează, influenţa occidentală este tot mai marca- tă, cărţile şi ideile apusene reapărând în circuitul societăţii româneşti Poeţii acestei perioade nu au o conştiinţă acută a condiţiei lor, datorită lipsei unei tradiţii literare „laice”, ei nu sunt nişte profesionişti ai scrisului, chiar dacă traduc şi imită, având o deosebită predilecţie pentru poezia de dragoste şi fiind, totodată, influenţaţi de poezia neocla- sică europeană Pe de altă parte, datorită caracterului lor adesea facil şi de o expresivitate apropiată de cea populară, multe creaţii lirice intră în folclor, sub forma aşa-numite- lor „cântece de lume” Ienăchiţă Văcărescu e descendentul unei vechi familii bo- iereşti, deţinând el însuşi mai multe funcţii administrative (vistiernic, mare spătar, mare ban) Ienăchiţă Văcărescu e autorul uneia dintre primele gramatici ale limbii române, Observaţii sau băgări de seamă asupra regulelor şi orândue- lelor gramaticii româneşti ( ) Aici este enunţată limpede ideea latinităţii limbii române („limba rumănească urmează limbii talieneşti şi celorlalte ce sunt asemenea acesteia, carele au începutul din limba latinească”) De asemenea, Ienăchiţă Văcărescu elogiază traducerea Bibliei din , propunând totodată o simplificare a alfabetului chirilic şi recomandând îmbogăţirea vocabularului cu termeni din limba greacă Terminologia gramaticală a lucrării este imitată după lim- ba italiană (soztantiv, adiectiv, propozitione, nume propriu, neutru, indicativ, imperfectu) Ultima parte a gramaticii lui Ienăchiţa Văcărescu e consacrată poeticii, expunând, în spirit clasic, principii de tehnică a versificaţiei, ilustrate Limba ROMÂNĂ cu numeroase exemple, după modelul prozodiei antice şi moderne De asemenea, Ienachiţă Văcărescu a lăsat două dicţionare în manuscris (turco-român, româno- turc, germano-român, româno-german) În domeniul istoriei, Ienachiţă Văcărescu e autorul lucrării Istoria prea puternicilor împăraţi otomani, în manuscris, alcătuită din două părţi şi relatând evenimentele între anii - Relatarea are, ade- sea, un pronunţat caracter memorialistic, impunându-se prin pitorescul detaliilor şi arta portretului expresiv, de coloratură morală În domeniul poeziei, Ienăchiţa Văcărescu cultivă modalităţi variate; scăpate de sub constrângerea prozodiei rigi- de, savante, poeziile sale cultivă, totuşi, un anume convenţionalism expresiv, dar vădesc şi prospeţimea contactului viu cu folclorul Poeziile cele mai reprezentative sunt: Într-o grădină, Amărâtă turturea, Spune, inimioară, spune etc Nu se poate tăgădui totuşi, că unele poezii ale lui Ienăchiţă Văcărescu au, dincolo de timbru ori de accentele confesive, şi unele dominante didactice ori moralizatoare Mult mai bine individualizată, ca sensibilitate şi expresie lirică, e poezia de dragoste, care „arată deja o sensibilitate obosită, crepusculară, curioasă la un spirit întemeietor ( ) Interogaţia a devenit o subtilitate a stilului, o convenţie rotită cu abilitate în versuri, pentru a marca o sublimitate, o pasiune în grad maxim, incapabilă din pricina propriei ei forţe să se exprime” (Eugen Simion) Poet cu o incontestabilă conştiinţă a dificultăţilor scrisului, ce resimte, cum ar spune Flaubert, „les affres du style”, Ienăchiţă Văcărescu a fost un spirit întemeietor, ce priveşte cu egală şi constantă preocupare înspre latura morală a scrisului, dar şi spre pragul – limitativ, nedesăvârşit, precar – al limbajului ce trebuie să întemeieze dicţiunea poetică, să dea trup fiorului liric Această latură a personalităţii lui Ienăchiţă e consemnată de Eugen Simion, în Dimineaţa poeţilor: „Faptul că poetul se gândeşte să exprime aceste legi morale prin poetice faceri arată că lângă conştiinţa morală stă trează şi conştiinţa estetică Ea întâmpină însă, cum s-a văzut, imperfecţiunea limbajului Ienăchiţă are, atunci, convingerea că naşterea poeziei coincide cu naşterea limbii care încearcă s-o exprime ( ) Sentimentul lui profund este că scrie prima literă a alfabetului, stabileşte table morale, fundează o logică şi o estetică Sentiment, încă o dată, de întemeietor, hărăzit să devină model” E de necontestat faptul că poezia lui Ienăchiţă Văcărescu are o componentă didac- tică, moralizatoare, cu accent parcă prea apăsat mimetic, cu versul atent la sonu- rile vremii Pe de altă parte, poezia cu amprentă lirică mai apăsată configurează o adevărată mitologie a iubirii, cu elemente ce conduc la un ceremonial cvasitru- baduresc, ce cuprinde în contururile sale suspinurile celui îndrăgostit, imploraţia fiinţei masculine subalterne, ritualizarea gesturilor, invocarea obstacolului ce se aşază necontenit în calea sentimentului iubirii etc Amărâtă turturea e o poezie în care sentimentul iubirii e uşor travestit în alegorie lirică, iar tonalitatea dominantă, ce străbate versurile, este cea de durere estompată, de jale reculeasă, de suferinţă ce dă ocol sentimentului, îl recompune prin prisma unei imaginaţii transfigura- toare, care înalţă, regândeşte, rescrie figura evocată Lamentaţia e alimentată, aici, de dorul după fiinţa iubită pierdută pe veci, fiinţă a cărei imagine se atenuează tot mai mult, până la nedeterminare şi ştergere a contururilor, sub impactul nemilos al timpului Există, în această creaţie eminamente lirică, şi un dinamism interior al imagisticii, o neîndoielnică sugestie a mişcării, un ritm narativizat care e imprimat, pro didac tica în cele din urmă, de inflexiunile alegorice ale textului Durerea se concretizează astfel prin fabulă, suferinţa e figurată în desfăşurare epică, dorul se revelează în mod mediat, prin intermediul evocării păsării: „Amărâtă turturea / Când rămâne singurea, / Căci soţia şi-a răpus, / Jalea ei nu e de spus // Cât trăieşte tot jăleşte, / Şi nu se mai însoţeşte! / Trece prin flori, prin livede, / Nu să uită, nici nu vede // Trece prin pădurea verde / Şi să duce de se pierde / Zboară până de tot cade, / Dar pre lemn verde nu şade // Şi când şade câteodată, / Tot pre ramura uscată / Umblă prin dumbrav-adâncă, / Nici nu bea, nici nu mănâncă // Unde vede apă rece, / Ea o turbură şi trece; / Unde e apa mai rea, / O mai turbură şi bea // Unde vede vânătorul / Acolo o duce dorul, / Ca s-o vază, s-o lovească, / Să nu se mai pedep- sească // Când o biată păsărică / Atât inima îşi strică, / Încât doreşte să moară / Pentru a sa soţioară ( )” Strofa ultimă a poeziei face trecerea de la lirismul indirect, al fabulei turturelei, la un lirism nemediat, la viziunea eului liric, marcat deopotrivă de întâmplarea nefericită şi de avatarurile propriei alcătuiri efemere: „Dar eu om de-naltă fire, / Decât ea mai cu simţire, / Cum poate să-mi fie bine?! / Oh, amar şi vai de mine!” Şi această poezie mărturiseşte, într-o măsură importantă, drama de limbaj şi de sensibilitate pe care o trăieşte poetul, autor ce are în mod limpede conştiinţa li- mitelor limbii în care era silit să-şi toarne afectele, fapt subliniat de Eugen Simi- on: „Convenţia ocolului ascunde şi o nelinişte reală, putem spune tragică, în faţa limbajului anarhic Imposibilitatea (sau refuzul) de a prinde, de a asuma obiectul este, într-un plan mai profund al aventurii, imposibilitatea de a stăpâni limba Zbaterea în laţul iubirii este şi zbaterea în laţul gramaticii Iată, dar, adevărata, re- ala dimensiune a suferinţei lui Ienăchiţă Văcărescu: un mare ideal şi conştiinţa că nu-l poate exprima pe de-a-ntregul” Amărâtă turturea este un poem de dragoste transcris în timbru alegoric, cu simbolurile desenate destul de precis, un poem în care sentimentul suferinţei, al pierderii tragice a fiinţei iubite e conturat în versuri cu tăietură precisă şi sobră, de o simplitate ce aminteşte timbrul liricii populare Repetiţiile, exclamaţiile ori interogaţiile contribuie la redarea stărilor sufleteşti imponderabile, declanşate de starea de solitudine, de izolare a eului Imagistica rafinată, desenul limpede al versurilor, culoarea afectivă redată în sugestii alego- rice dau poeziei lui Ienăchiţă Văcărescu un ritm şi un sunet de o surprinzătoare expresivitate * Alecu Văcărescu a scris poezii convenţionale, în spiritul poeziei trubadureşti Lipsit de prospeţime şi de naturaleţea frazării, Alecu Văcărescu mizează din plin pe arsenalul de procedee şi figuri ale epocii El nu mai are tonul de galanterie uşoară, de graţie nereţinută al lui Ienăchiţă Văcărescu „Alecu, scrie Nicolae Ma- nolescu, nu mai are acest ton Ceea ce nu înseamnă că e mai sincer, ci doar că ia mai în serios convenţia care-i pretinde să se declare robul nurilor Şi «rob» şi «nur» sunt, de altfel, în lirica noastră, invenţia lui El singur se jură că nu găseş- te nici un cusur obrazului iubitei şi se leagă să-i fie credincios până la moarte, suportând dulcele laţ de gât ( ) Din păcate, galanteria e adesea anostă şi mo- Limba ROMÂNĂ nocordă, cântată la un instrument care scoate mereu acelaşi sunet fals-jelalnic” Complicând sentimentul iubirii până la încadrarea sa într-un model imaginativ, Iancu Văcărescu e, în acelaşi timp, un poet al candorii şi al naivităţii trăirilor sur- prinse în puritatea lor originară Forma de manifestare predilectă a sensibilităţii poetice a lui Alecu Văcărescu este erosul Starea de iubire e înscenată de autor în ipostaze şi modalităţi artistice dintre cele mai felurite, de la iubirea galantă la fio- rul netrucat al dragostei neîmpărtăşite, toate aceste ipostaze plasându-se însă sub zodia unui cod moral, sintetizabil în formula metaforică „Să arz trăind, să mor arzând” De cele mai multe ori iubirea e modulată în ipostaza simbolică a focului, a arderii, a combustiei, imagini ce au darul de a vizualiza mai prompt intensitatea sentimentului, ardenţa stării de dragoste În aceste creaţii, în care iubirea e transpusă în registre diverse, un procedeu ră- mâne să prezideze cu deosebire scenariul erotic: oximoronul; îngemănare a con- trariilor, adunare laolaltă a pornirilor şi trăsăturilor neconcordante, oximoronul exprimă cel mai bine ambiguitatea, complexitatea şi multitudinea de nuanţe ale sentimentului erotic Acest fapt e subliniat de Eugen Simion: „Oximoronul devi- ne figura fundamentală a poeziei lui Alecu Văcărescu: lângă «dulcele laţ» există o varietate impresionantă de «dulce de rob nume», de «patimă cumplită», chinuri plăcute, pârjoliri dătătoare de extaz, de petrecere cu necazuri etc Iubirea este o încăpere care are, ca vestibul, durerea Nu este posibil accesul la marele festin fără a trece prin vestibulul în care ard toate focurile iadului Alecu pare mulţumit să întârzie în acest limb ( ) Expresia morală a acestei arderi continue este, cum am zis, robia Toate versurile vorbesc de abandonarea faimoasei mândrii virile a bărbatului în faţa femeii Mândria lui Alecu este să intre în jug şi, dacă se poate, pentru totdeauna” Oglinda când ţi-ar arăta e o poezie foarte elcoventă pentru talentul poetic al lui Alecu Văcărescu Tema este iubirea, prezentată indirect, prin intermediul metafo- rei oglinzii, metaforă ce redă simbolica şi mistica dragostei, într-un chip rafinat şi într-o compoziţie savantă Sunt puse în opoziţie, în această poezie, două modalităţi de a privi chipul feminin: oglinda şi cugetul îndrăgostit Oglinda este cea care, în viziunea poetului, nu traduce întocmai frumuseţea feminină, îi împuţinează far- mecul, îi diminuează naturaleţea, în timp ce doar sufletul îndrăgostit arată farme- cul femeii în adevăratele sale proporţii şi dimensiuni Sentimentul de adoraţie, de implorare cvasimistică al eului liric este dominant, chipul feminin e transpus ca o revelaţie a subiectului ce îşi descoperă parcă o a doua natură prin transfigurarea făpturii iubite, de astă dată în oglinda conştiinţei sale îndrăgostite („Oglinda când ţi-ar arăta / Întreagă frumuseţea ta, / Atunci şi tu, ca mine, / Te-ai închina la tine // N-ar fi mijloc să te priveşti / Asemenea după cum eşti / Şi idolatrie / Să nu-ţi aduci tu ţie // Ochii în ea când ţi-i arunci / Dă tot să-ntunecă atunci / Şi dă te şi arată / Iar nu adevărată // De-aceea nu da crezământ / Oglinzii, ce cu scăzământ / Îţi face înşălăciune / Şi tot minciuni îţi spune”) Dacă oglinda este, în viziunea poetului, un obiect mincinos, ce nu poate pro- voca decât dezamăgire, diminuând farmecul chipului iubit, imaginaţia poetu- lui este singura capabilă să redea, prin transfigurare simbolică, prin reliefarea pro didac tica trăsăturilor ascunse ale figurii, adevărata făptură a iubitei („Ci câtă eşti să ştii, dă vei, / Dă crezământ ochilor miei, / Fiindcă nu te-nşală / Nici fac vreo greşa- lă // În ei te cată să te vezi / Întocma pă cât luminezi / Şi d-într-a lor vedere / Vezi câtă ai putere // Crede-i săracii când îţi spun / Că numai ţie să supun / Şi că le eşti din fire / A lor dumnezeire”) Pentru Alecu Văcărescu amorul este complicitate şi robie dulce, povară plăcută şi suferinţă cvasimistică, reculegere adoratoare în faţa chipului iubitei şi ardere de sine Figura feminină are o natură ambivalentă; ea este alcătuită din inaccesibili- tate şi contur empiric, din aluzie şi mister al sentimentului inefabil, pe de o parte, şi reprezentare directă, pe de alta Căutând să fixeze imaginea iubirii, să repre- zinte esenţa sa simbolică, Alecu Văcărescu se loveşte de neputinţa cuvântului de a traduce intraductibilul, de a reda un sentiment atât de vaporos, de insesizabil cum este dragostea Subzistă, în ciuda oricărei definiţii ce ar vrea să o circum- scrie, o margine nelămurită de mister, o aură de nedesluşit fior nostalgic, un „nu ştiu ce” care împiedică formularea exactă a stării de dragoste Starea aceasta de nelămurire, de informulabil şi de nenumire e notată de Eugen Simion, de pildă, în Dimineaţa poeţilor: „Rămâne, cu toată această risipă de jale, ceva nenumit, ceva ce nu poate fi exprimat Este tema ascunsă a discursului construit printr-o recurenţă nebunească a clişeelor Alecu o numeşte, într-un loc, «un nu ştiu ce prea dulce» care, după el, ar fi chiar esenţa iubirii Înţelegem atunci că toate sti- hurile se învârt în jurul acestei noţiuni, de altfel comune în poezia veche, reluată şi de romantici Poetul nu cutează s-o fixeze într-o imagine, cum un spirit religios nu cutează să deseneze chipul divinităţii” Poezia e construită în mai multe registre, sau pe mai multe paliere ale semnifica- ţiei; există, mai întâi, un registru al meditaţiei, al reflecţiei asupra lumii, a sensuri- lor existenţei ori asupra erosului, după cum există un alt palier semantic, al trăirii imediate a sentimentului, al extazului iubirii S-a spus că acest poem este un fel de încercare de filozofie a erosului, prin care autorul caută să conceptualizeze o stare sufletească atât de greu de prins într-o definiţie, atât de imponderabilă Între eul liric, peisaj şi frumuseţea feminină se stabileşte un raport ce favorizează cunoaşterea, intuitivă, subtilă, empatică a stării de dragoste Poetul porneşte de la ideea că perceperea frumosului e singura modalitate de a cunoaşte cu adevărat esenţa lucrurilor, substratul lor genezic şi generic, e un mod de trăire în absolut şi de reculegere întru adevărurile imuabile ale vieţii: „Foarte multă văz plăcere / La a tuturor părere, / Hotărând cu o pornire, / Făr’ d-a face osebire: // Cum că lucruri delicate / Trei se află-n lume date / Care pot să îndulcească / O vedere omenească // Zic: c-o apă şi-o verdeaţă / Şi un chip frumos la faţă / Au fireasc-a lor putere / Să mângâie o vedere” Pentru a cunoaşte cu adevărat natura iubirii, poetul crede că apelul la raţiune este cu totul necesar şi că o minte suplă, mlădiată pe relieful conceptului, poate avea şanse de a radiografia sensurile erosului: „Arătând că pot să facă / Orice suflet ca să placă, / Şi cusur să nu rămâie / Pă cât simte să-l mângâie // Dar o minte cu simţire, / Delicată şi supţire, / Vrând acestea să le-adune, / Face judecăţi mai bune; // Nu dă făr’ dă cercetare / Privileghiu aşa mare: / Tot un fel sunt câte trele / Limba ROMÂNĂ D-opotrivă între ele // Căci la apă şi verdeaţă / Şi dă este vro dulceaţă, / Dar o ştim cu legătură / Într-un fel dă la natură” Autorul e, cu alte cuvinte, adeptul cu- noaşterii directe a modelelor naturale, al relaţiei imediate cu firea, în toate nuan- ţele acesteia, pentru că numai o astfel de relaţionare a spiritului la cadrul natural poate aduce verificarea şi validarea unor concepte, a unor idei Dincolo de frumuseţile naturii, de meditaţia fiinţei în marginea existenţei, se identifică însă un element fundamental, frumuseţea feminină, „obiectul terori- zant şi fascinant ( ), principiul însufleţitor de care încearcă să se apropie şi nu poate bărbatul căzut la gânduri grele” (Eugen Simion) Frumuseţea are darul de a însufleţi simţirea şi de a aprinde imaginaţia, de a amplifica plăcerea celui care contemplă conturul unui chip graţios („Când voi zice frumuseţe, / Voi şi suflet cu blândeţe, / Cu simţiri, cu isteciune, / Depărtat de-nşelăciune // Şi un nu ştiu ce prea dulce / Ce simbadie aduce! / Şi să-nnoadă cu strânsoare / Unde va fi dat prinsoare // Atunci este însuşită: / Frumuseţea săvârşită, / Care poate să numeas- că / Fitecine şi cerească // Atunci fermecă din fire / Orice suflet cu simţire, / Şi mângâie şi vederea, / Şi adaogă plăcerea // Acest dar al frumuseţii / Cu al apei şi-al verdeţii, / Având şi singurătatea, / Face rai pustietatea!”) Împletind latura estetică cu cea morală, Alecu Văcărescu întruneşte, în fond, frumosul şi binele în aceeaşi expresie, aderând, cu voie ori fără voie, la o concepţie kantiană şi refu- zând să se dedice estetismului pur * Iancu Văcărescu a contribuit în mod limpede la dezvoltarea literaturii româ- ne Limbajul său poetic se caracterizează prin trăsături contradictorii, printr-o anume ambivalenţă expresivă, calităţile stilistice întretăindu-se cu unele negli- jenţe de limbaj Cea mai reuşită creaţie a sa e Primăvara amorului (sau O zi şi o noapte la Văcăreşti) Poezia lui Iancu Văcărescu se reliefează prin ritmul său dinamic şi prin stilul natural, ea sintetizând curentele literare ale epocii Ast- fel, lirica sa e clasică, prin forma versurilor, prezenţa elementelor mitologice şi concepţia asupra iubirii, o iubire tratată convenţional şi retoric, dar ea a fost determinată şi de influenţa scriitorilor francezi din secolul al XVIII-lea şi de ecourile literaturii populare Faţă de predecesorii săi, poezia lui Iancu Văcă- rescu se distinge prin varietatea sa tematică, fapt care a impus şi diversificarea modalităţilor sale expresive şi stilistice În poeziile de inspiraţie istorică, Iancu Văcărescu cultivă cu precădere versul amplu de şi silabe, cu o structură savantă şi cu numeroase inversiuni Spre deosebire de Ienăchiţă, Iancu Văcă- rescu e un poet ce începe să aibă conştiinţa scrisului, un poet ce dovedeşte, în versurile sale, o mai mare stăpânire a propriilor afecte şi a expresiei Faptul este subliniat de Eugen Simion: „Al patrulea poet al familiei, Iancu, este omul altui veac Cu el intrăm în sensibilitatea secolului al XIX-lea, în faza ei de început, sincretică şi confuză Iancu Văcărescu are deja psihologia unui poet profesi- onist Are ironie, are siguranţă în ceea ce scrie şi atacă toate formele lirice A treia generaţie a Văcăreştilor este deja instalată în literatură Vaietul bunicului întemeietor nu se mai aude în poemele sofisticate ale nepotului obosit de prea pro didac tica multă ştiinţă Iancu n-are îndoieli asupra limbajului N-are îndoieli nici asupra posibilităţilor lui de a ceti firea ( )” Faţă de predecesorii săi, Iancu Văcărescu are, într-un anumit fel, un proiect es- tetic şi scriptural, în conformitate cu care îşi modelează sensibilitatea în vers Procedeele predilecte ale poetului sunt, în afară de descripţie, monologul, medi- taţia ori confesiunea cu iz melancolic Ceasornicul îndreptat e o poezie ce lasă în urmă lirismul erotizant, lărgind sfera inspiraţiei înspre meditaţia asupra timpu- lui Interesant e faptul că meditaţia nu e redată în mod rigid, ci capătă o amprentă afectivă, primeşte o coloratură morală indiscutabilă: „Tu, care vremea ne spui că trece, / Ne-aduci aminte des, moartea rece, / Vino acuma, ia-nvăţătură, / Schim- bă nedreapta a ta măsură! / Ştii ticălosul om ce puţine / Poate să aibă ceasuri de bine // Când dar asupră-i răul se scoală, / Când stăpâneşte război sau boală, / Vezi sărăcie, necaz, durere / Când vezi primejdia în putere; / Atunci fă anul d-un sfert să fie, / Ş-ăl sfert să treacă, să nu mai vie” Reflecţia asupra condiţiei umane, asupra fragilităţii fiinţei şi a caracterului ma- lefic al timpului e complicată aici de conotaţii etice, prin care autorul se rapor- tează la epoca sa, dar şi la defectele de caracter ale semenilor săi Interesantă din punct de vedere al viziunii, această conjuncţie între meditaţie şi sancţiune etică se completează cu accentele autobiografice, ce se constituie într-un grafic extrem de grăitor al unei sensibilităţi atente la ritmul lumii în care trăieşte: „Vezi a mândriei la om pieire / Nemilostivă neomenire, / Nelegiuire că unelteşte, / Prieteşugu că se răceşte, / Vezi patrioţii cu neunire, / Siliţi, iubiţii, spre despărţire, / Vezi tu un cuget fără de lege, / Că sfinte noduri va să dezlege, / De simţiri inimă când vezi seacă, / Fă ca minutul, anu să treacă // Când vezi dreptatea că biruieşte, / Când despărţiţii îngeri uneşte, / Când toţi românii au cinste mare, / A simpatiei când vezi lucrare, / Când obştea noastră e fericită, / Când vezi în braţe-mi p-a mea iubită, / Vezi că sunt minţile mele duse / D-ale iubirei plăceri nespuse, / Atunci secunda fă să-întârzie, / D-un bun an bisect fă-o să fie” Această modernă invo- care a relativităţii timpului, a dilatării sau a comprimării sale în funcţie de stările afective ale fiinţei e transpusă în versuri în care fiorul elegiac şi obiectivarea me- ditativă se întâlnesc benefic Ultima strofă a poeziei aduce un spor de subiectivitate; sentimentul trecerii – vremii, ca şi a fiinţei – este modulat în arpegii melancolice, de intensă simţire lirică, iar „îndreptarea” ceasornicului rămâne doar o dorinţă, un ţel în veci nea- tins („Aşa, plăcută, tu, dându-mi pace, / Şi eu prieten al tău m-oi face; / Iar cum baţi ceasuri de vei mai bate / Neamu-ţi dărăpăn după dreptate! / Căci fără nici o milostivire / Superi auzul ş-orice simţire, / Când fără vreme spui că e vreme: / De rău, de moarte, tot a ne teme”) Se poate spune că, din unghiul substanţei, al fondului poetic, creaţia lui Iancu Văcă- rescu se caracterizează printr-o aglomerare de obiecte ori noţiuni dintre cele mai fe- lurite, străbătute de fluxul meditaţiei şi de rezonanţele sensibilităţii sale acute la lume „Discursul său, scrie Eugen Simion, este, în esenţă, o suprapunere de mai multe dis- cursuri dintre care unele foarte vechi” Afectiv, fără a fi afectat, Iancu Văcărescu este Limba ROMÂNĂ un autor ce adună, în tiparele stihurilor, forme poetice, modalităţi de a scrie dintre cele mai diferite, cărora le împrumută felul său propriu de a simţi * Nicolae Văcărescu este al doilea fiu înzestrat cu har liric al lui Ienăchiţă Văcăres- cu Deşi a scris destul de puţin, Nicolae Văcărescu nu e lipsit de vocaţie şi vibraţie lirică Modelul său poate fi considerat Anacreon, dar şi Petrarca, cu ritmurile sale în care oximoronul capătă o pondere destul de considerabilă Poetul e un iubitor al extremelor ce se împacă în conturul aceleiaşi imagini lirice („În rai fără tine-i moarte, e gheaţă! / Şi-n iad lângă tine e bine, e viaţă! / Şi-în iarnă cu tine sunt toa- te-nflorite / Şi-în vară când nu eşti, sunt toate pierite”) Pentru Nicolae Văcăres- cu sentimentul iubirii reprezintă unul dintre înţelesurile esenţiale ale destinului uman, o forţă regeneratoare ce împlineşte fiinţa şi-i dă rotunjime Alteori, poetul îşi adânceşte versul, meditaţia asupra lumii capătă accente de gravitate, într-un timbru solemn, ritmat cu acurateţe în imagini demne de tânguirile Ecleziastului: „Un pic de nădejde d-aş şti c-o să-mi vie, / Şi traiul mai dulce că poate să-mi fie, / Atuncea şi viaţa mi-ar fi doar mai scumpă, / Şi aţa ce-o trage n-aş vrea să se rumpă // Dar când de nădejde dă leac nu să simte, / Şi nici cum să-mi vie, nu-mi trece prin minte, / D-amor nu e vorbă, dar nici dă viaţă, / S-au săvârşit toate ah, rumpe-te, aţă” Eugen Simion îl încadrează pe Nicolae Văcărescu în tipologia „spiritului chibzuit şi auster”, a unui poet care scrie într-un stil dominat de ordine şi echilibru, fapt ce se vădeşte şi în versul său cu imaginaţie austeră, retranşat în sine mai degrabă decât revărsat din tiparul prozodic dat Poeţii Văcăreşti au însemnat, în istoria poeziei româneşti, momentul desprinde- rii de modelele străine şi al recuperării unui timbru propriu, individualizat, în ciuda lipsei unei conştiinţe a scrisului prea pronunţate Nicolae Văcărescu este, s-ar putea spune, un poet minor, în ale cărui versuri se pot observa unele ezi- tări de compoziţie, un autor lipsit de rafinament, ce iubeşte mai curând expresia frustă şi cuvântul suculent Spiritul creaţiilor sale este impregnat de o înclinaţie spre notarea aproape mimetică a realului, într-un limbaj auster, scuturat de po- doabe stilistice, epurat de întorsături elegante ale condeiului O altă dominantă a firii poetice a lui Nicolae Văcărescu este aceea de moralist, de ins atent la orice abatere de la normalitatea simţirii şi a caracterelor, la orice deviere de la dreapta cumpănă a naturii umane E drept că o astfel de repliere a poeticului în schema etică produce o diminuare a lirismului, un reflux al fanteziei şi o mai severă struc- turare a discursului De altfel, Eugen Simion găseşte că poeticitatea se situează într-un plan al rigorii, cugetul autorului fiind mai mereu încătuşat de o voinţă de ordine şi echilibru: „Avem toate elementele pentru a spune că plăcerile sufletului încep, la Nicolae Văcărescu, de la un anumit grad de ordine şi că ele nu trebuie să zdruncine temeliile firii De aceea toate fantasmele iubirii se mişcă într-un climat de izolare şi uscăciune, în niciun contact cu elementele însufleţitoare, fecunde, din afară” Fiinţă duală, cum însuşi mărturiseşte, Nicolae Văcărescu este, pe de o parte, dedat voluptăţilor terestre, gustând epicureic plăcerile trupului, dar, pe de alta, savurează şi rafinamentele artei lirice, vaporoasa simţire a cugetelor înalte pro didac tica Primăvara se iveşte e o poezie ce trădează exuberanţa în faţa anotimpului re- naşterii naturii, în faţa regenerării ciclice a firii Sentimentul dominant este acela de ardoare, de comuniune adâncă cu ritmurile universului întreg Revela- ţia acestei naturi ce respiră o nouă viaţă se conjugă cu optimismul din sufletul poetului, cu fiorul de plăcere şi voluptate deşteptat de spectacolul acesta al înnoirii şi al unei noi vieţi a elementelor („Primăvara se iveşte, / Ia vezi mugu- ru-nfrunzeşte, / Şi iarba cum încolţeşte, / Inima-mi zburdă şi creşte! // Cucul a-nceput să cânte, / Nu pe crăci uscate, frânte; / Micşuneaua, cam plăpândă, / Altor flori miros comândă, / Daleo, doamne, ce orândă!”) Poezia continuă în ritmul şi în tonalitatea unei doine de haiducie, poetul inducând sugestia legă- turii indestructibile dintre om şi natură, dintre fiinţa umană, cu complexitatea sentimentelor pe care le poartă în cugetul ei şi natura veşnică, în veci neschim- bătoare Sunt întrunite aici toate elementele doinei de haiducie: sentimentul libertăţii, al orizontului deschis, afecţiunea faţă de roib, vitejia, simţul dreptăţii: „Roibul meu, iarna mai toată, / N-a văzut vifor, nici zloată, / Că-l ţineam tot pe cărare, / Pe bere şi pe mâncare, / Vai de draga lui spinare! // Roibule mi te gă- teşte, / Şalele-ţi înţepeneşte, / Să mă duci peste pripoare, / Văi şi coaste la strim- toare, / Pre potecă făr’ de soare // Daleo, daleo, dragă durdă, / Fă-te-ncoace, nu fi surdă, / Vin’ să te-ngrijesc mai bine / Ca-npuiat greierii-n tine, / Daleo, durdă, vai de mine! / Oleo, leo! vremea-nvitează / Pă-l cu inima vitează, / Să nu stea să se clocească, / Ci-n sânge să bălăcească, / Pomina să-şi înflorească” Evident, în ciuda similitudinilor cu poezia populară de acest tip, Primăvara se iveşte are şi un sunet propriu, original, ce ţine de un simţ foarte ascuţit al naturii reînviate şi de expresia mai apăsat subiectivă Şi aici, accentele de confesiune se întretaie cu to- nurile morale, ce aduc cu sine o anume uscăciune a stilului ce ţine, poate, şi de „firea gospodărească” a lui Nicolae Văcărescu, pe care o descifra un critic Dacă până la sfârşitul secolului al XVII-lea formele poetice au fost accidentale, reprezentând, de fapt, introducerea unor pasaje lirice în versificaţii cu caracter re- ligios, didactic sau narativ, creaţiile poeţilor Văcăreşti şi ale lui Costache Conachi fac o trecere esenţială spre descoperirea lirismului, a expresivităţii; poezia nu mai este redusă la versificaţie, în timp ce afectele, sinceritatea, autenticitatea trăirilor devin elemente constitutive ale poeziilor, transformându-se în însăşi substanţa creaţiei bIbLIOgRAfIE CRITICă sELECTIvă Dumitru Caracostea, Studii critice, Editura Albatros, Bucureşti, Paul Cornea, Originile romantismului românesc, Bucureşti, Nicolae Manolescu, Istoria critică a literaturii române, Editura Paralela , Bucureşti, Al Piru, Istoria literaturii române, II, Epoca premodernă, EDP, Bucureşti, Al Piru, Poeţii Văcăreşti, Editura Tineretului, Bucureşti, Eugen Simion, Dimineaţa poeţilor, Editura Cartea Românească, Bucureşti, Limba ROMÂNĂ uNElE CoNsIDEraŢII prIvIND rEDaCtarEa / sCrIErEa CompuNErIlor NaratIvă şI DEsCrIptIvă constantin şchiopu În diversitatea tipurilor de compoziţii şcolare se înscriu şi compunerile cu temă liberă Cele mai practicate dintre acestea, în special la treapta primară şi în clasele a V-a – a VII-a, sunt compunerea narativă şi compunerea descrip- tivă, ambele valorificând experienţa de viaţă, impresiile personale, imaginaţia elevilor Cât priveşte compunerea narativă – o compoziţie şcolară pe teme libere, în care se relatează întâmplări în ordine cronologică, gradată, pu- nând în lumină o anumită viziune cu efecte sensibilizatoa- re asupra cititorului – aceasta se remarcă prin următoarele caracteristici de fond: a) are o compoziţie dinamică, b) în- tâmplările se organizează după principiul consecutivităţii în timp, c) există o accentuată legătură cauzală între di- versele episoade (schimbarea ordinii episoadelor ar mo- difica substanţial logica interioară a acţiunii), d) impune o mare doză de improvizaţie, e) ideile reies din întâmplările propriu-zise, din soluţionarea problemei / conflictului, f) e scrisă într-un limbaj simplu, concis, clar În lucrarea sa Teoria şi metodica compunerii, cercetătoa- rea Eliza Botezatu propune următoarele tipuri de compu- neri narative: a) despre o întâmplare din viaţa personală, b) după un plan propus de profesor, c) cu un început / un final propus, d) cu subiect alegoric, e) după un proverb (ex : „Cine sapă groapă altuia, însuşi cade în ea”), f) cu su- biect de legendă (ex : legenda răchitei, pornind de la fap- tul că-şi lasă în jos crengile sale), g) cu subiect fantastic, h) după un tablou / ilustraţie, i) cu subiect întemeiat pe o operă literară studiată, j) sub formă de epistolă Desigur, această listă poate fi completată ţinând cont de faptul că orice compunere narativă impune o mare doză de improvizaţie atât din partea profesorului, cât şi din cea a elevului În clasele de liceu, când compunerile narative ce- dează locul celor scrise pe baza textului literar, primele pot fi practicate cu acelaşi succes mai ales în contextul studierii pro didac tica unor specii literare epice de proporţii mici, cum ar fi: nuvela, schiţa, anecdota, povestirea, basmul, snoava Astfel, în urma studierii trăsăturilor de fond ale uneia din speciile literare epice, elevii pot fi solicitaţi să „îmbrace” în forma acesteia o diegeză / istorie inventată de ei înşişi În cazul scrierii unui basm, de pildă, ei vor avea grijă ca în textul lor să predomine elementul fantastic, tărâmul de aici şi cel de dincolo, finalul în care binele învinge răul Alegând să inventeze o poveste sub forma unei schiţe, elevii vor respecta rigorile acestei specii: acţiune lineară, concentrată în jurul protagonistului pentru a-l caracteriza, relatarea unui fapt relevant din viaţa personajului principal, - personaje, participante la acţiune Cert este că reuşita elaborării unei compuneri depinde preponderent de modul în care elevii sunt pregătiţi pentru o atare activitate Or, în acest sens subliniem importanţa cunoaşterii de către ei a specificului naraţiunii ca mod de expunere, a elementelor acţiunii (expoziţiune, intrigă, desfăşurare, punct culminant, dezno- dământ), a formulelor, indiciilor, care leagă secvenţele textului, a modului în care autorul prezintă cele relatate (la persoana I, la persoana a III-a etc ), precum şi a modalităţilor de inserare a dialogului ori a descrierii într-o naraţiune Analiza textelor literare narative este un prim pas spre realizarea acestor obiective Un alt exerciţiu ce poate fi utilizat cu succes în procesul de pregătire a elevilor pentru a elabora o compunere narativă este cel de refacere a textului Menţionăm că refa- cerea textului este doar prima etapă de lucru, de altfel, foarte antrenantă pentru elevi, următoarea constând în analiza textului din perspectiva mai multor sarcini Fişa de lucru poate arăta în felul următor: Citiţi fragmentele de mai jos şi reconstituiţi povestea: a) Şoarecele atunci s-a dus la Vânt şi îi spuse rugămintea sa Dar Vântul răbufni: – Nu mi-am închipuit că un şoarece poate fi atât de nechibzuit! Atâta lucru nu ştii – că Muntele e mai puternic decât mine? De se întâmplă să nimerească Mun- tele în drumul meu, n-am tăria să-l străbat şi să-mi urmez calea Muntele stă neclintit în faţa mea – el trebuie să-ţi fie ginere b) Întâi s-a dus la Împăratul Şoarecilor şi l-a întrebat: – Spune-mi, Mărite împărate, ştii cine e cel mai puiternic pe pământ, ca să mi-l iau de ginere? – Nu mi-i greu să-ţi răspund la întrebare Toată lumea ştie că Stăpânul Ploilor este cel mai puternic de pe pământ Du-te la el c) Nemaiavând încotro, şoarecele se duse la Munte Îl vedea atât de uriaş şi pu- ternic, încât nu mai avea nici o îndoială că a găsit un mire pentru frumoasa lui fiică – O, preamărite Munte! Se ploconi şoarecele Am auzit că eşti cel mai puternic de pe pământ Fiica mea doreşte să se căsătorească cu tine Te rog să-mi spui dacă eşti de acord s-o iei de soţie pe frumoasa mea şoricuţă? d) Se duse şoarecele cale lungă, îl găseşte pe Stăpânul Ploilor şi îi spune: Limba ROMÂNĂ – Dacă e adevărat că tu eşti cel mai puternic de pe pământ, te rog să-mi fii ginere – Da, lumea crede că eu sunt cel mai puternic, zise Stăpânul Ploilor Când cad pe pământ sub formă de ploaie, pricinuiesc revărsări de ape, duc la vale case şi copaci, înec lumea! Sunt foarte puternic şi omul e mai slab ca mine! Dar Vântul e mai puternic – el mână norii mei în toate părţile, îi împrăştie sau îi adună Du-te la Vânt e) – Te înşeli, dragă prietene, răspunde Muntele Aş vrea să fiu cel mai puternic de pe lume, dar nu sunt! Cineva pe pământ e mai puternic decât mine ŞOARECII Voi, şoarecii, aveţi mai multă putere Voi sfredeliţi găuri prin mine şi eu nu vă pot face nimic Sunt neputincios în faţa ta Numai un şoarece ar putea să-ţi fie ginere ŞOARECELE ESTE CEL MAI PUTERNIC DE PE PĂMÂNT! f) Încredinţat că aşa stau lucrurile, şoarecele se duse iute acasă şi le spune ce a aflat Acum, că se mărita cu CEL MAI PUTERNIC DE PE PĂMÂNT, şoricuţei îi plăcu şoarecele din lanul vecin şi nunta şoricească se jucă cu multă veselie g) La marginea unui lan de grâu, la poalele unui munte, trăia odată o familie de şoareci Şorecele şi şoricioaica aveau o singură fiică şi o iubeau nespus Iar fiica era foarte mândră şi îngâmfată şi visa să se mărite cu cel mai puternic de pe pă- mânt Soarecele, mândru de fiica sa foarte frumoasă, era de acord să-i caute mirele do- rit Şoricioaica însă credea că cel mai potrivit bărbat pentru fiica ei era un şoarece din lanul vecin Dar fiica nu era de acord şi îl rugă pe tatăl său să pornească la drum, poate va putea afla cine este cel mai puternic pe pământ şi el va accepta s-o ia de soţie Şi a pornit şoarecele la drum Sarcini de lucru: Transformaţi dialogul în stil indirect liber Formulaţi ideea principală a fiecărui fragment şi alcătuiţi un plan simplu de idei al textului Determinaţi în ce constă expoziţiunea, intriga, desfăşurarea, punctul culmi- nant, deznodământul povestei relatate Identificaţi indicii (adverbe, construcţii incidente, formule, expresii etc ) care v-au ajutat să refaceţi textul Demonstraţi cu argumente din operă că există o accentuată legătură cauzală între diversele episoade, că întâmplările se organizează după principiul consecu- tivităţii în timp Analizaţi în această ordine de idei timpurile verbelor Menţionăm că sarcinile ce însoţesc textul au menirea de a-i ajuta pe elevi să sesizeze logica desfăşurării acţiunii, legătura cauzală dintre episoade, să releveze indicii / formulele care leagă bucăţile într-un întreg Ulterior, în procesul elaborării compu- pro didac tica nerii, elevii vor ţine cont de aceste caracteristici ale textului narativ, având, totodată, la îndemână un şir de cuvinte şi expresii cu ajutorul cărora vor realiza legătura dintre diversele enunţuri: la început, apoi, între timp, de îndată ce, după, după aceea, deoarece, deşi, pe când, în sfârşit, la urma urmei, cu toate acestea, în acelaşi timp etc În continuarea acestei activităţi profesorul le poate propune elevilor să rescrie fina- lul unui text narativ studiat / al unui film vizionat, astfel ca acţiunea să se termine întocmai cum ar fi dorit / aşteptat ei Analiza comparativă a celor două deznodă- mânturi ale operei (versiunea scriitorului şi a elevului) se va realiza, în primul rând, sub aspectul modului de relatare, de înlănţuire a episoadelor Compoziţie şcolară pe teme libere, în care sunt scoase în evidenţă trăsăturile unor obiecte, fenomene ale naturii, fiinţe, activităţi umane etc , compunerea de- scriere se remarcă prin următoarele caracteristici: a) are un caracter static (arată cum sunt obiectele, fiinţele, fenomenele naturii etc ); b) are la bază enumeraţia ca procedeu sintactic; c) autorul se bizuie pe metoda observării, pe memoria vi- zuală; d) ideile reies din ceea ce spune autorul compunerii („Era tăcut, trist de cele văzute ”); e) nu există o legătură cauzală între aspectele descrise; f) limbajul folosit exprimă o anumită nuanţă afectivă Cât priveşte tipurile acestor compu- neri, ele sunt în dependenţă de obiectul descrierii Astfel, în şcoală sunt practicate compuneri de descriere a unui peisaj, a localităţii, a interiorului (odaia mea), a unui edificiu, a unui anotimp, a portretului fizic / moral, compuneri descriere după tablou / ilustraţie etc Evident că şi în cazul compunerii descriere elevii, incluşi în diverse activităţi de pregătire pentru redactarea unui text descriptiv, trebuie să cunoască şi următoarele caracteristici ale descrierii literare la diferite niveluri ale limbii: – lexic specific (termeni din acelaşi câmp semantic); – mărci morfologice: o anumită proporţie între substantive şi verbe, utilizarea preponderentă a prezentului şi perfectului indicativ ca timpuri verbale); – mărci sintactice: construcţii simetrice realizate prin succesiune de propoziţii scurte, prin paralelism sintactic, prin antiteze etc – figuri de stil predilecte (epitete, comparaţii, hiperbole etc ) Având în vedere faptul că descrierea poate fi realizată prin comparaţie (sunt sub- liniate asemănările), prin contrast (sunt subliniate diferenţele), prin analogie (fo- loseşte un element de comparaţie pentru a dezvolta o altă idee), prin amănunte, privind urmările unui fapt (cauză – efect), profesorul va pune la dispoziţia elevi- lor diferite bucăţi artistice pentru a fi analizate din această perspectivă, ulterior le va cere ca ei înşişi să alcătuiască astfel de texte Fragmentele şi sarcinile de lucru ce le vor însoţi vor arăta astfel: Identificaţi în fragmentele date modul în care e realizată descrierea (prin com- paraţie, prin contrast etc ) Identificaţi elementele de limbaj care scot în evidenţă un anumit tip de reali- zare a descrierii Limba ROMÂNĂ Pronunţaţi-vă pe marginea uneia sau a altei modalităţi de descriere atestată în fragmente Ce place? Ce nu place? Interveniţi în unul din fragmente adăugând / eliminând cuvinte, sintagme, enunţuri amplificând / micşorând astfel forţa de sugestie a descrierii Rescrieţi fragmentul transformând descrierea prin contrast într-o descriere prin comparaţie / prin amănunte etc Texte: „Atunci am zărit, în preajma avionului, căprioara Întâi, am fost surprins de neprevăzutul şi plasticitatea imaginii Erau acolo şi se logodeau în mod neaştep- tat şi foarte plăcut pe retină, două suflete total deosebite, reprezentând lumi şi ere total deosebite Opuse chiar una alteia Un produs al naturii cum nu se poate mai gingaş şi fragil şi un produs al minţii omeneşti, alcătuit din piese metalice, cel mai puternic şi îndrăzneţ dintre toate O căprioară şi un avion” (Geo Bogza) „Mângâind-o, îmi plăcea să mi le închipui – căprioara şi ctitoria lui Ştefan – înlănţuindu-se una cu alta, prelungindu-se una din alta Poate vi se pare ciudat Dar spuneţi-mi, dacă Voroneţul ar fi să se transforme în fiinţă vie, ce ar putea deveni decât căprioară? Şi gândiţi-vă bine la silueta şi graţia unei căprioare şi spuneţi-mi, dacă ar fi să se prefacă în construcţie omenească, oare ce ziduri ar putea alege, spre a nu-i trăda zvelteţea şi candoarea, decât ale Voroneţului? Fără îndoială că meşterul care a gândit forma şi proporţiile Voroneţului a văzut multe căprioare” (Geo Bogza) Ce alte exerciţii, sarcini, procedee pot fi utilizate în vederea formării capacităţilor elevilor de a redacta o compunere descriere? Unul dintre cele mai la îndemână, util, dar şi antrenant este potriveşte imaginile cu descrierea Procedura de aplicare este următoarea: Elevilor (individual ori în grupuri) li se pun în faţă câteva imagini ( - ) mai puţin cunoscute de ei (arbori, plante, edificii, monumente istorice, personaje mi- tologice etc ) şi tot atâtea descrieri (destul de sumare) ale acestora Elevii potrivesc imaginea cu descrierea, aducând argumentele de rigoare Se dezvoltă o descriere a obiectului / personajului fabulos, monumentului is- toric respectiv etc Exemplificăm procedeul în cauză: Potriviţi imaginile cu descrierile Dezvoltaţi o descriere a unui personaj fabulos Sfinxul grecesc: Monstru cu cap de femeie şi corp de leu înaripat A fost trimis de Hera, soţia lui Zeus, să răzbune moartea lui Cusip, pedepsind pe toţi supuşii tebani ai lui Laios Devora pe toţi cei care nu ştiau să răspundă la întrebarea: „Ce fiinţă merge dimineaţa în patru picioare, la amiază – în două şi seara – în trei?” Singurul care a reuşit să răspundă că acea fiinţă este omul a fost Edip Ca urmare, sfinxul s-a aruncat de pe stâncă pro didac tica Pegasul: Un cal înaripat, zămislit din sângele Medusei (una dintre cele trei gorgone, decapitată de Persen Pegas i-a adus lui Zeus fulgerul şi trăsnetele Zeus l-a urcat pe Pegas printre constelaţii Pasărea Phoenix: Pasăre alegorică ce renăştea din propria cenuşă Seamănă ca formă cu vulturul, dar se deosebeşte de acesta prin penajul colorat splendid, cu pete de purpură şi aur (două culori nobile şi cu o evidentă semnificaţie simbolică), ceea ce o face mai frumoasă decât cel mai minunat păun Unicorn: Animal fantastic, care seamănă cu un cal alb, are picioare ca ale antilo- pei, barbă de capră şi un corn lung pe frunte Ca exerciţii de formare a deprinderilor de descriere pot servi şi următoarele: Descrieţi portretul fizic al colegului / colegei de clasă fără a vă uita la el / ea Re- veniţi la text după ce aţi examinat atent trăsăturile de portret fizic ale colegului / colegei, făcând rectificările de rigoare Rescrieţi portretul colegei / colegului folosind diverse figuri de stil (ex : „ochi albaştri ca ”, „buze roşii ca ”, „surâs misterios” etc ) Scrieţi trei idei principale pentru un text descriptiv: Alegeţi una dintre propoziţii şi dezvoltaţi un paragraf descriptiv Realizaţi o descriere prin contrast folosind următoarele cuvinte / sintagme: spre deosebire, în contrast, în antiteză, dacă atunci, în timp ce În concluzie subliniem că exerciţiile de analiză, de comparare, de potrivire, de reconstituire, conversaţiile, modelele literare etc îi pregătesc pe elevi pentru re- dactarea unei compuneri narative sau descriptive Numai astfel ei vor putea cu uşurinţă să dea frâu liber impresiilor, amintirilor, să retrăiască unele momente din viaţă şi să le materializeze în cuvinte, constituindu-se într-un text coerent Limba ROMÂNĂ rElaŢIa „lItEratură – artE” îN CoNtExtul EDuCaŢIEI lItErar-artIstICE a ElEvIlor veronica ciobAnu Motto: Naţiunea înseamnă un ideal cultural de realizat Nicolae Iorga Astăzi, se poate spune, asistăm la o criză de cultură din perspectiva receptării acesteia, şi nu a producerii de noi fapte Deşi şcoala se află încă într-un impas axiologic (ea nu pregăteşte elevii pentru receptarea valorilor existente sau a celor care apar, ci pentru o cultură care a fost; ea mai plăteşte încă tribut vechii mentalităţi în procesul de preda- re-învăţare a disciplinelor de studiu), noua orientare a în- văţământului, prin trecerea de la instruirea informativă la cea formativă, îndreaptă spre formarea, dezvoltarea şi cul- tivarea sensibilităţii pentru valorile culturale, în general, în baza celor consacrate, dar nu prin impunerea memorizării acestora din urmă, ci prin determinarea rolului lor asupra dezvoltării societăţii în ansamblu În acest sens, scopul educaţiei literar-artistice este să-i în- veţe pe elevi să se orienteze autonom în peisajul cultural pe care-l reprezintă opera literară, să ştie a re-semnifica permanent faptele de cultură Elevul trebuie să găsească frumosul în tot: să poată compara, analiza, sintetiza, eva- lua, dar nu să accepte orbeşte ceea ce a fost sau este clasat în ordinul frumosului, binelui, răului de generaţii întregi Influenţa educativă a literaturii se realizează prin imagi- nile artistice ale operei literare, prin limbajul artistic, care, vehiculând idei şi sentimente, creează şi atitudini adecvate faţă de valorile estetice Literatura artistică re-creează rea- litatea în toată complexitatea ei, de aceea profesorului de limba şi literatura română îi revine rolul de a educa, de a forma elevul-cititor În procesul evoluţiei şcolii şi a sistemelor de instruire şi educaţie, prin prisma caracterului inovator al celor din urmă, literatura şi arta capătă o pondere deosebită Ştiin- ţele pedagogice elaborează şi perfecţionează programe şi manuale, creează noi tehnici şi metode interactive, aplică pro didac tica forme ingenioase de iniţiere a elevilor în lumea frumosului din viaţă şi artă Aces- tea sunt direcţionate spre dezvoltarea maximă a forţelor creatoare ale şcolarului La rândul ei, literatura, privită ca artă complexă, în care se îmbină expresia ver- bală cu muzica, pictura, teatrul etc , reprezintă unul dintre cele mai eficiente mij- loace de cunoaştere a vieţii sub toate aspectele ei De profunzimea receptării relaţiei literatură – arte depinde, în mare măsură, for- marea calitativă a culturii elevului, manifestată la nivel de limbaj, gândire, ima- ginaţie, comportament etc Aceste componente ale culturii personalităţii sunt reprezentate în operele de artă Astfel elevul, dirijat iniţial de profesor, va realiza că textul artistic este o sintetizare de elemente estetice care satisfac necesitatea umană vitală de existenţă prin frumos şi pentru frumos, iar raţiunea acestuia este, în primul rând, de a stimula emotivitatea cititorului „în aşa fel, încât să-l capteze şi să-l impresioneze” ( , p ) În acest mod, profesorul de limba şi literatura română va orienta privirea elevului spre peisaje pitoreşti descrise cu măiestrie (V Alecsandri, M Sadoveanu); spre por- trete bine conturate (N Bălcescu, B Şt Delavrancea, I Slavici); spre muzicalitatea versurilor în operele lirice (M Eminescu, G Bacovia); spre arhitectonica textelor etc Luate aparte, dar, mai ales, în ansamblu, acestea reprezintă modele estetice, încadrate într-o perioadă istorico-literară, într-un curent sau mişcare artistică, dar având şi ca- racter atemporal şi aspaţial, concentrându-se asupra valorilor spirituale universale Educaţia literară se întemeiază pe fenomenele receptării (percepţie, imaginaţie, gândire, producere); în acest context, pentru sesizarea relaţiei literatură – pictură se aplică eficient tehnica cubului Aplicare: în baza textului Cântarea României de A Russo şi a imaginii-portret România revoluţionară de C D Rosenthal (manual de limba şi literatura română, cl IX, T Cartaleanu, M Ciobanu, O Cosovan) se propune un exerciţiu unde se cere doar comentarea mesajului picturii prin prisma poemului lui A Russo, aces- ta însă poate fi extins în felul următor: • Descrie – se defineşte fiecare lucrare în parte: Cântarea României este o operă lirică, specie – poem ( ), scrisă de autorul ro- mân A Russo „România revoluţionară” este o pictură ce face parte din compoziţiile alegorice ale pictorului român C D Rosenthal • Compară – se compară cele două lucrări, utilizându-se Diagrama Venn: ase- mănări – descriu România, exprimă starea de spirit – răzvrătirea, fenomen – re- voluţie etc ; deosebiri – Cântarea României: literatură, text literar, modalitate de exprimare – cuvânt; „România revoluţionară”: pictură, imagine plastică, modali- tate de exprimare – culoare, formă, portret plastic etc • Asociază – se găsesc detalii ale textului artistic ce se asociază cu cele ale picturii: descrierea frumuseţii plaiului / frumuseţea chipului feminin; Limba ROMÂNĂ apelul „Deşteaptă-te!” / poziţionarea mâinii; credinţa, duhul dumnezeiesc / năframa; zile de sărbătoare / ia naţională; disperarea / părul despletit etc • Analizează – asocierea detaliilor se dezvăluie argumentativ în texte coerente; ex „Duhul dumnezeiesc, despre care A Russo spune că «zideşte» şi credinţa «ce dă viaţă» se poate asocia cu năframa de pe capul femeii din portret, deoarece este uşoară ca un duh, este semn de protecţie, este obiect de vestimentaţie a femeii – cea care dă naştere noii vieţi ” • Aplică – la acest moment elevul poate fi pus în situaţia să reprezinte (activitate individuală sau în grup) prin desen ceea ce a simţit la lectura textului, cum a văzut redarea plastică a mesajului transmis de A Russo, cu menţionarea detaliilor semni- ficative • Evaluează – elevul va formula concluzii care să vizeze raportul text – imagine (ex „Literatura şi pictura sunt două arte care, prin modalităţi diferite, redau ace- eaşi atmosferă, acelaşi cadru, aceeaşi stare de spirit ”) Pentru elevii claselor V-VI se vor propune tehnici mai simple: compunerea unei me- lodii pe baza textului; reprezentarea plastică a cadrului natural, a personajelor etc În acelaşi timp, dezvoltarea estetică are o valoare reală numai atunci când elevul este orientat spre adevărate opere de artă; dar valoarea şi nonvaloarea, frumosul şi urâtul etc sunt noţiuni relative, deci sunt dependente de orizontul cultural şi gustul estetic individual al fiecărei personalităţi Rolul profesorului de limba şi literatura română constă în apropierea elevului de faţetele estetice ale creaţiei artistice, oricare ar fi modul lor de interpretare Vlad Pâslaru a promovat, în acest sens, ideea că „opera literară va deveni locul unde operează adevărul datorită inserţiei valorizante a cititorului” ( , p ) Formarea şi dezvoltarea capacităţii de a recepta valoarea artistică a unei opere lite- rare solicită educarea sensibilităţii literare, formarea gustului literar, însuşirea spiri- tului critic etc , fapt posibil de realizat prin exersare în baza textelor artistice În plus, este absolut necesară o dezvoltare estetică ascendentă care ar asigura, odată cu trecerea timpului, transformarea percepţiei şi înţelegerii intuitive a fru- mosului într-o atitudine conştientă faţă de frumos Astfel, elevul va fi capabil să înţeleagă pozitivismul acţiunilor întreprinse de personajele literare, să perceapă valoarea unei imagini artistice, să genereze idei audiind o melodie bună, selectată în raport cu textul studiat, ca mai apoi să traducă astfel de modele în viaţă, prin intermediul luării de atitudini faţă de acestea La nivelul limbajului, fenomenul ar putea fi reprezentat prin trinitatea expusă de P Cornea în Introducere în teoria lecturii conform căreia „în competenţa oricărui locutor intră aptitudinea de a produce şi de a recepta textele în modalităţi dife- rite” ( , p ), concret realizată prin: pro didac tica • stabilirea unei comunicări eficiente (text – cititor); • instaurarea unei comunicări prezumtive; • experimentarea resurselor limbii însăşi În acelaşi fel, subiectul procesului de predare – învăţare a limbii şi literaturii ro- mâne în şcoală (elevul) va parcurge câteva etape până va ajunge la conştiinţa tex- tului artistic ca ansamblu de constituenţi: mai întâi va recepta o lucrare artistică la nivel de subiect, apoi la nivel de compoziţie, temă, idee, limbaj, stil etc , ca în final să descopere şi tangenţele nemijlocite între textul artistic şi celelalte arte – muzică, pictură, dans, cinematografie etc Este foarte important anume faptul că literatura, în general, şi textul artistic, în special, presupune o simbioză involuntară între elementele componente ale artei, fie ele vizibile sau doar sugerate; or, reuşita receptării literare este condiţionată şi de „semnalizările para- şi meta-textuale” ( , p ), acestea fiind conţinute în articole critice, imagini, indicaţii, prefeţe, reclame etc Astfel, textul artistic, în diversitatea interpretărilor lui, devine un mijloc instruc- tiv-educativ desăvârşit, în timp ce profesorului de limba şi literatura română îi revine rolul de a educa, de a forma la discipolii săi gustul şi plăcerea de a citi, sensibilitatea faţă de adevăratele opere de artă, capacităţi de decodificare a sen- surilor textului, prin raportare la toate nivelurile lui etc Decodificarea unui text artistic, în cazul relaţiei literatură – arte, este cu atât mai dificilă, cu cât o persoa- nă este mai puţin documentată în sfera dată, dar, în acelaşi timp, este extrem de interesantă şi de eficientă din perspectiva dezvoltării multilaterale armonioase a personalităţii elevului Cultura literar-artistică a elevilor poate fi realizată anume prin intermediul tex- tului artistic, unde se împletesc diferite genuri de artă, deoarece (subliniem) arta produce frumosul, reflectând o anumită realitate, conferind obiectelor formă; cultivă expresia, suscită trăiri estetice etc Ajungem, aşadar, la concluzia că educaţia literară temeinică presupune înţelege- rea operei literare în profunzimea ei atât sub raportul mesajului şi al conţinutului de idei şi sentimente, al imaginii artistice, cât şi sub aspectul valorilor artistice complexe, din care considerente este necesar de a reda predării literaturii în şcoa- lă orientarea pe care o cere contextul preocupărilor moderne, inovative pentru educaţia literar-artistică a elevilor REPERE bIbLIOgRAfICE P Cornea, Introducere în teoria lecturii, Editura Polirom, Iaşi, V Goia, I Drăgotoiu, Metodica predării limbii şi literaturii române, Editura Didactică şi Pedagogică, Bucureşti, J Kristeva, Pentru o teorie a textului, Editura Univers, Bucureşti, Vl Pâslaru, A Crişan, Curriculum disciplinar Limba şi literatura română, Ştiinţa, Chişinău, Limba ROMÂNĂ IoNEl tEoDorEaNu şI matEIu I CaragIalE – rEprEzENtaNŢI aI DIrECŢIEI EstEtIzaNtE Gabriela medAn Zăbovind asupra universului copilăriei şi adolescenţei, Ionel Teodoreanu adoptă o formulă scriitoricească în care epicul este puternic dublat de liric Critica literară a vorbit chiar de o „rătăcire a poetului în roman” Atâta vreme cât copilul ia tangenţă doar arar cu greutăţi- le şi realitatea vieţii, cât sensibilitatea şi judecata lui sunt mai puţin convenţionale decât cele ale adulţilor, copilăria se transformă ea însăşi într-o lume fluidă, schimbătoare, nicicând rigidă şi împietrită, o lume a metaforelor, sur- prinzătoare şi tulburătoare Pentru a descrie o astfel de lume este necesară o sensibilitate artistică aparte Chiar şi atunci când personajele se construiesc pe amin- tiri, scriitorul le înfăţişează viu sub zodia prezentului Sen- zorialul predomină universul transformărilor interioare Deşi adoptă „la vision avec”, prozatorul nu foloseşte per- soana I, ci persoana a III-a, fără ca acest fapt să dăuneze impresiei veridicităţii Liricul are un aspect halucinatoriu, dar el nu reduce o oarecare obiectivitate a paginilor lui Teodoreanu Metaforizată, lumea cărţilor sale este totuşi extrem de reală, eroii sunt „vii”, iar gesturile lor – veridice Desigur, în crearea acestei senzaţii un rol important îl are dialogul prezent în proporţii masive, deloc supărătoare, pentru că el se încheagă firesc şi este în deplin acord cu planul narativ Mai mult decât atât, personajele sunt carac- terizate atât prin dialog, cât şi printr-o broderie verbală pe care naratorul o ţese ca liant al replicilor dialogate Pentru a exemplifica, vom enumera câteva verbe pe care le utili- zează naratorul în volumul întâi al Medelenilor, în vreme ce dublează dialogul dintre Monica şi Olguţa, completând planul narativ ce însoţeşte vorbele celor două personaje Banalele verbe: a zice, a spune, a întreba, a răspunde sunt înlocuite cu altele mult mai expresive, cu sugestii clare ale temperamentului celor două fete, verbe ce portretizează şi pro didac tica descriu personalităţi Astfel, replicile Olguţei (copil vioi şi nestatornic) sunt com- pletate în planul narativ de verbe ce trădează o fire imperativă: protestă, porunci, se frământă, strigă, tropăind, chiui, tună, hotărî, mormăi, ţipă, argumentează, se alarmă, se răsti Din cu totul alt registru expresiv vin verbele ce conturează firea timidă a Monicăi: se temu, zâmbi, recunoscu, se-nspăimântă, visă, consimţi Verbul îmbracă adesea forme regionale: feşteli, cu sensul de „a se murdări” (La Medeleni) sau arhaice: a dojeni, a muştrului (La Medeleni); a se mânia (Masa um- brelor) El devine extrem de expresiv când este utilizat cu sens figurat: „Cerul tor- cea înăbuşit”, „Sfoara curgea repede spre cer” (La Medeleni); „nervii fermentau” (Bal mascat); „învechindu-i aşteptarea, moşnegindu-l” (În casa bunicilor) Puterea de sugestie a verbului este întărită de determinanţii adverbiali, în ma- rea lor majoritate incluşi în categoria adverbului de mod Adverbul nu indică doar circumstanţele acţiunii, ci completează stările sufleteşti ale eroilor, ampli- ficând atmosfera evocată Iată câteva exemple: „privi îndelung”, „apucă zdravăn”, „se duse gârbov”, „uşa se deschise blând”, „zâmbi departe”, „începu dezarmat”, „porunci sfătos”, „se minună duios” (La Medeleni); „se înseninează hlizit” (Masa umbrelor), „Trenul se opri leneş” (Lorelei); „A început să ningă vechi”, „Bunicul îl ascultă alb” (În casa bunicilor); „sări nebuneşte”, „înregistră iritat” (Bal mascat) Stările sufleteşti, senzaţiile, sentimentele sunt redate prin numeroase interjecţii, regăsite la nivelul dialogului: vai!, of!, mdă!, u-uu, u-uu!, hai-hai!, ţţ, ha-ha (La Medeleni); ura! (Masa umbrelor); Ei!, ţoc!, dă! (În casa bunicilor); Aaa!, nani – nani, văleu!, Na! (Uliţa copilăriei); Phii! (Bal mascat) Tot în concordanţă cu existenţa numeroaselor pasaje dialogate se află şi prezenţa masivă a vocativelor Ele pot fi partajate în două categorii: este vorba de nume- le personajelor (indicând persoana căreia i se adresează personajul), dar şi de anumite substantive comune ce pot caracteriza personajele, zugrăvind caractere: viperă, păpuşico (Bal mascat); leneşule, somnorosule (La Medeleni); hoţomane (În casa bunicilor) Opera lui Ionel Teodoreanu aduce un subtil amestec de arhaisme şi neologisme, dozate însă cu mare măsură, fapt ce face posibilă integrarea unor vechi structuri aristocratice într-o lume modernă Dintre arhaisme menţionăm: depeşă, colb, si- pet, iar dintre neologisme amintim: retrospectiv, imperativă, a rectifica Trebuie remarcată şi tendinţa autorului de a strecura construcţii întregi, uneori chiar fraze notate în limbi străine (franceză, germană şi engleză) În lumea Mede- lenilor se aud ecouri străine: merçi, papa, jet d’eaux, touché, en garde, Tiens! J’avais oublié: Comme c’est aimable de votre part; cher monsieur, de me l’avoir rappelé!, A ghiten Weig, Herr Direktor, looping – the – loop, iar în Bal mascat întâlnim scrierea englezească a cuvântului pull-over Între particularităţile de ordin lingvistic şi stilistic ale creaţiei lui Ionel Teodo- reanu s-ar mai putea număra: tendinţa de a echivala un termen obişnuit printr-o Limba ROMÂNĂ sintagmă cu valoare de metaforă (copiii – alaiul mărunţilor, zmeul – namila asta, zbârnâitoarea – melodică mânie de violoncele), utilizarea genitiv-dativului cuvân- tului bunică în forma bunicei, atribuirea unor noi sensuri termenului epic, atunci când el este adjectiv („viteze epice” – mari, „vânt epic” – puternic), folosirea unor termeni cu iz regional: antreţel, bortelit, bujmachii Cu totul alte tendinţe lingvistice se găsesc în opera lui Mateiu I Caragiale Abor- dând utopia şi spectacolul ca forme de manifestare artistică, autorul cunoaşte – în opinia lui Constantin Trandafir – o mare „deschidere semantică” Înscriindu-se pe linia balcanismului, autorul descrie o lume plină de meandre, de travestiuri, în care artificialul calculat creează senzaţia unei lumi pământeşti iluzorii, fascinante şi stranii Un văl pare să se aştearnă peste realitate, însă nu pentru a o acoperi, ci pentru a-i da o nuanţă deosebită, magică şi captivantă Realitatea istorică şi socială nu lipseşte din opera mateiană, hagialâcurile fiind de fapt plăsmuiri pe baza unor elemente concrete ale realităţii Chiar şi perso- najele reclădesc realul după structura proprie, apropiindu-se extrem de mult de teatralitate Atracţia pentru mister cunoaşte rafinamentul în paginile scriitorului O lume în care izul nobil produce fantasme şi reverii creează prin contemplare iluzia De- corurile strălucitoare şi stilizate transformă cele mai banale locaţii în spaţii ale evadării, ale visului himeric, în care taina devine esenţială Totul pare învăluit în abur, într-un etern suspans În postfaţa volumului din , (Pajere, Remember, Craii de Curtea-Veche), Con- stantin Trandafir remarca sprijinul dat de cuvânt în alcătuirea acestei lumi stranii: „Pelerinajul în închipuire şi în trecut, într-o realitate supratemporală îşi asociază Cuvântul (zicerea) şi are rostul unui catharsis Cuvântul, un alt «crai», cuvântul – forţă magică de înrâuire, cuvântul scenic – iată către ce jinduieşte acest «aurfaur» care este Mateiu I Caragiale Meşterind artizanal «zicerea», scriitorul îi dă în- făţişări insolite, în ultimă analiză, spectaculare E o teatralitate a cuvântului, de care vorbeşte Barthes, acea funcţiune fatică sau «dialogică» (Bahtin) Altfel spus, avem de-a face cu un narcisism lingvistic, un labirint în care limbajul freamătă sub efectul subiectivităţii şi al magiei” Efectul iluzoriu este creat de autor prin indicii temporali vagi În marea lor majoritate, adverbele de timp ne coboară într-un trecut incert, fiind adesea completate de substantive cu determinanţi temporali imprecişi sau de adverbe de loc ce sporesc gradul de ambiguitate Astfel, de exemplu, în Remember, de- butul stă sub marca unei periodizări abstracte: „le-am trăit cândva şi undeva”, „am auzit-o demult”, „câtăva vreme”, „Poate fi plăcere mai rară pentru cei ce s-au împărtăşit cu evlavie întru taina trecutului decât să întâlnească în carne şi oase o icoană din veacuri apuse?” Întreaga operă este împânzită de sugestii temporale: în trecut, în alte veacuri, prăpăstii de timp, în timpii din urmă, de la o vreme, estimp pro didac tica Planul temporal se conturează însă şi indirect, prin lexicul arhaic utilizat Întâl- nim termeni ca izvod, întru, zăduf, completaţi în Craii de Curtea-Veche de: dre- gea, peceţi, cari (pronumele relativ), dăscălindu-mă Ceea ce frapează însă, în plan lingvistic, în opera lui Mateiu I Caragiale este modul de utilizare a verbului Desigur, proza acestui scriitor este narativă, dar ea produce, mai mult decât senzaţia derulării unui fir epic, o atmosferă De obicei, adjectivul sau adverbul este partea de vorbire care induce senzaţii prin raportări la însuşiri sau la circumstanţe Mateiu I Caragiale procedează însă altfel, într-un mod original, în care verbul este un complice în redarea unei stări Pentru o argumentare a acestui punct de vedere am realizat o statistică a verbelor de pe o pagină aleasă la întâmplare (pagina ) din Remember, Craii de Curtea- Veche şi Sub pecetea tainei Rezultatele arată că pagina aleasă cuprinde verbe în Remember, ( fiind forme ale verbului a fi) în Craii de Curtea-Veche şi în Sub pecetea tainei Aşa- dar, el este masiv reprezentat între celelalte părţi de vorbire O clasificare a acţiu- nilor (sau stărilor) redate prin verbe clarifică impresia de amânare a desfăşurării acţiunii, pe care o produce textul în ciuda numărului mare de verbe Mateiu I Caragiale foloseşte extrem de puţine verbe de mişcare Interesul său se îndreaptă spre cele ce pot descrie sau formula senzaţii, stări, sentimente Astfel, din cele de verbe ce apar pe pagina a nuvelei Remember doar două sunt de mişcare: călărind, răsfoind Multe din celelalte verbe se îndreaptă spre oniric sau gnomic: gândesc, închipuiam, să visezi Acelaşi lucru se regăseşte şi în Craii de Curtea-Veche, unde, pe pagina aleasă, doar verbe indică mişcarea Se pot iden- tifica însă verbe ce schiţează caracterul lui Paşadia: „ascundea o fire pătimaşă”, se trăda, decăzuse, să se înfunde, „se răsfrângea în sufletul stăpânului” O oarecare senzaţie de vag este creată prin utilizarea conjunctivului perfect sau a condiţio- nal-optativului perfect: să fi avut loc, ar fi cunoscut, n-ar fi voit Numărul verbelor de mişcare creşte proporţional cu frecvenţa generală a acestei valori morfologice Pe pagina din Sub pecetea tainei se găsesc, între cele de verbe, de mişcare şi o locuţiune verbală: se închideau, a lovit, s-a înălţat, a întâmpinat, mergând, s-a dus, n-a venit, fluturând, furişându-se, avea tresăreli Desigur, creşterea numerică a verbelor de mişcare nu dă câştig de cauză epicu- lui câtă vreme acestea nu domină, ci se împletesc cu cele specifice comunicării: adaose, să zic, a întrebat, am răspuns sau definirii stărilor: n-a suferit, slăbisem, încurcam Nu e de mirare că Gh Glodeanu concluziona în Poetica misterului în opera lui Mateiu I Caragiale: „Confesiunea subminează acţiunea propriu-zisă, aventura de factură picarescă fiind substituită prin aventura de ordin spiritual ” Încadrarea lui Mateiu I Caragiale în direcţia estetizantă vine ca rezultat al capa- cităţii sale de a descrie, cu un pronunţat simţ al nuanţelor, cadrele naturale (în special noaptea), lucrurile, interioarele, costumele De asemenea, trimiterile spre Limba ROMÂNĂ tărâmuri străine, misterioase fac ca decorurile să captiveze prin aura lor: „gheaţa limpede şi albastră” a safirelor de Ceylon, „abanos şi mahon”, „pânzeturile din Olanda, farfuriile şi cleştarurile de Boemia” Autorul este un pictor desăvârşit, ce s-a slujit de limbă pentru a crea o lume aparte Acest fapt l-a determinat pe Tudor Vianu să afirme: „Opera de prozator a lui Matei Ion Caragiale este o mare minune a limbii noastre Bogăţia ei verbală, în care expresiile arhaice abundă, lasă cu mult în urmă mijloacele îndeobşte întrebuinţate în zugrăvirea mediilor urbane Dar dacă avea multe cuvinte la dispoziţie, împrejurarea provine din faptul că Matei Caragiale era stăpân pe o mare bogăţie de idei şi senzaţii” NOTE Şerban Cioculescu, Romanul românesc, , în „Revista fundaţiilor regale”, II, nr , fe- bruarie, , p Trandafir Constantin, postfaţă la volumul lui Mateiu I Caragiale, Pajere Remember Craii de Curtea-Veche, Editura Minerva, Bucureşti, Ibidem Gh Glodeanu, Poetica misterului în opera lui Mateiu I Caragiale, Editura Dacia, Cluj-Na- poca, , p Tudor Vianu, Scriitori români din secolul XX, Editura Minerva, Bucureşti, , p - pro didac tica păMÂnt şI Apă glosE IstorICo-lItErarE la EmINEsCu Andrei prohin Moto: Împăraţi pe care lumea nu putea să-i mai încapă Au venit şi-n ţara noastră de-au cerut pământ şi apă – Şi nu voi ca să mă laud, nici că voi să te-nspăimânt, Cum veniră, se făcură toţi o apă ş-un pământ Mihai Eminescu, Scrisoarea III Printr-o expresie laconică şi foarte precisă – pământ şi apă – Mihai Eminescu a reprezentat bogăţia supremă a unei ţări şi a unui neam: lipsită de pământ, unde s-ar în- tinde ţara? Sau: fără apă, cine din locuitori va supravieţui? Am putea conferi chiar un sens spiritual acestor averi pă- mânteşti: „pentru că apa şi aerul, şi cerul e tot ce-avem mai frumos, tot ce avem mai sfânt ” (Ion Druţă) Iar dacă, în viziunea eminesciană, toţi invadatorii s-au topit într-„o apă ş-un pământ”, înseamnă că cele două elemente constituie materia primordială, ireductibilă, din care se înfăptuieşte zidirea lumii Aşadar, pământul şi apa, adică esenţele Această formulă poetică o întâlnim nu doar la Eminescu Pământ şi apă mai ceruse Darius I, împăratul persan, după cum ne informează părintele istoriei Herodot, când a în- cercat să supună triburile sciţilor conduse de regele Idan- thyrsos (Istorii, IV ) Aceeaşi solicitare Darius o adre- sează apoi oraşelor-state greceşti (Ibidem, VI ), lucru pe care îl va face şi urmaşul său, Xerxes I (Ibidem, VII - , ) Dar, cu un secol mai devreme decât Darius şi Xerxes, împăratul Nabucodonosor l-a trimis pe generalul Olofern să ceară pământ şi apă de la popoarele Orientului Apropiat Ultimul amănunt îl aflăm din Vechiul Testament (Cartea Iuditei, - ) Fragmentele indicate sugerează o origine persană a expresiei pământ şi apă, aceasta fiind utilizată pentru a cere capitularea necondiţionată a teri- toriului ţării Am putea să ne întrebăm însă din ce sursă a aflat-o Eminescu Istoricul literar D Murăraşu propune o soluţie: „Înţelesul versurilor ni-l dă Herodot, pe care Emi- nescu l-a cunoscut, după cum se vede, foarte bine” [ , Limba ROMÂNĂ p ] Bartolomeu V Anania, teolog şi literat, într-o notă de subsol la ediţia jubiliară a Bibliei ( ), menţionează că sintagma respectivă a fost „preluată de Eminescu, desigur, din Biblia lui Şerban” [ , p ], adică din prima traducere integrală a Sfintei Scripturi în limba română ( ) Am recitit din această perspectivă Scrisoarea III, punând la cântar verosimili- tatea celor două surse textuale pentru Mihai Eminescu La un moment dat, am avut impresia că, dincolo de tablourile artistice ale poemului, se ghiceşte o vi- ziune mai amplă asupra trecutului nostru Apelând la substantive proprii şi ter- meni din epocă, făcând aluzii la evenimente şi personalităţi istorice, Eminescu compară subtil istoria românilor cu istoria lumii antice Poetul aminteşte fluviile Eufrat, Tigru şi Nil, leagăne ale civilizaţiilor orientale, inserând în enumerare şi Dunărea bătrână (v ) Trebuie deci să înţelegem că, în bazinul Dunării, la fel, s-ar fi dezvoltat una din marile civilizaţii ale lumii Un important element de continuitate pe parcursul epocilor istorice îl constituie metropola antică Roma, care, în contextul medieval din Scrisoarea III, dă nume centrului politic al im- periului otoman (Constantinopol/Istanbul) – Roma nouă (v ), faţă de care alte puteri se înclină la pământ (v ) Trecerea armatei otomane peste Dunăre, legând vas de vas (v ), imită acţiunile similare ale lui Darius I (în anul î Hr ), Alexandru Macedon ( î Hr ) şi Traian ( - d Hr ), în timpul cam- paniilor nord-dunărene Iar în versul „Mulţi durară, după vremuri, peste Dună- re vrun pod” (v ), se identifică o referinţă expresă la podul lui Apollodor din Damasc, peste care au trecut oştile romane în a doua expediţie contra dacilor ( - d Hr ) Mircea cel Bătrân apare înaintea sultanului Baiazid I drept un bătrân atât de simplu, după vorbă, după port (v ), evocând, astfel, un topos al literaturii antice, care constă în elogiul simplităţii, ca virtute proprie înţelepţilor „Sunt om simplu, puţin necioplit, şi nu am altă grijă decât adevărul”, spune unul din personajele lui Platon (în dialogul Hippias cel bătrân, d) Interogaţia re- torică „Eu? [Îmi apăr sărăcia şi nevoile şi neamul] ” (v ) îşi are rădăcinile în reproşul regelui get Dromichaites, adresat cuceritorului macedonean Lisimah, căruia „i-a arătat mai întâi sărăcia lui şi a neamului său, precum şi traiul lor cumpătat I-a îndemnat apoi să nu mai poarte război împotriva unor neamuri de soiul lor” (Strabon, Geografia, VII ) Imaginea vizuală „orizontu-ntune- cându-l, vin săgeţi de pretutindeni” (v ), pare a fi, şi ea, un ecou din izvoarele antice: perşii i-ar fi ameninţat pe spartani, în caz de nesupunere, că săgeţile lor vor acoperi soarele, întunecând câmpul bătăliei Incidental, alte referinţe la an- tichitatea clasică se conţin în lexemele: rapsozii (v ), eroii (v ), veacul de aur (v ), Sybaris (v ), roman (v ), Traian (v ), plebe (v ), iloţi (v ), urmaşii Romei (v ), origine romană (v ) Dar indicaţia esenţială, din care aflăm rostul acestui miscelaneu istoric, este următoarea Eminescu a reprezentat lupta dintre Ţara Românească şi imperiul otoman, la Rovine ( octombrie ), după modelul războaielor medice, dintre Atena şi imperiul persan (sec î Hr ) Elementul de legătură textual pare a fi expresia pământ şi apă, cerute de ambii cuceritori, Xerxes şi Baiazid Deznodământul, atât pentru evenimentele antice, cât şi pentru cele medievale, este unul: cei mici, cei puţini, cei slabi, cei săraci i-au învins pe cei mari, puternici şi trufaşi Sorţii, aşadar, par pro didac tica să încline pentru Istoriile lui Herodot – de la el a fost preluată expresia pământ şi apă, alături de multiple amintiri din lumea greco-romană Dacă însă ne oprim la primul vers din Scrisoarea III: „Un sultan dintre aceia ce domnesc peste vro limbă” (v ), remarcăm faptul că şi în Psalmii regelui David substantivul limbă este frecvent utilizat în calitate de sinonim arhaic pentru popor, etnie [ , p ] Citim în traducerea Psalmilor de mitropolitul Dosoftei: „Şi-ţ vor cinsti svântul nume / Limbile toate din lume” [ , p ], „Şi te mutai din limbă pre limbă, / Şi di-mpărăţâi nepăţând scârbă” [ , p ] Sunt şi alte pasaje biblice ilus- trând acelaşi înţeles pentru limbă [ , p ], pe care l-a folosit şi Mihai Eminescu în Scrisoarea III Ameninţarea lui Baiazid I de a „schimba” coroana domnului Ţării Româneşti „într-o ramură de spini” (v ) conţine o clară aluzie evanghelică (Ma- tei ) Ne-am întreba de asemenea: de ce domnul român vine sprijinit într-un toiag (v ), sau de ce pare un moşneag (v )? Imaginarul eminescian se consti- tuie din comparaţiile ce străbat spaţii şi epoci istorice Cu un toiag şi-a condus po- porul Moise, cu toiagul a făcut minuni în faţa lui Faraon, iar apoi a despicat valurile Mării Roşii şi, tot cu un toiag, a scos apă din stâncă Similar, prin moşneag se poate înţelege patriarh, conducător legendar al vechilor evrei, aşa cum au fost Avraam, Isaac, Iacov, Moise şi Aaron Iată deci argumentele pentru sursa de inspiraţie biblică a lui Eminescu Există mărturii precum că tatăl poetului, Gheorghe Eminovici, ar fi fost posesorul unei ediţii a Hronografului lui Mihail Moxa, conţinând informaţii de istorie univer- sală şi românească [ , p ] Poate că la Cernăuţi, în biblioteca dascălului Arune Pumnul, a citit fragmente din Biblia lui Şerban, din Psaltirea în versuri a lui Dosoftei Dacă nu-l cunoscuse mai devreme pe Herodot, atunci opera părintelui istoriei, ca şi lucrările altor antici, i-au fost recomandate la universităţile din Viena şi Berlin [ , p ] Povestea visului întemeietorului Osman a împrumutat-o tot din mediul şti- inţific german, din lucrarea lui Hammer, Istoria Imperiului Otoman [ , p ] Este foarte probabil ca aceste lecturi să le fi făcut individual, în timpul peregrinărilor, când era văzut cu un geamantan plin de cărţi [ , p ; , p ] În timpul unei vacanţe din vara lui , Eminescu a vizitat de câteva ori localitatea Turnu-Severin, unde pu- tea cunoaşte vestigiile podului lui Apollodor [ , p ] Aflat în pragul bolii fatale, Eminescu îşi planifica să procure ediţii ale Bibliei în mai multe limbi [ , p ] Tot atunci, admiraţia pentru lumea clasică ajunsese până la limita când recomanda să se traducă în latină toate cărţile şcolare, limbă în care să fie predate celelalte discipline [ , p ] Din ce sursă, aşadar, a preluat expresia pămînt şi apă? Din ambele deopotrivă, din cea biblică şi din cea greacă, pentru că acesta este mesajul versurilor analizate: îmbinarea a două tradiţii culturale care au dat naştere culturii româneşti Într-o epocă de admiraţie pentru valorile clasice şi cele biblice, proprie contempo- ranilor lui Eminescu, s-a configurat viziunea poetului asupra trecutului românesc, împrumutând chipuri şi înţelesuri din istoria altor popoare În Scrisoarea III, ro- mânii au fost reprezentaţi alături de marile civilizaţii antice, temă pe care autorul a abordat-o explicit în poemul Memento mori Privind în perspectivă diacronică, românii le succedă pe celelalte civilizaţii, au acelaşi rol istoric ca şi odinioară iudeii, grecii sau romanii Această succesiune subînţelege concepţia caracterului ciclic al Limba ROMÂNĂ istoriei, asemenea unei uriaşe roţi care, pe rând, înalţă şi coboară civilizaţiile [ , p , ] Într-un manuscris eminescian găsim: „În suta a XV, avanscena tea- trului Universului este ocupată de români Românii sunt poporul cel mai însemnat al Europei” [ , p ] Mai devreme ( ), Mihail Kogălniceanu, în Cuvânt-ul pentru deschiderea cursului de istorie naţională, declarase un mai mare interes pentru bi- ruinţele armelor române, decât acelea de la Maraton şi Salamina [ , p ] Afir- maţia presupune o comparaţie implicită cu grecii şi atribuirea unui loc echivalent românilor Această tendinţă a gândirii eminesciene o surprinde poetul Ioan Alexandru: „El este cel dintâi care face din Ştefan cel Mare şi Putna Rusalimul nea- mului românesc” [ , p ] Să continuăm raţionamentul lui Eminescu în mod inductiv: istoria românilor află tangenţe în trecutul biblic , deci istoriei neamului nostru îi este caracteristic providenţialismul (Dumnezeu patronează evoluţia isto- rică), evenimentele şi personalităţile româneşti comportă valoare exemplară, ro- mânii sunt poporul ales şi se îndreaptă spre un ţel mântuitor Inserând în discursul său referinţe la confruntările Daciei cu năvălitorii, Mircea cel Bătrân vorbeşte în numele unui trecut milenar, a unei tradiţii politice şi morale neîntrerupte Nu este deloc indiferent faptul că Eminescu a apelat anume la istoria greco-romană şi la cea iudaică Amândouă se află la izvoarele spiritualităţii româneşti (şi a celei europene, în genere), ca un pământ şi o apă ale fiinţei noastre bIbLIOgRAfIE Biblia sau Sfânta Scriptură (ed B V Anania), Bucureşti, Editura Institutului Biblic şi de Misiune al Bisericii Ortodoxe Române, G Călinescu, Opera lui Mihai Eminescu, Chişinău, Hyperion, , vol I M Cimpoi, Esenţa fiinţei (Mi)teme şi simboluri existenţiale eminesciene, Chişinău, Guni- vas, Dicţionar Biblic (red J D Douglas; trad L Pup, J Tipei), Oradea, Cartea Creştină, Dosoftei, Psaltirea în versuri, Chişinău, Litera, M Eminescu, Poezii (ed D Murăraşu), Bucureşti, Minerva, , vol III C C Giurescu, Istoria românilor (ed D C Giurescu), Bucureşti, All educational, , vol I Istoria literaturii române (coord Al Philippide ş a ), Bucureşti, Editura Academiei RSR, , vol III Istoria veche a spaţiului românesc Crestomaţie (red A Zanoci), Chişinău, Cartdidact, M Kogălniceanu, Profesie de credinţă, Bucureşti, Litera internaţional, Chişinău, Litera, G Munteanu, Hyperion, Viaţa lui Eminescu, Chişinău, Ştiinţa, , ed a -a T Nedelcea, Eminescu, istoricul, Craiova, Scrisul românesc, Proză istorică greacă (ed D M Pippidi), Bucureşti, Univers, ş a L Şăineanu, Dicţionar universal al limbii române (coord Al Dobrescu), Chişinău, Litera, H Zava, Dicţionar Eminescu (nume proprii), Chişinău, Cartier, Историки античности (сост М Томашевской), Москва, Правда, , том I Платон Диалоги (под общ ред А Ф Лосева, В Ф Асмуса), Москва, Эксмо, , книга I coşeriana „pENtru NoI, romaNIstICa a fost, aşa Cum am îNvăŢat-o DE la CosErIu, CatalIzatorul CarE NE-a DEzvăluIt problEmElE şI mEtoDologIa lINgvIstICII romaNICE şI gENEralE” rudolf windiSch – Stimate domnule Pro- fesor Rudolf Windisch, într-un excelent inter- viu pe care i l-aţi acor- dat Eugeniei Bojoga în , pentru revista „Contrafort”, mărturi- seaţi că Eugeniu Coşe- riu a ştiut să aprindă în Dumneavoastră – ca şi în cazul celorlalţi disci- poli – „flacăra cunoaşte- rii” Mulţi dintre cei care l-au cunoscut au sub- liniat că Gigantul de la Tübingen avea un talent înnăscut de a-i învăţa pe ceilalţi: cercetătorul de geniu era în permanenţă du- blat de profesor Având în vedere faptul că în acelaşi interviu aţi afirmat că, încă de la prima întâlnire cu Domnia Sa, aţi avut sentimentul că el era profesorul de care aveaţi nevoie pentru a vă forma, întrebarea mea de început este întreită: Ce v-a învăţat omul Co- şeriu (ca metodă de lucru şi ca atitudine în ştiinţă)? Ce v-a învăţat lingvistul Coşeriu (dată fiind coerenţa şi unitara sa teorie lingvistică – denumită lingvistica in- tegrală)? Ce v-a învăţat romanistul Coşeriu (de vreme ce romanistica reprezintă domeniul în care v-aţi spe- cializat sub îndrumarea sa)? [Evident că toate aceste dimensiuni sunt cuprinse într-o singură personalita- te, dar am simţit nevoia unor distincţii ] Limba ROMÂNĂ – Stimate d-le Cristinel Munteanu, în primul rând aş dori să vă mulţumesc pen- tru interesul Dumneavoastră faţă de profesorul Coseriu şi faţă de perioada stu- diilor mele de la Tübingen, precum şi pentru posibilitatea, legată de acestea, de a privi înapoi la timpuri demult trecute Sunteţi foarte bine informat, dacă-mi pot permite această observaţie, fiindcă vă amintiţi de un interviu pe care i l-am acordat în anul doamnei Eugenia Bojoga (înrudită cu profesorul Coseriu) pentru revista „Contrafort” Desigur, vreau să încerc, pe cât posibil, să nu mă re- pet, cu toate că este vorba de aceeaşi temă şi de aceeaşi persoană Prima întrebare a Dumneavoastră ţinteşte într-o altă direcţie: „Ce v-a învăţat omul Coseriu ?”; această întrebare mă nedumereşte trebuie să mă gândesc aici dacă puneţi accentul pe omul Coseriu Pentru noi, studenţii de romanistică de la Tübingen, Coseriu a fost în primul rând un profesor, un romanist, un lingvist din străinătate; că era român prin naştere, asta s-a aflat repede De asemenea, şi că venea din America de Sud, unde fusese profesor la Montevideo, că a studiat în Italia – cam asta era tot ce se aflase despre „omul Coseriu”, mai multe nu, poate şi pentru că pe noi ne-a interesat latura „umană” mai puţin decât progresul în învăţare Aceste informaţii au stimulat însă imaginaţia noastră, dat fiind că noul profesor, cum am descoperit repede, era iniţiat în domeniul tuturor limbilor (li- terare) romanice Respectul nostru (ca tineri studenţi cărora li se cerea cunoaş- terea a cel puţin două limbi romanice pentru studiu), faţă de un profesor care se simţea ca acasă peste tot în lumea limbilor romanice, a crescut semnificativ La întrebarea Dumneavoastră faţă de „metoda de lucru” a lui Coseriu (el insista asupra acestei ortografii, fără ş) este greu să dau un răspuns Poate va suna ca un paradox, dar metoda lui poate fi, privind retrospectiv, caracterizată la fel de tautologic prin noţiunile «muncă» şi «disciplină» Desigur, aceasta nu înseam- nă că noi am fi lucrat la o temă oricum, fără observarea unei metode stringen- te; pentru a face acest punct mai inteligibil, ajung la a doua parte a întrebării Dumneavoastră: se înţelege că alegerea temelor noastre pentru prezentări în seminarii sau pentru lucrările scrise, pe care le pregăteam pentru examene şi apoi pentru licenţă, au fost stabilite prin tipul analizei lingvistice prezentate şi învăţate la seminariile şi la cursurile lui Coseriu În cele din urmă, metodica cercetării lingvistice şi a punerii problemelor, moştenită din secolul al XIX-lea în domeniul romanisticii, al lingvisticii istorice şi comparative sau în cel al filo- zofiei lingvistice, erau, de asemenea, prestabilite în mod „imanent” Cu referire la termenul folosit de Dumneavoastră, acela de „lingvistică integrală”: această noţiune nu era uzuală pentru noi, studenţii, la începutul activităţii didac- tice a profesorului Coseriu la Tübingen; poate că învăţătura sa, publicaţiile sale nu avuseseră încă această pretenţie; în orice caz, îmi amintesc bine că el a spus, într-un cerc restrâns – aceasta se întâmpla însă mai târziu, în anii ’ –, că concepţia sa lingvis- tică s-a consolidat devreme, similar cu sistematica timpurie a edificiului filozofic al lui Hegel Aici nu aş dori nici să apreciez comparaţia aleasă de însuşi Coseriu, nici să estimez din ce moment sistematica sa lingvistică a devenit integrală Deci nu pot spune, aşa, din amintiri, când s-a răspândit în Germania cunoaşterea pretenţiei lui Coseriu de a promova o „lingvistică integrală”, aceasta devenind un „mot cléf ” coşeriana al muncii sale Însă pot să mă bucur astăzi, aflându-mă după aproape de ani din nou la Cluj, de faptul că aici, de exemplu la catedra colegului meu, profesorul universitar dr Mircea Borcilă, sunt promovate cu rezultate notabile receptarea lui Coseriu, precum şi cercetarea lingvistică sub acest aspect „global-integral” Referitor la a treia parte a primei întrebări, privitoare la „romanistul Coseriu”: pentru noi, studenţii, romanistica a fost, aşa cum am învăţat-o de la Coseriu, îm- preună cu limba franceză pentru examenul de licenţă, în fond, catalizatorul care ne-a dezvăluit problemele şi metodologia lingvisticii romanice şi generale şi care ni le-a făcut inteligibile în dependenţa lor reciprocă În măsura în care puteam dovedi destulă înţelegere şi în care aceasta se putea împăca cu înclinaţiile noas- tre – noi eram, prin prisma condiţionărilor şi a talentului intelectual, un grup chiar eterogen de studenţi permanenţi ai lui Coseriu – am lucrat pe arii mai mult sau mai puţin întinse, fiind însă conştienţi că putem percepe întotdeauna numai o parte a romanităţii, o parte a aspectelor analizei lingvistice – Un bun prieten al Dumneavoastră, Profesorul Nicolae Saramandu, de- clara undeva că îl consideră pe Coşeriu „un lingvist clasic, în sensul clasi- cismului aşa cum l-a definit Călinescu într-un faimos articol, adică trainic, durabil şi care este în afara modelor, nu devine vetust” Dacă în privinţa teoriei limbajului şi a lingvisticii generale lucrul acesta este evident, ce ne puteţi spune, în schimb, despre contribuţiile lui Coşeriu ca romanist? V-aş ruga să vă referiţi şi la intuiţiile sale, argumentate apoi riguros, privind ex- plicarea genezei viitorului romanic sau legate de modul în care a rediscu- tat, pe alte principii, tipologia limbilor romanice [a se vedea, în acest sens, ale sale Estudios de lingüistica románica, Editorial Gredos, Madrid, ] ori chiar cu privire la aspecte particulare, cum ar fi interpretarea celebrei sintagme „torna, torna, fratre” Aşadar, în acest domeniu al romanisticii, în ce ar consta „clasicitatea” lui Coşeriu? – Fără îndoială, colegul şi prietenul meu Nicolae Saramandu (spun cu mare plăcere, conform rostirii paleoromâneşti, Niculae) – pe care nu l-am văzut, din păcate, de mult – are dreptate când îl numeşte pe Coseriu un „lingvist clasic”; în orice caz, nu-l pot urma pe Călinescu, la care se referă Saramandu, fiindcă îl cunosc prea puţin pe Călinescu Pentru mine „clasic” este – fără des inclusa critică de a fi „de modă veche” – o noţiune pozitivă, pentru mine înseamnă ceva exemplar în formă şi prezentare, ceva nedepăşit, care se bazează deja pe ceva moştenit, care nu mai are nevoie de justificări estetice, pe care le oferă prin sine şi pentru sine Însă întrebarea mea este retorică: Ce are aceasta de-a face cu Coseriu? Aş dori, şi prin aceasta mă repet, să caracterizez disciplina de muncă a lui Coseriu şi pretenţia sa la o interpretare competentă a limbii ca fiind „clasică” în construcţia sa funcţională şi în forma sa literar-estetică Ar trebui doar să mă întrebaţi: nu aţi fost Dumneavoastră, colegii din Tübingen, suprasolicitaţi cu aceste pretenţii? Pentru mine însumi trebuie să spun: într-adevăr Ce a fost deci „clasic” la Coseriu? Pot face doar o mică parafrază, amintind faptul că el a fost, conform dreptului funcţionarilor, un funcţionar german, însă un stră- in, un român! Imaginaţi-vă numai aceasta – pot să ironizez –, ne cerea nouă, Limba ROMÂNĂ studenţilor germani, o disciplină de muncă, lăudată şi astăzi de către românii politicoşi ca fiind o calitate tipic germană; poate că şi aceasta a fost „clasică”, cel puţin acest punct mi-a devenit clar mult mai târziu, când predam deja de ceva timp la universitate Ar mai fi un alt punct pe care Saramandu se va fi concentrat: Coseriu ne-a făcut cunoştinţă cu clasicii cercetării germane, fie cu Hegel, fie cu fraţii Grimm, fie cu filologia secolului al XIX-lea, ca de exemplu cu Hermann Paul şi cu Şcoala neo- gramatică, cu cei din Italia – idealismul filologic al lui Karl Vossler provenind de la Benedetto Croce; apoi cu aventura incursiunii în filozofia (lingvistică) grecească, Platon şi Aristotel, sau cunoaşterea timpului arabo-mauric al unui Maimonides şi a multor altora, cu toţii „clasici” Pentru mine a devenit important faptul că E Coseriu, provenind din străinătate, ne-a introdus în mare măsură în cercetarea cla- sică germană, la care noi înşine încă nu ajunsesem Dacă îmi permiteţi, pot da un exemplu pentru referirea lui Coseriu la opere (lingvistice) pe care noi le conside- răm astăzi „clasice” în Germania (spun aceasta fără ironie, dar şi fără fals patrio- tism) Mi-a rămas o amintire vie, între numeroase altele, numele Hans Georg von der Gabelentz cu cartea sa cuprinzătoare Die Sprachwissenschaft (Lingvistica, ; acesta a scris şi o Gramatică a limbii chineze), în care apar, de pildă, dihotomiile atât de importante mai târziu la Ferdinand de Saussure, ca sincronie – diacronie sau langue – parole (în orice caz, în terminologie germană), aplicate deja la analiza ling- vistică, pe baza cărora Saussure, în al său Cours de linguistique générale, a produs cotitura coperniciană în lingvistica sistematică Gabelentz a rămas în mare măsură necunoscut Cu siguranţă, nu a fost numai un act simbolic faptul că Gunter Narr a deschis seria „Tübinger Beiträge zur Linguistik” (TBL) cu editarea „lingvisticii” lui Gabelentz împreună cu studiul lui Coseriu despre acesta ca un precursor al lui Saussure În acest sens, îl putem numi pe Coseriu un clasic, după mine chiar un „conser- vator”, un cunoscător foarte bun al „filologiei clasice” din Germania, mai ales al celei din secolul al XIX-lea, şi care ne şi putea împărtăşi aceste cunoştinţe La întrebarea Dumneavoastră privind romanistica: desigur, cursurile lui Coseriu privind „gramatica istorico-comparativă a limbilor romanice” sau cursul despre „latina vulgară”, care acopereau atunci pentru noi domenii interesante şi a căror prezentare, ca teme centrale ale romanisticii, a fost privită ca ceva de la sine înţe- les în viziunea lui Coseriu – toate apar în retrospectiva de astăzi ca high-light-uri ale cercetării şi ale învăţăturii romanistice Mă întreb, câţi dintre colegii mai în vârstă nu şi-au construit înşişi mai târziu prelegerile academice pe aceste expe- rienţe? Nici nu aş putea enumera aici contribuţiile lui Coseriu în planul romanisti- cii, însă aş dori, selectiv, să amintesc, de exemplu, prelegerea inaugurală după chemarea sa la catedra marelui Ernst Gamillscheg (decedat în ) Aceasta se întâmpla cam în anul , când a prezentat o „tipologie sintagmatic-para- digmatică a limbilor romanice” (titlul exact l-am uitat), pe care cei mai mulţi dintre noi am înţeles-o numai ca un început, o tipologie care astăzi ţine de fun- coşeriana damentele sintaxei sau ale tipologiei romanice Coseriu nu a fost însă numai un clasic sau un cercetător cu orientare conservatoare: când în Germania se învăţa doar silabisirea cuvântului „structuralism”, sau se auzea poate ceva despre o nouă metodă a analizei literare din Franţa, Coseriu ţinuse deja o prelegere fun- damentală despre structuralism, care a avut un ecou important şi la germaniş- tii din Tübingen şi, în mod sigur – mă aventurez pe un teritoriu străin –, poate a contribuit acolo la destinderea unor concepţii depăşite privind cercetarea Ce merite a mai avut Coseriu pentru romanistica din Germania? Aici aş aminti activităţile sale în favoarea limbii române: pe lângă prelegerile de limba franceză (văzute ca un centru de greutate al cercetării şi al învăţăturii romanistice din Ger- mania), multe dintre numeroasele prelegeri organizate de Coseriu au fost dedicate limbilor spaniolă, italiană, dar şi portugheză şi română, desigur în limbile respec- tive, astfel încât Tübingen a devenit unul dintre puţinele centre universitare din Germania care acoperea întreaga arie a romanităţii Nu a fost numai – cum zicea de curând, ironic, Luminiţa Fassel despre situaţia actuală din Germania – un insti- tut „vest”-romanic, ci tocmai faptul că E Coseriu a atras prin lectoratul românesc, la care activau atunci ambii profesori clujeni, Octavian Şchiau şi Gavril Neamţu, şi romanitatea răsăriteană în cercetare şi predare Aşa am învăţat noi, pe lângă rolul pe care l-a avut, de exemplu, Ramon Menéndez Pidal pentru cultura spaniolă, şi însemnătatea unui Sextil Puşcariu pentru istoria limbii şi culturii române, pentru ca în final să-i putem compara pe cei doi, din ambele „capete” ale romanităţii „Romanistica” înseamnă deci la Tübingen continuarea unei tradiţii de cercetare, care s-a dezvoltat în Germania de la principiile „pozitivismului”, prin neogra- maticieni, prin fondatorii romanisticii, prin Friedrich Diez şi Wilhelm Meyer-Lübke, în a doua jumătate a secolului al XIX-lea, până la o disciplină recunoscută în cadrul ştiinţelor culturii (şi Puşcariu şi-a făcut ucenicia la Leipzig, la Gustav Weigand, în romanistică, nu-i aşa?) Coincidenţa a făcut ca, în timpul studiilor noastre, să mai activeze doi reprezentanţi însemnaţi ai acestei metodici neogramatice ca profesori emeriţi la Tübingen, la Seminarul de romanistică – Ernst Gamillscheg şi Gerhard Rohlfs Pentru noi, studenţii, care mai audiam pre- legerile lor, chiar dacă participarea nu se mai lua în consideraţie ca performanţă de studiu, era de la sine înţeles să profităm de aceşti mari maeştri Împreună cu activitatea lui Coseriu (şi a unui alt profesor ordinar pentru franceză, Mario Wandruszka), romanistica de la Tübingen se bucura – dacă pot fi puţin senti- mental în retrospectivă – de o constelaţie strălucitoare, de o pleiadă a cerului romanisticii peste Germania Ce influenţă au avut aceşti profesori asupra pregă- tirii noastre, am ajuns să apreciem deplin doar mai târziu Aşa că nu-mi rămâne decât să recomand tinerilor filologi să-i citească pe aceşti „clasici”, de exemplu Geschichte der Romanischen Sprachwissenschaft, Teil I: Von den Anfängen bis (Istoria lingvisticii romanice, partea I, de la începuturi până la ), scrisă de Coseriu, apărută în anul la Editura Gunter Narr din Tübingen, din care am publicat încă de timpuriu unele cursuri ale lui Coseriu În ceea ce priveşte ultima parte a întrebării Dumneavoastră, „propoziţia” mult discutată „torna, torna, fratre”, pot numai să presupun că studiul de atunci al lui Limba ROMÂNĂ Coseriu la această temă a „citit” corect, când a interpretat torna ca fiind o formă a aromânei, cu semnificaţia „alunecă”, însă ce „alunecă”? Şaua de pe calul unui ca- marad de luptă, înţeleasă de aliaţii greco-bizantini într-un mod presupus greşit, ca o chemare la întoarcere (latină-greacă (?) tornare), poate la fugă – probabil, însă atunci de ce un imperativ doar în forma singularului la atâţia fugari? Ar fi interesant dacă cel mai timpuriu certificat de limbă romanică ar fi, totodată, o dovadă pentru dialectul aromânesc Colegul meu, profesorul Christian Schmidt din Bonn, a adus contraargumente fundamentale (într-un studiu încă nepubli- cat) cu privire la posibilitatea acestei prime datări Să lăsăm atunci acest mini-text să fie pentru studenţii tineri un exemplu didactic pentru multitudinea de niveluri ale încercărilor de explicare în domeniul istoriei limbilor De altminteri, Nicolae Saramandu a scris o sinteză cvasi-exhaustivă a diferitor puncte de vedere legate de acest subiect – Se ştie că E Coşeriu era preocupat de teorie, de metodologie Aşa se face că a stabilit principiile pentru diverse sectoare ale lingvisticii (de altfel, cuvântul principii apare şi în titlul unor lucrări fundamentale: Principii de semantică structurală, Principii de sintaxă funcţională etc ), lăsându-i pe ceilalţi, în spe- cial pe discipoli, să-i dezvolte ideile, să le aplice, să le nuanţeze sau chiar să le corecteze – dacă era cazul Ce anume aţi preluat şi dezvoltat Dumneavoastră din gândirea coşeriană pentru domeniul de care vă ocupaţi? – Observaţia Dumneavoastră este adevărată, şi anume că E Coseriu era preo- cupat în mod prioritar de metoda descrierii lingvistice, de metodologie, şi că a stabilit „principiile” descrierii în domenii diverse, ca de exemplu pentru „se- mantica structurală” sau pentru „sintaxa funcţională” ş a m d , şi a lăsat elevilor săi elaborarea şi dezvoltarea în continuare a tezelor sale; e o posibilitate, pe care Dumneavoastră o sugeraţi aici, care îmi aminteşte de şcolile medievale de pictu- ră, unde maestrul dădea contururile şi cromatica, iar elevii făceau lucrările mai „simple” de pictură, dar este posibil numai într-o măsură restrânsă Cine ar fi putut completa structura de idei a lui Coseriu şi cui i-ar fi încredinţat el această muncă? Desigur, erau colegi talentaţi în „trupa” noastră, de pildă regretatul Horst Geckeler, care a exemplificat tocmai „principiile de semantică structurală” amin- tite de Dumneavoastră, pe baza exemplelor franceze, într-o formă de nedepăşit, însă aceasta nu era împărţirea normală a sarcinilor de la o catedră; de subliniat ar fi, din contră, libertatea pe care ne-o acorda Coseriu în selectarea temelor alese / propuse de noi; dacă accepta o temă, atunci puteam fi siguri de sprijinul său înso- ţitor El însuşi ne-a amintit odată, când, de altfel, a abordat asemenea puncte, cum a lăsat fiecăruia dintre noi mână liberă în alegerea temelor de lucru – în mod sigur, un gest pe care nici astăzi nu ştie oricare profesor obişnuit să-l accepte şi, totodată, să-l şi coordoneze Şi această „libertate a cercetării”, pe care el ne-a con- ferit-o atunci, am conştientizat-o doar mai târziu, când profitasem deja de ea Evident, am înţeles şi am elaborat ideile sale – ce altceva am fi putut face, cel puţin la începutul pregătirii noastre? Mai vine aici şi un moment psihologic: din per- spectiva de astăzi nu mai pot aprecia în ce măsură Coseriu ştia deja răspunsul la întrebările puse nouă spre elaborare şi ne lăsa mărinimos în presupusa libertate coşeriana a propriei căutări Pentru mine personal, acesta a fost un punct – în ce măsură e valabil şi pentru colegii mei, nu pot aprecia – care putea întotdeauna conduce la un sentiment permanent al descurajării Eu însumi am încercat acest sentiment permanent al inferiorităţii faţă de marele maestru, ştiam însă ce mă aştepta şi ceea ce ceream eu însumi de la mine când l-am urmat ca tânăr student de la Bonn la Tübingen Libertatea noastră consta, de fapt, în aceea că de la el puteam recupera tot ce încă nu ştiam, şi despre care înţelegeam prin el că ar trebui să cunoaştem În mod serios: fiecare dintre noi lucra după capacităţile sale; graţie prestigiului său la administraţia universitară din Tübingen, putea da unui întreg şir dintre noi acorduri de muncă, ce ne permiteau să ne dedicăm fără excepţie muncii noastre în biblioteci, fără a trebui să ne luăm slujbe în vacanţele dintre semestre Mai departe, la întrebarea Dumneavoastră: pe mine mă interesa în mod priori- tar geneza limbilor romanice din latina vulgară, istoria unor limbi romanice, ca de exemplu franceza; ca punere generală a problemei lingvistice, m-am ocupat în lucrarea mea de habilitare de dezvoltarea limbii, pe baza vestitei Sincronia, diacronia e historia El problema del cambio lingüístico a lui Coseriu – Există şi puncte în care vă despărţiţi de Magistru, aspecte despre care aveţi păreri diferite ori pe care le soluţionaţi altfel? – Întrebarea Dumneavoastră mă uimeşte: nu pot spune, cum şi în care domeniu m-aş fi putut îndepărta de învăţătorul meu din tinereţe; nu ar presupune aceas- ta că am citit tot ce a scris acesta şi am şi înţeles, pentru a-l depăşi? Desigur, am şi eu gândurile proprii, însă nu aş putea spune nici astăzi în ce măsură m-aş fi putut distanţa în mod conştient de el sau dacă ar fi trebuit să fac aceasta – Aţi acordat o atenţie deosebită şi aromânilor, respectiv aromânei În stu- diul Dumneavoastră, Clasificarea istorică a limbilor romanice II Balcano- romanica, cereaţi re-analizarea statutului aromânei, ce „prezintă o serie de particularităţi care vorbesc în favoarea unei surprinzătoare autonomii” Că aromâna (sau macedoromâna) ar fi o altă limbă romanică şi nu un di- alect al limbii române reprezintă o idee care a fost susţinută în trecut şi de lingviştii Al Graur şi I Coteanu V-aş ruga să vă explicaţi punctul de vedere, raportându-vă, dacă se poate, şi la următorul citat amplu din Coşeriu: „Di- alectele romanice de la sud de Dunăre sunt incluse în interiorul sistemului dialectal român din cauza asemănării lor intrinsece cu româna ca limbă comună; dar, chiar şi fără aceasta, ele au o asemenea afinitate specifică cu dacoromâna, încât, oricum, ar putea fi atribuite limbii istorice române în virtutea unei delimitări negative faţă de restul limbilor romanice Dar este limpede că, dacă ar fi apărut o limbă comună macedoromână, am fi putut vorbi de altă limbă istorică (deşi foarte asemănătoare cu dacoromâna) şi am fi avut oarecare dificultăţi în a atribui meglenoromâna uneia din aceste două limbi” Pe de altă parte, şi Coşeriu observă deosebiri notabile între dacoromână şi dialectele sud-dunărene: „Din punct de vedere tipologic, toate dialectele româneşti ţin de acelaşi tip lingvistic Dar, în cadrul acestui tip romanic general (cu excepţia francezei moderne), dialectul dacoromân Limba ROMÂNĂ a dezvoltat un subtip caracterizat prin hipertrofia determinării, mai ales a determinării nominale” – Cu întrebarea Dumneavoastră despre dialectul aromân mă duceţi pe un „gheţuş” al istoriei lingvistice, la un punct controversat al istoriei limbii româ- ne, şi anume la discuţia legată de o formă străveche a acestei limbi – nedovedită istoric – a unei „limbi române comune”, din care s-ar fi desprins „dacoromâna”, precum şi cele trei „subdialecte” – „istroromâna”, „meglenoromâna” şi „aromâ- na” (sau „macedoromâna”) – ca în uzitata viziune a lui Al Rosetti Viziunea actuală a vorbitorilor acestui „subdialect”, a aromânilor, nu se potriveşte nea- părat cu cea a lingviştilor, fiindcă pentru primii aromâna nu este un „dialect”, ci o „limbă” În aceasta se reflectă concepţia ştiinţei populare, că un „dialect” ar fi ceva de o valoare mai scăzută, inferior „limbii” Desigur, fiecare „limbă” se bucură de o formă scrisă, mai mult sau mai puţin valoroasă din punct de vedere estetic, pe care aromâna nu a putut-o dezvolta În aceste declaraţii ale vorbitorilor nativi (native speakers) se exprimă – de înţeles dacă avem în vedere condiţiile social-politice – o apreciere patriotică exagerată, asupra căreia vor- bitorii simpli, neavând o pregătire filologică, insistă cu o reacţie deseori îndă- rătnică Această viziune am căpătat-o la un congres al „Uniunii pentru limba şi cultura aromânească” din Freiburg, la începutul anilor ’ , pe care l-a organizat preşedintele Uniunii, decedat nu de multă vreme, profesorul dr Vasile Barba Prin Vasile Barba, el însuşi aromân, şi, desigur, prin profesorul Coseriu, am ajuns la aromâni şi la întrebarea privind coordonatele tipologice, comparativ cu normele de scriere daco-româneşti Fireşte, aşa cum îl citaţi pe Coseriu, „afinitatea specifică cu dacoromâna” este uşor de descoperit, dar speculaţia sa, „ dacă ar fi apărut o limbă comună macedoromână, am fi putut vorbi de altă limbă istorică (deşi foarte asemănătoare cu dacoromâna) ” nu ne ajută mai departe, fiindcă aromâna, dacă acceptăm separarea de dacoromână ca pe un proces istoric, a avut o altă dezvoltare în sud şi – aceasta este părerea mea – a continuat latinitatea (romană târzie) a sudului, prin aceasta prezentând o „la- tină vulgară” mai veche decât dacoromâna; aici mă gândesc înainte de toate la particularităţi lexical-semantice pe care le are numai aromâna (între toate celelalte limbi romanice) Acum îmi este şi mie clar că certitudinile lexicale nu pot prezenta o garanţie sufici- entă pentru o clasificare tipologică a „dialectelor” sau a „limbilor” romanice, cel pu- ţin după clasificarea lor pe o bază lexicală, cum o cunoaştem de la Gerhard Rohlfs ( ), şi anume că implicarea vocabularului şi a semanticii este nu numai legiti- mă, ci permite şi conturarea unei imagini revelatoare despre diferenţele specifice De la românii din „nord” se auzea până acum argumentul – când aceştia se pro- nunţau asupra problemei în discuţie – că aromâna nu are o literatură proprie şi de aceea nu ar fi o limbă propriu-zisă, ci „numai” un dialect românesc În mod cert, referirea la o cultură scrisă a avut în istoria timpurie a romanisticii, la Friedrich Diez, care se sprijinea pe „expresia literară” în împărţirea limbilor romanice, un rol însemnat Acest criteriu nu se mai doreşte a se aplica astăzi în mod exclusiv Prin referirea la o normă de scriere existentă ori absentă se apelează la o apreci- coşeriana ere simplă, care nu este acceptabilă din punct de vedere lingvistic Poate ar tre- bui, în discuţia privind statutul aromânei, făcută încă o dată cunoscută literatura de specialitate Aici îmi permit să mă refer la profesoara Caragiu-Marioţeanu şi, iarăşi, la Nicolae Saramandu, care au depus o muncă de pionierat în acest domeniu, sau ar trebui aruncată o privire în „Lexiconul lingvisticii romanice” (mă refer la volumul III, , la articolul lui Johannes Kramer privind aromâ- na), care ar putea contribui la clarificarea chestiunii (din nou se pune problema germanicum est, non legitur) O asemenea lectură nu era, desigur, de aşteptat de la o parte dintre vigilenţii patrioţi aromâni de la acel congres din Freiburg, care nu erau filologi În mod esenţial, au fost două puncte, care au avut importanţă pentru aceştia: Constatarea faptului că aromâna este o limbă şi nu un dialect ; pronunţia „corectă” a etnonimului lor, deci cum ar trebui spus: [arrmâni] sau [rrmâni]? Nu trebuie să zâmbim la citirea acestora, ci să ne gândim că atitudinea etimologic-lingvistică a unui native speaker este alta decât cea a filologului, chiar dacă amândoi se referă la acelaşi obiect Eu am putut aduna la acest congres experienţe interesante, nu numai cum vorbi- torii, luaţi individual, se desemnau – fonetic – în funcţie de provenienţa lor locală, ci şi o experienţă care mi s-a părut mai importantă decât această discuţie fonetică, decurgând din situaţia vorbirii concrete: cei mai mulţi dintre aromânii prezenţi nu se osteneau să se înţeleagă cu confraţii lor „nordici” (prezenţi, de asemenea, la Freiburg), deci cu dacoromânii; în mod invers, aceştia din urmă nu puteau urmări discuţia purtată în aromână; deci nu s-au vorbit aici două limbi? Sau nu ar trebui lăsat să funcţioneze criteriul comunicativ simplu „a putea să te înţelegi” în discuţia aprinsă privind chestiunea „uneia sau a două limbi”? Pentru a încheia chestiunea pusă de Dumneavoastră, fără a o rezolva – ceea ce este avantajul viitoarelor generaţii de romanişti care nu vor pierde un obiect inte- resant al silinţei lor în cercetare – îmi permit să urez acestei „mici” limbi aromâ- neşti (care multor romanişti nici nu le este cunoscută) o lungă (supra)vieţuire în mediul limbii sale naţionale dominante – În acest context, de pe poziţia obiectivă a „celui din afară”, cum caracterizaţi aşa-zisa „limbă moldovenească” din Republica Moldova? – Şi această întrebare este – din punctul de vedere al politicii faţă de limbă – „bri- zantă”; iarăşi o pot aprecia doar „din afară”, aşa cum aţi formulat Dumneavoastră, fiindcă am cunoscut un număr de colegi din Republica Moldova, mai ales din Chişinău, însă eu însumi nu am fost încă acolo La întrebarea Dumneavoastră, răspund: moldoveneasca este pentru mine, aşa cum am auzit în emisiunile de radio şi televiziune – româna Nu am o experienţă suficientă pentru a aprecia în ce măsură colegii din Republica Moldova, cu care am putut vorbi, au conversat cu mine, ca străin, în limba română standard, cu evitarea voită a „moldovenisme- lor”, pentru ca eu să îi înţeleg mai bine, sau dacă această limbă română reprezenta varianta generală moldovenească Eu cred că cea din urmă presupunere este cea adevărată şi că nu trebuie să pornesc de la premisa că aceşti moldoveni s-ar fi prefăcut pentru a nu folosi un dialect de neînţeles De altfel, eu am – pe teme- Limba ROMÂNĂ iul variatelor situaţii de contact pe baza a două sau mai multe limbi, la care am fost de faţă, şi pe care le-am notat din curiozitate lingvistică – o poziţie oarecum sceptică faţă de mult citatul principiu al code-switching-ului pe care colegii mei moldoveni l-ar fi aplicat faţă de mine; nu sunt sigur că acest code-switching este atât de uşor de pronunţat între două variante ale uneia şi aceleiaşi limbi Aici ar trebui ascultat, de exemplu, un vorbitor obişnuit al dialectului şvăbesc (nu am nimic contra şvabilor!), care încearcă să vorbească germana literară – în acest caz nu se poate face nimic cu „switching”-ul În mod similar, am auzit vorbitori din Republica Moldova cu un accent rusesc mai mult sau mai puţin puternic, uşor de recunoscut pentru mine Deci este vorba de o română moldovenească influenţată de rusă sau româna ca limbă străină din gura unui rus? Cum se consideră însăşi media vorbitorilor? Vorbeşte aceasta româna, moldoveneasca sau moldoveneas- ca / româna colorată ruseşte sau altceva? Nu trebuie să subliniez faptul că E Coseriu a abordat în mod decis aspectul po- litic al chestiunii apartenenţei acestei limbi moldoveneşti şi a trimis pe tărâmul fanteziilor teoria lansată după război privind o limbă romanică nouă, proprie, cu influenţe ruseşti – teorie care bântuie şi astăzi în mod evident în cercurile rusofi- le Avea această limbă romanică nouă (mi se pare că a fost catalogată ca fiind cea de-a -a de lingvistica sovietică) un caracter latin-roman atât de puternic, încât trebuia să fie scrisă cu caractere chirilice? Am întâmplător în mână studiul Eugeniei Bojoga, Ofensiva limbii „moldoveneşti” (în „Contrafort”, anul XIV, nr , ), în care aceasta abordează, într-o recenzie tăioasă, un „Verriss”, cum am spune în germană, un dicţionar moldovenesc al lui Vasile Stati, în care apare o confuzie între „limba moldovenească” şi „româna moldovenească”, care nu are numai motive terminologice Pe baza originii şi a competenţei lingvistice a doamnei Bojoga, îmi permit s-o citez: „Exprimându- mă în termeni de sociolingvistică, aş afirma că astăzi conflictul lingvistic în Re- publica Moldova se manifestă nu doar între cele două limbi ce îşi dispută întâie- tatea – româna şi rusa –, ci inclusiv în cadrul aceleiaşi comunităţi, între vorbitorii de română şi cei de «moldovenească»” Acestui citat – plasat sub un semn socio- lingvistic – nu mai am ce-i adăuga Aş putea menţiona că această situaţie permite o comparaţie cu un alt domeniu al „romanităţii de margine”, de exemplu cu cea din Alsacia, unde germana este vorbită ca dialect alemanic În funcţie de com- petenţa vorbitorilor, este însă îndepărtată de normele limbii germane literare de dincolo de graniţa franceză, deci în folosirea sa zilnică nu este o limbă germană „literară” În schimb, influenţa acestui dialect german asupra vorbitorului, cetă- ţean francez, în funcţie de competenţele acestuia în domeniul limbii franceze, îi trădează „germanofonia” – un câmp de tensiune diaglosic în contactul diferitor limbi În orice caz, existenţa limbii române-moldoveneşti în Republica Moldo- va este asigurată legal, fiindcă în mod oficial (citez iarăşi din Bojoga): „«Limba moldovenească» sau «româna moldovenească» ( ) este numele oficial al limbii române din Republica Moldova” Se pune aici şi întrebarea în ce măsură este promovat contactul lingvistic cu „lim- ba maternă” română de dincolo de graniţă, de exemplu la Iaşi, şi în ce măsură este coşeriana prin aceasta asigurată întărirea limbii moldoveneşti ca limbă romanică-româ- nească, aflată sub influenţă rusească – Într-un articol, Începutul scrisului şi constituirea unei identităţi naţionale: exemplul românei, declaraţi următoarele: „Aportul cultural al fiecăreia din- tre provinciile româneşti, dintre care eu consider Moldova ca fiind cea mai «românească» [s n – C M ], atestă multiplicitatea curentelor culturale până în a doua jumătate a secolului trecut, moment în care România accede la unitatea naţională” În ce sens consideraţi Moldova (din stânga şi / sau dreapta Prutului?) ca fiind „cea mai «românească»”? – Aici citaţi o frază de-a mea, pe care am notat-o, recunosc, mai puţin din raţi- onament lingvistic şi mai mult din ceea ce am simţit pe baza contactelor perso- nale: când vorbesc despre Moldova ca fiind „cea mai românească”, mă refer la Moldova din dreapta Prutului, la cea „românească” – aşa mă gândesc la centrul dumneavoastră, la Iaşi, şi, pe cât sunt informat, la cultura şi istoria voastră cu personalităţi marcante, ca domnitorul Ştefan cel Mare, care, înainte de toate, prin victoriile sale contra turcilor la sfârşitul secolului al XV-lea, a garantat Moldovei o anume independenţă politică şi prin aceasta a avantajat dezvoltarea ei culturală; în acest context, îmi permit să-i amintesc pe mitropolitul Dosoftei, pe cronicari ca Miron Costin sau pe învăţatul principe Dimitrie Cantemir, membru al Aca- demiei Prusace de Ştiinţe din Berlin, care au contribuit la dezvoltarea politico- culturală şi la stabilitatea Moldovei – dat fiind că atunci nu exista încă o Românie unită Desigur, şi aportul exponenţilor ulteriori ai acestei culturi moldoveneşti m-a condus la aprecierea mea: mă gândesc aici la Mihai Eminescu, dar mai întâi de toate la interesantul Ion Creangă, creatorul unei limbi literare moldoveneşti cu totul speciale Aceste nume îmi sunt cunoscute din amintirea celor citite, însă, pentru mine, de fiecare dată a fost mai importantă, cu ocazia călătoriilor mele numeroase la Iaşi, „realitatea trăită”, întâlnirile cu colegii şi prietenii de acolo; îmi permit să enumăr câteva nume, ca, de exemplu, Adrian Poruciuc, Stelian Dumis- trăcel, Ioan Lobiuc, Dan Manucă sau Eugen Munteanu, care a editat „Studiile de lingvistică” ale mele, cărora Dumneavoastră, stimate domnule Munteanu, le-aţi dedicat o recenzie exhaustivă şi frumoasă O întrebare retorică: ce este în acestea atât de expres „moldovenesc”? Eu aş dori să argumentez iarăşi afectiv, prin a face să se înţeleagă că aici am învăţat să preţuiesc incursiunile în modul de viaţă cotidian care se deosebeşte în mod plăcut de agitaţia generală din vestul Europei, cu un echilibru perceptibil sau timp pentru discuţii la un vin bun În mod normal, găsesc astfel de virtuţi şi în Transilvania, unde trăiesc în prezent, însă tocmai la Iaşi iese în evidenţă pentru un străin în mod deosebit această calitate a vieţii Este posibil ca să mi se fi întipărit în minte o altă imagine, o vizită de acum câţiva ani la reşedinţa mitro- politului Moldovei şi Bucovinei de Sud de atunci şi participarea, după aceea, la o slujbă în biserica „Trei Ierarhi”, care a fost pentru mine o incursiune în viaţa religioasă a românilor ortodocşi din Moldova ce diferă de cea din Transilvania, din Cluj, marcată mult mai puternic de catolicism şi de caracterul multicultu- ral-multilingvistic Pentru mine şi această atmosferă ortodox-orientală, care Limba ROMÂNĂ în exterior îşi primeşte expresia simbolică prin numeroasele biserici monu- mentale, precum Cetăţuia sau Golia, sau prin catedrala ortodoxă din centrul oraşului, a fost determinantă să confer Moldovei tocmai atributul de „cea mai românească” (fapt care, desigur, nu îngustează ataşamentul meu afectiv faţă de Transilvania) – Revenind la E Coşeriu, se ştie că, alături de Gunter Narr, aţi editat pri- mele cursuri coşeriene de la Tübingen, acum patru decenii În ce relaţii vă aflaţi în prezent cu cei de la Arhiva Coşeriu (condusă de J Kabatek)? Vi s-a solicitat colaborarea (bunăoară, de către Reinhard Meisterfeld, custodele arhivei) pentru pregătirea manuscriselor având ca subiect romanistica, în speţă Istoria lingvisticii romanice? – Din păcate, nu am niciun contact cu Arhiva Coseriu din Tübingen În timpul studiilor mele la Coseriu am dactilografiat aproape toate cursurile sale Acestea ar putea, probabil, completa acele pasaje pe care maestrul le-a prezentat doar verbal şi care la el, eventual, nu sunt fixate în scris Într-un caz am trimis o transcriere dactilografiată la Tübingen, dar nu am primit nici măcar confir- marea primirii acesteia Într-un alt caz, un coleg mai tânăr, care a editat cursul lui Coseriu despre latina vulgară, a preluat cu mare plăcere textul meu pentru control Eu sper că acest volum privind latina vulgară va apărea în curând la editura colegului nostru de mai demult, Gunter Narr Desigur, aş colabora şi la continuarea editării Istoriei lingvisticii romanice, care este proiectată a avea patru volume (primul volum a apărut deja); şi aici am găsit încă transcrieri dactilografiate de mine – Cum vedeţi viitorul lingvisticii coşeriene în Germania? Dar în România? – Un răspuns scurt: în Germania unde, pe baza reglementării studiilor în fieca- re land federal, studiul de dinainte al romanisticii a fost în mare măsură limitat la materia de liceu „limba franceză”, filologii tineri de astăzi ajung să cunoas- că tot mai rar lucrările lui Coseriu În România însă, conform experienţelor mele – şi chiar dumneavoastră, stimate domnule Munteanu, sunteţi, dacă mă gândesc la frumoasa Dumneavoastră disertaţie , cea mai bună dovadă pentru aceasta –, Coseriu este cunoscut fiecărui lingvist – Dacă E Coşeriu ar mai fi trăit, la ce proiect v-ar fi plăcut să lucraţi îm- preună? – La două teme aş mai fi colaborat cu plăcere: la elaborarea, în continuare, a Istoriei lingvisticii romanice; la o istorie a influenţei arabe asupra limbilor romanice din romanitatea iberică şi a filozofiei arabe asupra dezvoltării lumii spirituale europene – Vă mulţumesc pentru amabilitatea cu care mi-aţi răspuns la întrebări! coşeriana NOTE Eugeniu Coşeriu – de ani de la naştere (interviu cu Nicolae Saramandu, realizat de Cristinel Munteanu), în „Anuar de lingvistică şi istorie literară”, t XLIV-XVI ( - ), Editura Academiei Române, Bucureşti, , p - Vezi articolul lui Nicolae Saramandu, Torna, torna, fratre [dedicat lui E Coşeriu], în „Fo- netică şi dialectologie”, Bucureşti, - , p - Rudolf Windisch, Studii de lingvistică şi filologie românească (editori: Eugen Munteanu şi Oana Panaite), Editura Universităţii „Alexandru Ioan Cuza”, Iaşi, , p E Coşeriu, Obiectul şi problemele dialectologiei [Sentido y tareas de la dialectologia ( )], în Eugen Coşeriu, Lingvistică din perspectivă spaţială şi antropologică Trei studii, Editura Ştiinţa, Chişinău, , p , nota Eugeniu Coşeriu, Latinitatea orientală [ ], în vol Limba română este patria mea Stu- dii Comunicări Documente (ediţia a II-a), Casa Limbii Române, Chişinău, , p R Windisch, op cit , p Vezi Cristinel Munteanu, Rudolf Windisch – Ad maiorem linguae nostrae gloriam, în „Limba Română”, Chişinău, anul XVIII, nr - , , p - Care chiar a apărut între timp Vezi Eugenio Coseriu, Lateinisch - Romanisch Vorlesungen und Abhandlungen zum sogenannten Vulgärlatein und zur Entstehung der romanischen Spra- chen Bearbeitet und herausgegeben von Hansbert Bertsch, Gunter Narr Verlag, Tübingen, Cristinel Munteanu, Sinonimia frazeologică în limba română din perspectiva lingvisticii integrale, Editura Independenţa Economică, Piteşti, Pentru conformitate: Cristinel MUNTEANU Prof dr phil habil dres h c Rudolf Windisch (n ), profesor de lingvistică romanică la Universitatea din Rostock (Germania), face parte din prima generaţie a Şcolii lingvisti- ce de la Tübingen, întemeiată de Eugeniu Coşeriu A studiat limbi romanice şi teologie la Universitatea din Bonn ( - ), lingvistică romanică şi comparată la Universitatea din Tübingen ( - ) În perioada - a fost asistent la Seminarul de Lingvistică Romanică al Universităţii din Tübingen, condus de Coşeriu, unde şi-a susţi- nut şi teza de doctorat Între - a funcţionat ca lector DAAD la Facultatea de Lite- re a Universităţii „Babeş-Bolyai” din Cluj Din şi până în , când şi-a luat al doilea doctorat, a fost colaborator la Seminarul de Romanistică al Universităţii din Freiburg A predat filologie romanică, istoria limbii franceze, lingvistica textului la mai multe uni- versităţi din Germania În prezent este şi Gastprofessor la Universitatea „Babeş-Bolyai” din Cluj (la Catedra de limba germană) Problematica studiilor publicate de R Windisch cuprinde istoria lingvisticii, filologia romanică, gramatica comparată, romanistica balca- nică şi limba română Cărţile sale reprezentative sunt: Genusprobleme im Romanischen Das Neutrum im Rumänischen ( ), Einführung in die Romanische Sprachwissenschaft ( ), Zum Sprachwandel – von Junggrammatikern zu Labov ( ) şi Studii de lingvistică şi filologie românească ( ) Ca romanist, după cum remarcă şi Eugen Munteanu în pre- faţa cărţii din , „partea cea mai consistentă a activităţii sale publicistice este dedicată limbii şi culturii româneşti”; mai mult decât atât, „prin repetate şi îndelungate răstimpuri petrecute în România, el a ajuns la o cunoaştere intimă a felului nostru de a fi, a mentali- tăţilor şi obiceiurilor româneşti, devenind aproape «unul dintre noi»” C M Limba ROMÂNĂ voCEa uNEI CoNştIINŢE Alexandru bAntoş Profesorul Anatol Cio- banu, membru al co- legiului de redacţie al revistei noastre, împli- neşte în acest an (pe mai) venerabila vârstă de de ani Cu acest prilej echipa „Limbii Ro- mâne” a pregătit pentru tipar un volum intitulat Reflecţii lingvistice ( pagini), care a apărut sub egida şi cu sprijinul In- stitutului de Filologie al Academiei de Ştiinţe a Moldovei Noua lu- crare are şase capitole (Adevăr şi competenţă lingvistică, Limba – atribut esenţial al sta- tului, Cuvântul şi nor- ma literară, Promotori ai unităţii de limbă şi de neam, Profesiune de credinţă, Imagini şi destin) şi include cele mai valoroase studii, articole, comunicări prezentate de către distinsul lingvist pe parcursul ultimelor două decenii la diferi- te întruniri ştiinţifice, desfăşurate la Chişinău, Bălţi, Bucureşti, Iaşi, Suceava, Cluj, Timişoara, Cernăuţi etc Textele abordează multiple probleme privind unitatea şi identitatea etnolingvisti- că a românilor, fixează cauzele ce au condus la degradarea lim- bii române la est de Prut şi la erodarea conştiinţei naţionale a populaţiei majoritare din Republica Moldova Adunate în carte, Reflecţiile lingvistice ale pedagogului, savantului şi cetăţeanului Anatol Ciobanu, nepărtinitoare şi bine documentate, oferă citi- torului prilejul de a rememora sinuosul drum traversat de basa- rabeni în căutarea adevărului identitar Publicam prefaţa la acest volum, adresând domnului Anatol Ciobanu, membru corespondent al Academiei de Ştiinţe a Mol- dovei, şeful catedrei Limba Română, Lingvistică Generală şi Romanică de la Facultatea de Litere a Universităţii de Stat din Moldova, cele mai sincere urări de sănătate şi de viaţă lungă, zile frumoase şi pline de rod pe tărâm pedagogic, ştiinţific şi de cre- aţie! Mulţi ani, iubite dascăl şi coleg! aniversări anatol ciobanu – Resurecţia spiritului naţional, românesc, în spaţiul dintre Prut şi Nistru e, în fond, un miracol Este greu de explicat de unde îşi trage seva rezistenţa etno- lingvistică a basarabenilor Or, încorporată la în imperiul ţarist, Basarabia a fost transformată într-o gubernie rusească privată de elementare libertăţi, cu o nobilime aservită regimului şi refractară la problemele populaţiei autohtone Şcoala, biserica, instituţiile sociale şi culturale, din care a fost izgonită limba ro- mână şi spiritul naţional, devin instrumente de anihilare treptată a conştiinţei şi demnităţii naţionale Tendinţa manifestă de a stârpi definitiv şi cu orice preţ originile – esenţă evidentă a politicii ţariste şi apoi a celei bolşevice – a lăsat urme adânci în destinul nostru Spre deosebire de Transilvania, de exemplu, unde austro-ungarii nu au interzis predarea în şcoală a limbii şi literaturii române (în Ardeal în secolul al XIX-lea im- periul habsburgic admitea tipărirea pentru gimnazii şi licee de manuale privind identitatea şi unitatea limbii şi a neamului din toate zonele locuite de români, fără excepţie, inclusiv din stânga Prutului), în Basarabia ruşii au sancţionat as- pru, pe parcursul a circa două secole, cu intermitenţele cunoscute, încercarea de a reconstitui legătura de sânge Au fost suspendate definitiv relaţiile laice şi bisericeşti ale românilor de pe cele două maluri ale Prutului, a fost sistată cir- culaţia cărţilor româneşti şi tabuizată utilizarea glotonimului „limba română” şi a etnonimului „popor român” Din acest motiv ziarele, revistele, cărţile etc editate între Prut şi Nistru, inclusiv cele care au anticipat Unirea de la , „fixează”, cu rare excepţii, glotonimul şi etnonimul acceptate oficial Ulterior, în special după , ideologii „moldovenismului primitiv”, având în arsenalul lor şi aceste „argumente”, au declanşat o ofensivă nesăbuită de inoculare a falsu- lui istoric şi de deformare a mentalităţii colective Despre fenomenul respectiv profesorul Anatol Ciobanu menţionează: „ în cei aproape de ani de regim totalitar s-a ajuns la o erodare completă a conştiinţei naţionale a generaţiilor postbelice Sute şi zeci de mii de tineri au fost instruiţi în cu totul alt spirit decât cel naţional, în cu totul altă limbă decât cea română Şi, la drept vorbind, nici nu avea cine să cultive conştiinţa naţională, s-o alimenteze, să ţină mereu aprins focul în vatră, pentru că mii de pedagogi de toate gradele, de frica re- presaliilor, au fost nevoiţi în să se refugieze peste Prut, părăsind şcolile, liceele, gimnaziile etc ” (Revista „Limba Română” şi unele aspecte ale instruirii filologice, „Limba Română”, nr - , , p ) Istoria însă îşi are legile ei Seminţa aruncată în sol basarabean în cei de ani de libertate şi dezrobire a dat roade surprinzătoare peste decenii Pentru că Ade- vărul, se ştie, mai devreme sau mai târziu, iese la vedere Şi Anatol Ciobanu este unul dintre vlăstarele acestei epoci de regenerare naţională care, ulterior, în cali- tate de profesor şi de om de ştiinţă, avea să pună umărul la restabilirea cumpenei dreptăţii româneşti în această zonă pustiită de teroarea istoriei, devenind vocea sonoră şi clară a conştiinţei românilor basarabeni Înzestrat cu reale calităţi pedagogice, având o ţinută de dascăl autentic – delicat, atent, exigent, îngăduitor sau uşor ironic cu discipolii săi, Anatol Ciobanu s-a impus din tinereţe ca unul dintre cei mai competenţi şi mai consecvenţi univer- Limba ROMÂNĂ sitari de la Chişinău Graţie harului său pedagogic, reuşea să transforme banalele ore de program în prilej de a gândi, de a-ţi manifesta agerimea, sprinteneala cu- getului, capacitatea de a căuta şi de a găsi discret răspunsul la cele mai delicate şi surprinzătoare chestiuni Îmbrăcat la patru ace, având o pieptănătură rigidă şi imperturbabil aceeaşi, cu o voce catifelată şi timbru uşor nazal, dar limpede şi expresiv, profesorul era aşteptat în auditoriu pentru că lecţiile sale, regizate şi derulate după un anume scenariu, aveau proprietatea de a menţine trează curio- zitatea chiar şi a celor mai refractari studenţi la problemele de gramatică Tânărul Anatol Ciobanu era lesne de remarcat şi pentru că în anii ’ , la Facultatea de Litere a Universităţii, disciplinele de bază erau predate de profesori în vârstă, cu un bagaj de cunoştinţe expirat, excepţie făcând Nicolae Corlăteanu, Ion Osad- cenco şi încă alte două, trei cadre didactice Anatol Ciobanu, de altfel, discipol al regretatului academician Nicolae Corlăteanu, strălucea în toate sensurile, ema- nând tinereţe, vigoare, încredere şi speranţă că lucrurile se vor schimba în bine şi în sfera filologiei, dar mai ales făcând dovada abilităţii profesionale fără de care procesul de studii era compromis Despre anii de pedagogie sovietică (la Litere, a fost impusă teoria celor două limbi distincte, „moldovenească” şi română), Anatol Ciobanu afirmă în studiul intitulat Academicianul Nicolae Corlăteanu, personalitate ilustră a literaturii române: „Anu- me pe timpul regimului totalitar ( - ), [ ] se făceau tentative disperate de a „fonda” teoretic existenţa unei limbi moldoveneşti După cum se ştie, ele s-au terminat cu un total eşec La acest joc pueril de-a ştiinţa au renunţat până la urmă lingviştii de prestigiu Academicienii români Al Graur şi Ion Coteanu, membrul corespondent al A Ş din Rusia Ruben Budagov, profesorul universitar moscovit Sa- muel Bernstein, profesorul universitar din Sankt Petersburg Rajmund Piotrowski ş a – toţi induşi în eroare pe timpuri de politica oficială promovată de cercurile ideologizante şi antinaţionale din fosta Uniune Sovietică” (volumul Omagiu acade- mcianului N Corlăteanu, Editura Virginia, , p ) Noua lucrare purtând semnătura distinsului profesor universitar Anatol Cio- banu Reflecţii lingvistice oferă prilejul de a judeca retrospectiv calitatea şi opor- tunitatea preocupărilor pedagogice, ştiinţifice şi sociale ale lingvistului, care, împreună cu temerara pleiadă de filologi de la sfârşitul ultimului deceniu al secolului trecut, s-a implicat afectiv, dar şi cu notabilă dexteritate în proce- sul de reconstituire şi reconstrucţie a patrimoniului nostru identitar pe bază de principii obiective şi de respectare a adevărului Solicitat de circumstanţe, Anatol Ciobanu răspunde, invariabil, cu promptitudine şi discernământ deon- tologic la îndemnul de a vărsa lumină asupra unor chestiuni controversate sau de a reacţiona la cele mai diverse provocări lansate de către cei care, în virtutea unei reprobabile şi condamnabile inerţii, cred că domeniul „glotic şi etnic” în Republica Moldova ţine de „autoritatea fabricanţilor de sistem”, după expresia plastică a lui Alecu Russo Discursul său, de regulă laborios şi savant sau incisiv şi polemic, este capti- vant şi, lucru extrem de important, impregnat de argumente incontestabile, expuse metodic şi cu acribie exemplară Pentru a elimina supoziţiile şi a risi- aniversări anatol ciobanu – pi definitiv îndoiala cititorului, pentru a pune capăt unor even- tuale interpretări eronate ale fe- nomenelor, magistrul apelează la surse, unicele în măsură să con- fere credibilitate opţiunilor asu- mate, izvoare la care acum două decenii nu a avut acces „legal” nici reputatul dascăl Iată de ce, după abolirea interdicţiilor şi a cenzurii bolşevice, parcă răzbu- nându-se pe un trecut duplicitar vitreg, având deja libertatea de a se informa şi documenta, adică de a-şi recunoaşte şi mărturisi deschis obârşia, Anatol Ciobanu „navighează” dezinvolt, cu abi- litate şi consacrare profesională de invidiat universul lingvistic, li- terar, cultural, naţional, iar dacă situaţia o reclamă, şi cel univer- sal Autorul cunoaşte în profun- zime opera scriitorilor clasici Eminescu, Alecsandri, Hasdeu, Stamati, Asachi, T Maiorescu, I Heliade Rădulescu şi a altor reprezentanţi notorii ai secolului al XIX-lea, supranumit al deşteptării şi emancipării noastre ca neam, aceştia, fireşte, pre- cedaţi de înţelepţii cronicari din cele trei Principate – dimpreună înainte- mergători şi întemeietori ai conceptului naţional românesc –, aflat la index vreme îndelungată între Prut şi Nistru, urmaţi apoi de cărturarii basarabeni, între care Ion Dumeniuk, Eugeniu Coşeriu, Silviu Berejan, Valeriu Rusu, Gri- gore Cincilei, Grigore Vieru şi, desigur, patriarhul filologilor din Republica Moldova, acad Nicolae Corlăteanu – ca să numim doar pe câţiva dintre iluştrii contemporani plecaţi la Domnul – toţi laolaltă simbolizând pentru profesorul Anatol Ciobanu, după cum denotă paginile acestui volum, necesarul punct de reper în redactarea pledoariilor sale ştiinţifice şi didactice Reflecţiile lingvistice examinează în mod expres sau tangenţial contribuţia ma- rilor personalităţi din istoria noastră la elucidarea şi fundamentarea identităţii şi unităţii românilor, cititorul având şansa de a afla cele mai substanţiale şi mai relevante dovezi ale originii noastre comune Autorul cărţii apelează frecvent la Eminescu, profund cunoscător al istoriei ro- mânilor (se spune că poetul ştia pe din afară lucrările scrise în Principate cu pri- vire la geneza limbii şi a poporului român), care consideră că „O unitate atât de pronunţată a limbii dovedeşte însă o unitate a originii” Limba ROMÂNĂ „Eminescu, – subliniază Anatol Ciobanu, – a ştiut ca nimeni altul să sintetizeze opiniile expuse anterior cu privire la unitatea glotică etnică şi psihică (dacă vreţi) a românilor de pretutindeni prin fraza înaripată: Suntem Români şi punctum! Prin această sentinţă poetul reuşeşte să pună punct discuţiilor sterile, care se mai purtau în jurul glotogenezei şi etnogenezei poporului român Dar nu numai atât Prin această reflecţie generalizatoare, Suntem Români şi punc- tum!, autorul Luceafărului (se pare fără să-şi dea seama) a formulat norma gân- dirii etnice a fiecărui compatriot! În această vorbă a poetului istoricului şi filozo- fului M Eminescu este concentrată toată istoria zbuciumată a neamului nostru, începând cu dacii lui Burebista şi Decebal şi ajungând până în zilele noastre” Precizăm că citatul de mai sus este din articolul Eminescu: unitatea limbii şi a poporului român, unul dintre numeroasele texte ale lui Anatol Ciobanu cu rea- lă valoare cognitivă şi educativă pentru noile generaţii de basarabeni Probe de autentică şi obiectivă contribuţie la explorarea şi repunerea în circuit a gândirii înaintaşilor, o disociere pertinentă a premiselor ce au condus la degradarea limbii române din Basarabia, dar şi la diluarea elementului naţional originar, trebuie apreciate studiile incluse în capitolul Adevăr şi competenţă lingvistică, între care august Chişinău, Biblioteca Naţională Profesorul Anatol Ciobanu şi Alexandru Bantoş la sărbătorirea celei de-a cincea aniversări de la fondarea revistei „Limba Română” aniversări anatol ciobanu – se impun în mod distinct: Limba latină şi romanitatea noastră, Vasile Alecsandri şi limba maternă, Eroziunea conştiinţei naţionale a românilor moldoveni etc Capitolul al II-lea, Limba – atribut esenţial al statului, este, de fapt, un exerciţiu intelectual prestat în condiţii specifice, mai curând, cronica unui sincer şi părtini- tor martor şi participant nemijlocit la lupta (pare-se fără sfârşit!) pentru repune- rea limbii române în drepturile sale fireşti, de atribut esenţial al statului Republica Moldova Parcurgând articolele aflate sub acest generic cititorul va lua cunoştin- ţă de subterfugiile politicii lingvistice duplicitare din fosta R S S M , folosită în bună parte ca stratagemă şi azi de către guvernanţii „suverani şi independenţi” Or, situaţia glotopolitică din Republica Moldova, după cum constată în repetate rânduri Anatol Ciobanu, întrucât e soluţionată doar parţial, continuă a fi una complicată, imprevizibilă Peste noi, cei din Basarabia, – afirmă lingvistul, – stă gata să se rostogolească giganticul tăvălug al celei de-a doua limbi de stat, fapt ce va genera consecinţe dezastruoase pentru climatul etnolingvistic de la noi Cele patru studii din capitolul Cuvântul şi norma literară scot în relief calităţile de fin şi avizat cercetător ale lingvistului Anatol Ciobanu, antrenat, de-a lungul întregii sale cariere, în mai multe domenii de studiere teoretică şi practică a lim- bii române, între care se impun sociolingvistica, de altfel obiectivul principal al volumului de faţă, gramatica, lingvistica generală, punctuaţia, didactica, dar şi cultivarea limbii, în sensul cel mai larg al noţiunii, autorul având publicate multe, actuale încă, eseuri, tablete, note etc cu această tematică Într-un şir de texte incluse în volum, Anatol Ciobanu face portretul de creaţie al celor mai importanţi şi reprezentativi lingvişti preocupaţi de studierea limbii române Activitatea lor ştiinţifică şi didactică este examinată din perspectiva în- altelor exigenţe impuse de ştiinţa modernă Astfel, Anatol Ciobanu în capitolul Promotori ai unităţii de limbă şi de neam invocă principiile de cercetare şi de acti- vitate ce au ca impact utilitatea practică a investigaţiilor ştiinţifice Acest criteriu este aplicat cu referinţă la savanţii de renume mondial şi naţional: Eugeniu Coşeriu, Ruben Budagov, Boris Cazacu, Ion Dumeniuk, Nicolae Corlăteanu, Silviu Berejan, Valeriu Rusu, Grigore Cincilei ş a Arc voltaic peste vremi nestatornice, punte de legătură între generaţii, fapta onestă a omului de ştiinţă, pusă în slujba adevărului, a dreptăţii şi a libertăţii, este cea mai rezistentă şi mai preţioasă avere ce poate fi lăsată ca moştenire urmaşi- lor Pentru că „Anume noile generaţii de tineri şi tinere, crede cu întreaga fiinţă profesorul Anatol Ciobanu, care nu sunt complexaţi şi nu sunt afectaţi de virusul politicii antinaţionale de tristă faimă, care vor să cunoască tot adevărul şi «să spună lucrurile aşa cum sunt» (E Coşeriu), vor fi acei care vor apăra cu îndârjire glia strămoşească, limba noastră cea română şi valorile naţionale” Or, biografia profesorului Anatol Ciobanu este o înlănţuire de fapte ce îl situează printre iluştrii cărturari români care au avut curajul să-şi asume şi, mai ales, să respecte cu sfinţenie o nobilă şi împovărătoare profesiune de credinţă – să se afle întreaga viaţă în serviciul limbii şi al poporului român Limba ROMÂNĂ iulian Filip DURERE îN UMăR Parcă-ncolţeşte-o aripă ori parcă mi s-a rupt gATA DE DUCă Nici o oglindă nu te mai arată N-AI TEAMă DE ADEvăR Ce noroc de moartea-ntregitoare! PAsăRE TRIsTă PE NEDREPT De ce să regreţi că au zburat? Doar tu le-ai desfăcut aripile îNţELEgERE TâRzIE Ascultă-mă pre mine, dar ascultă bine: pe lume ca-ne-lu-mea lumea se ţine E TOAMNă CUM MERgI, MERgăTORULE? Simt, mă urmăresc în vârful degetelor urmele mele poesis îNCONjURAT DE NEîNţELEgăTORI Mulţime-absentă E doar de două feluri singurătatea? DUPă O NOAPTE LUNgă De dimineaţă oglinda nu-mi răspunde – unde mi-i faţa? LA vIsăRI Hai cu mine, hai pe o punte dintr-un pai de ceruri întins TEsTARE sIgURă Alături de tine, îndelung lângă tine, la tine gândesc vIAţă îNTRE DOUă ALEgERI şI MAI MULTE Neaşezare Timpurile-s de piaţă Vinzi? Cumperi? Viaţă! POAMELE RăsCRUCILOR – fLORILE Cireşul din drum mai ales flori rodeşte – ele ţin mai mult MăRUL LIPsă Din mugurele mărului uscat – nimic chiar primăvara! Limba ROMÂNĂ sUbTILITăţI DE AUz Cântă cine e Doar cine poate cântă Cei lipsă sunt muţi? RUgă bAsARAbEANă DE fIECE zI şI NOAPTE Tot adevărul dă-ni-l, Doamne, înapoi şi nouă pre noi CRIză DE TIMP îN CERURI sPRE TOAMNă-I? Trebuie-ajutat Domnul şi pe-acest pământ – nu prea are când sENzAţIE DE TOAMNă PLUMbURIE Omul fragil, ca un balon de sticlă – dinăuntru-l spargi NUMăRARE Încărunţit, dar vertical pelinul Cât adevăr şi ce amar e plinul COPIL CONTEMPLâND AsfINţITUL Cum prin rupturi de nouri asfinţitul împurpura imagini şi fereşti, acolo rădăcini da infinitul, acolo, Doamne, te ştiam că eşti poesis îNTRE vIs şI CE gâNDEsC ACUM Insomnia mi-a dăruit poezia aceasta în timpul somnului tău cu vise, când mă visezi adormit şi visându-te Nu mă prinde somnul – în loc să te visez, te gândesc, iar gândul nu mă adoarme Abia rămas fără gânduri te cuprinde somnul Nu că m-aş teme de somn, dar mai am nişte gânduri ce mă ţin fără somn şi nu te pot visa Îngăduie-mi să te gândesc îNTRE DOUă POEzII Iubirea noastră a-ncăput în două poezii A fost cândva un început şi versul cel dintâi Veneai pe jos, intrai frumos în vieţişoara mea N-am scris un vers mai dureros decât plecarea ta N-am înţeles Ce-i de-nţeles? Iubirile se trec din ce-am ales în ce-am cules Tu pleci Eu cum să plec? Rămân să scriu ce mi-a plăcut şi-acuma ce mă doare A fost un vers la început Acum? O aşteptare Limba ROMÂNĂ ALEgEREA CULEgERII şI CERNEREA fRUNzELOR Lui Vasile Romanciuc, Ianoş Ţurcanu, Victor Buju, Sergiu Oxiom, Vlad Medoni, Gheorghe Calamanciuc din echipa de culegători de poamele părinţilor mei Ana şi Ion în Sofia ultimelor toamne transmilenare La cules cu ce ne-alegem? Înţelegem ce-am ales la cules – un înţeles: să croim în orice toamnă ziua blândelor culegeri, când alegerea înseamnă orele de triste mergeri printre frunze ne-ntre-ba-te către poame alintate, degustate, răsfăţate Aşa-s toate-n astă parte? NU AM TIMP pentru emoţii suplimentare Zice Filip Abia dacă izbutesc să rezist emoţiei necesare efortului să rămân eu însumi (am tradus ceea ce a scris Dante Cerilli după ce m-a auzit ce i-am zis) decembrie , Aix-en-Provence CARE A MAI RăMAs îN COPAC? (III) De când eşti acolo? Ce înseamnă mai de demult? Că noi ne jucăm de-a suitul în copac şi de-a coborâtul din copac de la amiază, că ne era cald numai pe pământ Ce arunci în mine? De când e copacul tău? Da de când te-ai suit? poesis Tu nici n-ai coborât? Din paleolitic nici n-ai coborât? Paleoliticule! Coboară odată! Jos, jos, în civilizaţie! Civilizaţie, civilizaţie! Nu ne ofensa epoca! Ce eră? Cum ce eră? A, paleolit era pietrei Tot a pietrei, dar! altă piatră, cu siguranţă – mai şlefuită Iar dacă se cere colţuroasă să fie, odată-s colţii! Categoric alţi colţi, mai civilizaţi! Coboară, ce te mocoşeşti? Coborârea-i inevitabilă jUDECAREA COMPOzITORULUI MUzICII DE bALET Din punctul de vedere al violoncelului, strâns între picioarele ce nu vor dansa baletul, dar, mai ales, din punctul de vedere al violoncelistei virtuoase, care nu e prea folosită, nu prea la întregul ei randament, dar, mai ales, din punctul de vedere al chitarei, impropriu implicată doar pentru a colora latino-american tabloul şi , dar îndeosebi din punctul de vedere al piciorului stâng al dansatorului împovărat cu partitura prim plană a baletului abil cântat, o singură dată sunat din toate instrumentele pentru care compozitorul şi-a scris muzica mai ales pentru dans menită , o-ho-ho, din punctul de vedere al ambelor picioare nesolicitate, aparţinând dansatorului ieşit de ani buni din scenă, inclusiv din cea a vieţii (odihnească-l în pace Dumnezeu!) superba muzică a compozitorului muzicii menită a fi dansată a cam întârziat – dansatorii au dat-o pe bastoane şi pe cruci, iar urechile se protejează cu subtile ţesături argintii de păianjen (artă şi asta!), cutremurate din când în când de câte un fir de rouă ori de câte o lacrimă, ori de câte un strop catapultat de suflătorii superbei orchestre simfonice, care nu pot rupe ţesătura nici dezbate bastoanele din uşile străvezii, despărţitoare, Limba ROMÂNĂ prin care se desluşeşte – oarecum – baletul muzicii compozitorului încercat de stafiile mai libere cu toate dimensiunile Doar să le convingă muzica Din punctul de vedere al stafiilor foştilor dansatori de balet muzica e superbă, exceptând percuţia: ritmul, ritmul, ritmul Stafiile nu mai suportă încolonarea sfâRşITUL LUMII Când, incontestabil, va veni sfârşitul lumii visurilor mele roz (ah, naivul!), va fi înmormântarea fără fanfară şi fără popă a unui copil obosit să supravieţuiască printre cei care şi-au făcut uniformă, scuturându-se de naivitate şi îmbrăcând măştile de ştiutori unde merg, ne-mai-în-tre-bând pe nimeni: cunoşti drumul? încolo o ţinem? nu am greşit răscrucea? Copilul se va înmormânta singur sub o frunză de brusture ori se va îneca, intrând în cel mai măşcat bob de rouă de pe frunza de pătlagină, pe care s-o pui la tâmplă pentru domolirea trecerii tale şi peste aceasta Aburul uşor, abia perceput de un greier, se va zbate în sus, spre soarele ce culege rouă şi copii poesis ARUNCă-UN Os, TE ROg, îN CEI DE sUs O ducem mereu într-o peşteră, trăim în copaci permanent Iluzia noastră cea meşteră spulberă ceaţa prudent Rămâne-n copac văzătorul, fricosu-i pe-acolo şi el La focul de jos vânătorul îşi frige şi papă din miel Aruncă-n cei de sus, te rog, un os Care-l va prinde va avea ce roade – va fi cel văzător ori cel fricos? Aruncă-un os şi pomul va da roade Se seamănă altfel în peşteră, cu oase-n copac se aruncă şi creanga bătrână şi meşteră scutură-un prunc ori o pruncă Lăstare fricoase-ochioase încearcă o veche-mblânzire a celui cu carne şi oase, a celui mereu la-mpărţire Aruncă-n cei de sus, te rog, un os Care-l va prinde va avea ce roade – va fi cel văzător ori cel fricos? Aruncă-un os şi pomul va da roade fII! Îmi pare bine să ştiu că ai vrea să mă ştii Îmi place să fiu Îţi place să fii? Fii şi să ştii să fii cu toate ale tale cele mai omeneşti Abia după cazne nenumărate să fii eşti Limba ROMÂNĂ O să MAI vIN, O să vă vIN Am strigat, nu mi-aţi răspuns V-am venit, voi v-aţi ascuns Am bătut în poarta grea – nu mi-aţi deschis Dar veneam nu să vă cer – aduceam un colţ de cer pe-o aripă de cântec şi vis Mi-aţi răspuns când n-auzeam M-aţi chemat când nu eram Mi-aţi deschis şi n-am intrat – nu v-am venit Vă visam din depărtări, când treceam prin încercări cu-o aripă de cântec rănit O să mai vin, o să vă vin să mai cântăm o dată de cer senin, de cerul plin, de viaţa ce ni-i dată O să mai cânt, o să vă cânt, o să vă bat la poartă cât mai visaţi şi cât mai sânt şi-avem aceeaşi soartă Am crezut că v-aţi ascuns – de sub ierburi mi-aţi răspuns V-am bătut în crucea grea şi aţi tăcut Oameni dragi am pe pământ, oameni dragi – şi în mormânt, despărţiţi doar de ierburi şi lut Mi-aţi răspuns când n-auzeam M-aţi chemat când nu eram Mi-aţi deschis şi n-am intrat – nu v-am venit Vă visam din depărtări, când treceam prin încercări cu-o aripă de cântec rănit O să mai vin, o să vă vin să mai cântăm o dată de cer senin, de cerul plin, de viaţa ce ni-i dată poesis O să mai cânt, o să vă cânt, o să vă bat la poartă cât mai visaţi şi cât mai sânt şi-avem aceeaşi soartă CERNEALA MI-I DE O CULOARE Cerneala-n călimara mea de o culoare e mereu şi nu că asta mi-ar plăcea, dar nu aleg cerneala eu La orice oră călimara e plină ochi şi nu ştiu cine în taină mare mi-o-mpresoară şi-o umple cu plânsori divine Cerneala mi-i de o culoare şi-mi place negrul ce mi-i dat – să scriu ce înţeleg că pare viaţa ce mi s-a-ntâmplat Îmi place că se-ntâmplă viaţa şi inima din locul ei se zbate noaptea, dimineaţa să-mi umple anişorii mei Cu ce mi-s plini? Cu ce lumină? Că mai ales lumina-mi place Dar noaptea-n călimări se-nclină, iar nopţii multe n-ai ce-i face Chiar visele, cum ciuruiesc somnul râvnit cu răvăşire, în negrul nopţii pier şi cresc, sporind uimiri, nedumerire De-acolo e cerneala mea de-a pururea într-o culoare şi nu că asta mi-ar plăcea, dar şi cerneala-i întâmplare (?) Limba ROMÂNĂ aCuItatE auDItIvă îN ExprEsII IDIomatICE româNEştI cristinel munteAnu În această comunicare* ne vom ocupa de originea şi de valoarea stilistică a expresiilor româneşti a auzi toaca în cer şi a auzi câinii în Giurgiu Ca „imagine” auditivă, ambele reprezintă o consecinţă a bătăii sau a pălmuirii Se spune, de pildă, că (cineva) i-a tras (cuiva) o palmă / bătaie de-a auzit toaca în cer / câinii în Giurgiu Bogata noastră tradiţie lexicografică numără importante dicţionare întocmite de prestigioşi lingvişti (Hasdeu, Tiktin, Candrea & Adames- cu, Scriban, Şăineanu), dar şi opere monumentale alcătu- ite de colective de specialişti coordonate de Puşcariu, Ior- dan etc (DA, DLR – elaborate sub egida Academiei, la care se adaugă, pentru marele public, DEX şi, recent, MDA) Dintre acestea, doar Etymologicum Magnum Romaniae al lui Hasdeu şi dicţionarul lui Tiktin (care prezintă aceleaşi exemple din literatură date de Hasdeu – semn că Tiktin îl consultase) înregistrează sintagmele în cauză Vom discuta mai întâi modul în care a luat naştere ex- presia a auzi toaca în cer Deşi nu amintesc izolarea pe care o supunem atenţiei , totuşi unele dicţionare explică ce este toaca în / din cer Bunăoară, MDA (s v toacă) precizează: „Toaca pe care Dumnezeu o bate în cer şi după care cocoşii îşi potrivesc cântecul” Din CADE (s v toacă) aflăm un plus de informaţie: „toacă care [sic!], după credinţa poporului, se bate în cer şi o aud numai cocoşii şi oamenii cu multă ştiinţă de carte” Într-adevăr, mai multe surse lexicografice (inclusiv dicţionarele de expresii şi locuţiuni) atestă izola- rea ştie şi toaca în cer, care se întrebuinţează în legătură cu cineva foarte deştept Precizări suplimentare pot fi găsite în * Cu acest titlu, lucrarea a fost prezentată in honorem acad Silviu Berejan, la Colocviul Internaţional „Filologia Modernă: realizări şi perspective în context european” [Omagiu acad Silviu Berejan] (Academia de Ştiinţe a Moldovei, Institutul de Filologie şi Uni- versitatea de Stat „Alecu Russo” din Bălţi, Chişinău – Bălţi, - septembrie ) limbaj şi comunicare lucrările de mitologie românească, de etnografie şi folclor Romulus Vulcănescu afirmă că noaptea, potrivit credinţei populare, se împarte în cinci: „amurg, în- noptare, miezul nopţii, când bate toaca în cer, cântători şi zorii albi” [Vulcănescu, , ] Ion Ghinoiu confirmă aceeaşi credinţă: „Conform tradiţiei populare, Toaca cântă sau bate în cer la miezul nopţii ca să trezească cocoşii la Primul lor Cântat” [Ghinoiu, , ] Mai mult decât atât, în astronomia populară, con- stelaţia Pegas este numită uneori chiar Toaca [ibid ] Hasdeu se mulţumeşte doar să înregistreze expresia a auzi toaca în cer [vezi HEM, , II, s v aud, auz], ca sinonim pentru a auzi câinii în Giurgiu Informatorul, care i-a furnizat şi contextul („Te bat de auzi toaca în cer”), era transilvănean (din Orlat) Cu privire la semnificaţie, Hasdeu scrie numai atât: „Despre bătaie” Tiktin [TDRG, , s v auzi] le notează pe amândouă (cea cu Giurgiu fiind „MUNT ”, iar cealaltă – „TR ”), glosându-le în felul următor: „(er versetze ihn eine Ohrfeige) dass ihn die Ohren Klangen” Aşadar, în opinia lui Tiktin, o lovitură aplicată peste ureche are ca efect ţiuitul organelor de auz (ca iluzie auditivă) Şi totuşi nu e vorba aici de efectul real al unei lovituri date la capul cuiva (care poate duce şi la surzenie), cât, mai ales, de dorinţa celui care ameninţă că va lovi (hiperbolizându-şi, totodată, forţa); altfel spus – de efectul ireal Palma sau bătaia administrată ar fi menită trezirii din amorţeală a celui vizat, ascuţirii simţurilor acestuia (cu precădere, cel auditiv) Prin exagerare, o astfel de lovitură îl poate transforma pe un individ necioplit într-un om ager la minte, capabil să ştie şi toaca în cer Iată un exemplu elocvent dintr-un basm popular, în care replica îi aparţine Sfântului Petru: „Apoi, dacă e aşa, mă întorc la el să-i cârpesc o palmă să auză toaca în cer[ ], că prea îl văzui modârlan” [PLS, , ] Ca punct de plecare pentru explicarea acestei expresii, credem că trebuie să avem în vedere lovitura ca declanşare a acuităţii auditive, în acord cu credinţa popu- lară Evident, ulterior enunţul va fi căpătat şi conotaţia ironiei, datorită circum- specţiei cu care erau priviţi cei care pretindeau că aud toaca în cer sau datorită desacralizării unui astfel de obiect imaginar Numai un om cu un auz foarte fin poate auzi respectiva toacă, într-o linişte depli- nă În povestirea Toaca (din Împărăţia apelor, ), Sadoveanu ne înfăţişează un astfel de personaj Naratorul îl întâlneşte în Delta Dunării pe rătăcitorul Crico- pol, fost căpitan de cazaci, dar moldovean după mamă, dintr-un sat de lângă apa Nistrului Acesta stă în Deltă, în Ostrovul Lipan, pentru că vrea să descifreze o taină Imediat după Sfântul Ilie, seara, dintre bălţi şi stuhuri a auzit un sunet: „Nu era ţipăt de dihanie; era un sunet uscat, totuşi sonor Părea depărtat, deşi îl înţele- geam că-i foarte aproape; şi-am tresărit Era ceva cu totul deosebit de ce putea să se audă aici E un fel de bătaie de toacă a tăcerii Bate de câteva ori şi se opreşte Aştept; căci sunt sigur că o mai aud Inima îmi ciocăneşte în piept, întocmai ca şi toaca aceea a solitudinii Apoi inima stă; îmi ţin răsuflarea; ş-aud mai curat cioca- nul bătând – şi sunetul fuge pe deasupra apelor şi coteşte printre trestii” Cricopol cercetează toate bălţile, stuhurile şi ostroavele bălţii, dar nu reuşeşte să-şi explice Limba ROMÂNĂ fenomenul, care continuă douăzeci de zile, cu regularitate: „Îndată ce au trecut raţele pe sus – şi s-au strecurat în ghiolul de aproape lebedele – am aţintit urechea [s – C M ] şi iar am auzit Am auzit toaca singurătăţii mele A sunat aşa până la un anume ceas, pe care eu îl cunosc după Carul Mare Când oiştea Carului Mare s-a întors în anume chip, în luna lui iulie, – zvonul de toacă a tăcut” Reţinem, totodată, că subtilul sunet poate fi perceput în calendarul popular după Sfântul Ilie Această toacă din cer este numită uneori toaca lui Sfântu’ Ilie Mai multe probleme pune investigarea originii expresiei a auzi câinii în Giur- giu În Stilistica sa, Iorgu Iordan consacră un întreg capitol izolărilor (termenul este preluat de la Al Philippide, care îl împrumutase, la rându-i, de la Hermann Paul), adică unităţilor frazeologice În general, comentariile lui Iordan sunt con- vingătoare Stelian Dumistrăcel subliniază „mai ales bogăţia de material şi subti- litatea analizei din capitolul Izolări” [Dumistrăcel, , ] Sub cuvântul-temă câine, Iordan discută şi „construcţia” de auzea câinii în Giurgiu [Iordan, , ], pe care o cunoştea doar din opera lui Caragiale (din comedia O noapte fur- tunoasă), considerând că formula se explică prin aceea că „bătaia pe care Jupân Dumitrache ar fi dat-o «bagabontului» l-ar fi făcut pe acesta să ţipe aşa de tare, încât l-ar fi auzit nu numai oamenii, ci şi câinii, chiar din alt oraş” Într-o amplă notă de subsol, Iordan îl combate pe Al Graur, respingând soluţia acestuia (deşi era corectă!) Redăm nota integral: „AL GRAUR interpretează formula de auzea câinii în Giurgiu altfel decât mine, şi anume că «bagabontul» ar fi auzit câinii din Giurgiu Se bazează, probabil, pe forma de singular a verbului Se ştie însă că vorbirea populară şi familiară păstrează starea de lucruri din limba veche, care nu făcea nici o deosebire morfologică între cele două persoane III ale imperfectului Afară de aceasta mă întreb: de ce ar fi auzit cel bătut de Jupân Dumitrache câinii din (nu în) Giurgiu? I s-ar fi ascuţit auzul în urma bătăii? (Mai degrabă putem afirma contrariul ) De aceea rămân la explicaţia propusă de mine: ţipetele «baga- bontului» ar fi fost atât de puternice, încât ar fi fost auzite şi la Giurgiu (chiar de câini, nu numai de oameni) Sau bătaia, teribilă, ar fi ajuns să fie cunoscută şi în Giurgiu (ţi s-ar fi dus vestea până acolo)” În această privinţă, trebuie să remarcăm că Iordan, insistând asupra explicaţiilor sale, dă dovadă de neglijenţă În primul rând, se bazează doar pe un context din Caragiale (destul de neclar, întrucât apare doar efectul şi nu cauza [subînţeleasă totuşi]: bătaia / palma): „Mai mă uit eu [Jupân Dumitrache – C M ] încolo, mai mă fac că nu mă sinchisesc de el bagabontul cu ochii zgâiţi la cocoane; ba în- că-şi pune şi ochilarii pe nas Tii! frate Nae, să fi fost el aici să mă fiarbă aşa, că-i sărea ochilarii din ochi şi giubenul din cap de auzea câinii în Giurgiu” (O noapte furtunoasă, actul I, scena I) În al doilea rând, deşi în Stilistica sa face frecvent trimitere la dicţionarul lui Tiktin (de de ori!), în acest caz nu mai procedează la fel Dacă ar fi căutat la cuvintele auz şi câine, ar fi descoperit expresia cu expli- caţii şi ilustrări din literatură De altfel, ar fi găsit-o şi la Hasdeu (în HEM), la care nu se referă decât o singură dată (pentru o chestiune de morfologie) Ni se pare, de limbaj şi comunicare asemenea, gravă neconsultarea Semasiologiei lui Şăineanu (trimite la Sainéan, L – pentru problema argoului), unde ar fi aflat, în consistenta secţiune dedicată idio- tismelor („metafore”), două contexte revelatoare din basmele lui Petre Ispirescu: „Inima îi dete brânci şi ea nu se putu opri, ci îl sărută Aleodor, cum se deşteptă, îi trase o palmă de auzi câinii în Giurgiu” (Aleodor Împărat); „Zmeul trase fetei şi de astă dată o calcavură de auzi câinii în Giurgiu” (Poveste ţărănească) [Şăineanu, , ] Interesant este că Iordan scrisese un necrolog pentru Şăineanu (în ); mai mult decât atât, în , făcuse o introducere la basmele lui Petre Ispi- rescu (de pagini) Oare nu le citise? Ar fi putut identifica expresia şi la Barbu Ştefănescu Delavrancea (în naraţiunea Boaca şi Onea): „Hoţul face un pas îna- inte / – Când te-oi plesni, auzi câinii în Giurgiu!” sau, într-o formă modificată, la Gligore M Jipescu (vezi infra) Pentru un savant de talia lui Iordan, asemenea omisiuni nu sunt scuzabile, deşi într-o atare situaţie se poate spune: Quandoque bonus dormitat Iordan Expresia a auzi câinii în Giurgiu va fi fost destul de cunoscută pe la începutul se- colului al XX-lea Unii scriitori, din spirit ludic, fac aluzie la ea De pildă, Topâr- ceanu: „Peste apă, prin bezna nopţii fără stele, cu cer acoperit, nu se vedea din- colo nimic Doar mai jos, spre malul dimpotrivă, clipeau câteva luminiţe risipite în întuneric, departe Şi s-auzeau câinii-n Giurgiu” Este fraza cu care se încheie Pirin-Planina Autorul rememorează o secvenţă în care, aflat pe malul bulgăresc al Dunării, în prizonierat, contemplă spaţiul românesc Un concitadin şi contemporan al lui Iordan, scriitorul Anton Marin (militar de carieră), într-o carte de amintiri relatează o întâmplare în care, proaspăt licean fiind (înaintea Primului Război Mondial), dă replica unui profesor de muzică de la Piatra-Neamţ: „Când i-am spus că sunt venit de la Tecuci şi el a făcut o glumă: că pe acolo «băieţii nu cântă, ci » însă i-am luat-o eu înainte: – Nu, domnule, de urlat numai câinii urlă dar la Giurgiu, nu la Tecuci” [Marin, , ] Spuneam că stabilirea originii acestei expresii prezintă mai multe dificultăţi To- tuşi sugestia poate veni dinspre următorul fragment din Opincaru’ lui Jipescu: „Bei uniori până-ţi trăsnesc urechili, până-ţi laşi zălogu căciula şi ziechia, până auzi câini[i]-n ceriu şi toaca lu sfântu Ilie” [Jipescu, , ] Gligore Jipescu, încercând să imite graiul ţăranului muntean, nu utilizează întotdeauna adecvat frazeologismele (este cam „impostor”) , dar exemplul său este citat atât de Has- deu (HEM, , s v aud, auz), cât şi de Tiktin (TDRG, , s v câine) Citatul din Jipescu poate fi corelat cu ceea ce precizează un informator al lui Hasdeu (T Popescu, Buzău, c Chiojdu-Bâsca): „În loc de «câinii în Giurgiu» se zice uneori «cocoşii»: «Când ţi-oi trage o palmă, auzi cocoşii în Giurgiu»” Avem convingerea că cele două expresii, a auzi toaca în cer şi a auzi câinii în Giurgiu, cel puţin în punctul de plecare, trebuie corelate, deoarece fac parte din aceeaşi sferă a credin- ţelor populare În cazul izolării a auzi câinii în Giurgiu, este posibil să asistăm la unele inter- ferări Doar una dintre împrejurările de mai jos a dus la ivirea acestei expresii Limba ROMÂNĂ munteneşti, dar nu este exclus să-şi fi adus contribuţia şi celelalte la generali- zarea ei [a] Afirmam că sintagma evidenţiază un auz ascuţit, fin, capabil să perceapă zgo- motul slab al fiinţelor aflate la mare distanţă Ar putea fi vorba de cocoşi, în pri- mă instanţă Iată ce scrie, în acest sens, Romulus Vulcănescu: „[În timpul nopţii, săteanul, n n – C M ] se orienta şi după unele semne reale sau fictive magico- mitice de la miezul nopţii: cântatul îndepărtat al cocoşilor, ca un cântat din cer, baterea toacei de la mezonoptică, ca o toacă din cer, adierea zânelor în hore aeri- ene, fofilarea zburătorului după dâra de lumină a mersului lui etc ” [Vulcănescu, , ] Deoarece şi lătratul câinilor (mai îndepărtat sau mai apropiat) putea fi auzit, la sate, în liniştea nopţii, substituirea cu câinii se putea face (vezi supra, exemplul lui Jipescu ) Desigur că o lovitură puternică peste cap (eventual chiar peste ureche) poate genera o senzaţie de „ţiuit” în urechi, dar aceasta nu seamănă cu zgomotul scos de toacă sau cu lătratul unui câine Poate că doar căţelul pămân- tului (animal mirific, numit şi ţâncul / orbetele pământului, ce duce o viaţă sub- terană, în preajma cimitirelor din afara satelor, a stâlpilor, a crucilor şi a troiţelor de hotare) este capabil de un asemenea sunet: „Lătratul lui strident prevesteşte moartea sau alte nenorociri pe capul celui care îl aude la miezul nopţii, între toaca din cer şi cântatul cocoşilor” [Vulcănescu, , ] Aşadar, este posibil să se fi spus, iniţial, a auzi cocoşii → câinii în cer [b] În ceea ce priveşte termenul Giurgiu, acesta ar putea fi şi oronimul Giurgiu În CADE, (p , s v Giurgiu) găsim „Giurgiu, munte, făcând hotarul în- tre jud Putna şi Buzău[ ]; m altit ” Într-o asemenea situaţie, câinii care ar putea fi auziţi (de la poalele muntelui) în depărtare, ar fi câinii ciobanilor care-şi pasc turmele pe înălţimile respectivului munte [c] Mai probabil este ca toponimul Giurgiu, numind oraşul de la Dunăre, să fie termenul căutat Judecînd după scriitorii la care apare (Ispirescu, Caragiale, Ji- pescu, Delavrancea), expresia nu este doar muntenească, ci chiar bucureşteană Faţă de Bucureşti, localitatea Giurgiu reprezintă extremitatea sudică A auzi, fiind la Bucureşti, câinii tocmai din Giurgiu, ar fi, să recunoaştem, o performanţă Dar Giurgiu a fost şi raia turcească timp de mai multe secole , or prin cuvântul câine erau desemnaţi şi păgânii, în speţă turcii (vezi şi la Neculce: „[turcii] ţân şi ei prieteşugul ca cânii vinerea”), deci nu ne-ar mira ca expresia să cuprindă şi această conotaţie [d] Ne-am mai putea întreba dacă nu cumva câinii din Giurgiu ar avea mai multe motive să latre sau să urle (mai tare) decât semenii lor din alte zone Greu de răs- puns, dar se poate invoca obiceiul din sudul Munteniei (existent şi în Dobrogea) de a da câinii în tărbacă (de unde şi expresia a da / lua (pe cineva) în tărbacă „a bate”) sau în jujeu , practică magică de alungare simbolică a lupilor în prima zi după Lăsatul Secului de Paşti [cf Ghinoiu, , , dar şi ] Chinuiţi prin mijloace extrem de violente, câinii fugeau şi se refugiau prin satele vecine de unde urlau multă vreme, până la revenirea acasă limbaj şi comunicare Făcând o scurtă recapitulare, considerăm că mai ales soluţiile [a] şi [c] (sau [a] → [c]) sunt acceptabile Celelalte două vor fi avut (sau nu vor fi avut, poate) rolul lor în răspândirea expresiei Ambele sintagme (şi a auzi toaca în cer, şi a auzi câinii în Giurgiu) conservă exagerarea celui care, rostind aceste vorbe ameninţătoare, se crede capabil să dea lovituri atât de dibace, încât să-i facă celuilalt un auz ieşit din comun Cele două expresii se încadrează în sfera „consecutivei cu sens superlativ” (Zafiu, , ), foarte bine reprezentată în limba română, mai ales când este vorba de bătaie NOTE La Stelian Dumistrăcel descoperim doar expresia a scrie numele (cuiva) pe toacă „a destina (pe cineva) durerilor de cap, necazurilor, pedepsei divine” [Dumistrăcel, , - ], ce conservă o practică de magie homeopatică Sublinierile ne aparţin Exemplul apare şi la Dumitru Irimia [Irimia, , ] Care aveau „auzenii”, cum tot iluzii (de data aceasta, vizuale – „vedenii”) are cel care, lovit, vede „stele verzi” Amintim că lingvistul român a publicat studiul Limba „eroilor” lui I L Caragiale încă din [reprodus în SIL, , - ] La Caragiale expresia mai apare cel puţin o dată Vezi Formule topografice [în Caragiale, , ]: „Un bătăuş trebuie să-şi găsească şi el Bacăul; o să capete şi el odată una, s-auză câinii în Giurgiu!” Secţiunea respectivă se găseşte la Şăineanu, , - Ediţia originară a Semasiologiei a fost publicată în Vezi Bibliografia lucrărilor academicianului Iorgu Iordan [în OI, ] În aceeaşi Stilistică, observăm că Iordan trimite la Ispirescu (vezi Indicele de autori) doar de două ori (o dată după Tiktin şi o dată după Philippide), la Jipescu (Opincaru’) – o singură dată (după Tiktin) – pentru fonetică, la Delavrancea (apud Tiktin) o dată – pentru izolări Până şi Sadoveanu este marginalizat: doar de trei ori, dar o singură dată cu un fragment din- tr-un text (Zodia Cancerului) – pentru izolări Scriitorii preferaţi sunt Creangă, Caragiale şi Brătescu-Voineşti, din care Iordan citează masiv Motivaţia este oferită la începutul cărţii [Ior- dan, , ] unde, pornind de la concepţia stilistică a lui Ch Bally (pe care grefează şi unele idei ale lui Leo Spitzer), Iordan declară: „Am văzut că potrivit deosebirii esenţiale dintre cele două aspecte ale limbajului uman, Bally cere să luăm în consideraţie, când facem stilistică, numai pe cel vorbit, care-i infinit mai bogat în material expresiv Cel scris poate fi atras şi el în sfera preocupărilor noastre, dacă şi întrucât conţine particularităţi stilistice venite din vorbirea curentă” După care adaugă într-o notă de subsol: „Este, la noi, cazul lui Creangă, Ca- ragiale şi Brătescu-Voineşti, de pildă, care au un stil «vorbit»: popular (dar stilizat, în sensul că povestitorul face impresia unui ţăran cultivat) la primul, familiar la ceilalţi doi (cu deosebirea esenţială totuşi că la Caragiale familiaritatea are, de cele mai multe ori, aspect periferic) În discuţiile noastre, voi utiliza adesea material lingvistic din operele acestor scriitori” Credem însă că Iordan ar fi trebuit să-i dea ceva mai multă atenţie lui P Ispirescu, pe care, de altfel (vezi ibid , ), îl trece în rândul autorilor „popularizanţi”, alături de Th Speranţia şi S Fl Marian Pentru prezentarea şi evaluarea critică a concepţiei stilistice a lui Iordan, vezi Irimia, , - Vezi contextul următor: „Muncesc până saru stele verzi din ochi şi tot nu mai scapă de sără- cie” [Jipescu, , ] Ştim că a vedea stele verzi se foloseşte în alt fel de context Limba ROMÂNĂ Cu menţiunea că în HEM, (ediţia lui Gr Brâncuş) apare „toaca la [sic!] Sfântu Ilie”, când, de fapt, este „toaca lui Sfântu Ilie” în contextul original Unde efectul este halucinant datorită stării de ebrietate Vezi şi cele spuse de informatorul lui Hasdeu, din jud Buzău Vezi şi cele spuse de Răzvan (în drama Răzvan şi Vidra lui Hasdeu [Cântul V]): „Nu-i timp de vorbe! Pe când viteazul Mihai / Scaldă Ţara Muntenească de la Giurgiu pân’ la plai, / În sângele de năpârcă al urdiilor păgâne” La nord de Bucureşti, în partea opusă (cam la aceeaşi distanţă), se găseşte localitatea Urlaţi Toponimul apare într-un context expresiv, asemănător sintagmei cercetate de noi, la Ispirescu: „Venind zmeul acasă, fata îl întrebă unde îi stă pute- rea El îi trase o palmă ca la Urlaţi” [apud Şăineanu, , ] Toponimul este foarte potrivit (se justifică din punct de vedere stilistic), întrucât efectul unei lovituri puternice poate fi (şi adesea este) un urlet de durere Iată un fragment edificator: „ Giurgiul – sentinela capitalei la Dunăre – vechea şi zbuciu- mata cetate, stăpânită când de români, când de turci [ ] În cinci sute de ani şi-a văzut de paisprezece ori bisericile prefăcute în geamii: creştinii trebuiau să se ascundă prin beciuri ca să se poată închina în legea lor” (Al Vlahuţă, România pitorească [cap ]) Despre practica datului câinilor în jujeu / jujău, vezi şi naraţiunea lui Fănuş Neagu, Ningea în Bărăgan (Olelie) Iată o precizare importantă: „Datul câinilor în tărbacă a fost un obicei venit din sudul Dunării, care se practica în unele enclave eterogene din preajma văii Dunării” [Vulcănescu, , ] Tot ca exagerare, vezi şi formula (curentă, de altfel) a unui şef de jandarmi din Groapa lui Eugen Barbu, înainte de a-i face pe nişte hoţi de cai să-şi mărturisească, printr-o straşnică bătaie, vina: „– Las’, ca-i să spui tu şi ce lapte ai supt de la mă-ta ” (cap La pârnaie) „Foarte multe consecutive sunt puse în legătură cu bătaia; în contextul «îţi dau una », su- perlativul loviturii poate fi de-ţi merg fulgii, de vezi stele verzi, de auzi câinii din [sic!] Giurgiu, de zici «ce-i aia», de-ţi sună apa în cap, de-ţi sar capacele etc ” [Zafiu, , - ] Se pot adăuga tot aici, precizăm noi, cele de tipul „te bat de te usuc / zvânt / îndoi / snopesc / omor etc ” bIbLIOgRAfIE CADE, = I -Aurel Candrea, Gh Adamescu, Dicţionarul enciclopedic ilustrat, Bucu- reşti, Editura Cartea Românească [ - ] Caragiale, = Caragiale, Opere, I, Proza literară (ediţie de Stancu Ilin, Nicolae Barna, Constantin Harlav), Bucureşti, Editura Univers Enciclopedic, Dumistrăcel, = Stelian Dumistrăcel, Lexic românesc Cuvinte, metafore, expresii, Bu- cureşti, Editura Ştiinţifică şi Enciclopedică, Dumistrăcel, = Stelian Dumistrăcel, Până-n pânzele albe Expresii româneşti (ediţia a II-a, revăzută şi augmentată), Iaşi, Editura Institutul European, Ghinoiu, = Ion Ghinoiu, Obiceiuri populare de peste an Dicţionar, Bucureşti, Editura Fundaţiei Culturale Române, HEM, = B -Petriceicu Hasdeu, Etymologicum Magnum Romaniae Dicţionarul limbei istorice şi poporane a românilor (ediţie îngrijită şi studiu introductiv de Grigore Brâncuş), vol II, Bucureşti, Editura Minerva, SIL, = Studii de istoria limbii române literare Secolul al XIX-lea, vol II, Bucureşti, Editura pentru Literatură, limbaj şi comunicare Iordan, = Iorgu Iordan, Stilistica limbii române (ediţia a II-a), Bucureşti, Editura Şti- inţifică, Irimia, = Dumitru Irimia, Introducere în stilistică, Iaşi, Editura Polirom, Jipescu, = Gligore M Jipescu, Opincaru Cum ieste şi cum tribuie să hie săteanu, Bucureşti, Tipografia Alessandru A Grecescu, Marin, = Anton Marin, Lumea lui Tonică, Bucureşti, Editura „Ion Creangă”, MDA, = Micul dicţionar academic, Academia Română, Institutul de lingvistică „Ior- gu Iordan – Al Rosetti”, Bucureşti, Editura Univers Enciclopedic, vol I (A-C), ; vol II (D-H), ; vol III (I-Pr), ; vol IV (Pr-Z), OI, = Omagiu lui Iorgu Iordan cu prilejul împlinirii a de ani, Bucureşti, Editura Academiei, PLS, = Poveşti, legende şi snoave, Bucureşti, Editura Academiei, Şăineanu, = Lazăr Şăineanu, Încercare asupra semasiologiei limbei române, Timişoa- ra, Editura de Vest, TDRG, = Dr H Tiktin, Dicţionar Român-German, vol I (A-C), ediţie anastatică, Bucureşti, Editura Paideia, Vulcănescu, = Romulus Vulcănescu, Mitologie română, Bucureşti, Editura Acade- miei, Zafiu, = Rodica Zafiu, Diversitate stilistică în româna actuală, Bucureşti, Editura Universităţii din Bucureşti, Limba ROMÂNĂ DIalogul: rEflExE INtErDIsCIplINarE Sabina corniciuc Noţiune familiară vorbitorilor, termen frecvent utilizat în procesul interacţiunii verbale, dialogul a ajuns un însemn al societăţii moderne, având miza desfiinţării barierelor lingvistice, culturale şi de mentalitate pentru a facilita co- municarea şi înţelegerea E suficient să amintim aici titlurile unor emisiuni sau rubrici radiofonice şi televizate (Dialog deschis, Dialog deschis cu ascul- tătorii, Dialogul artelor, Idei în dialog, Dialoguri neprotocolare, Cinedialoguri etc ), evenimentele desfăşurate, în spaţiul româ- nesc, în cadrul Anului European al Dialogului Intercultural – (La taifas cu „Ceilalţi”, Identităţi în dialog, Caravana dialo- gului intercultural, Dialogul omului cu pământul) ca să ne dăm seama că lexemul-cheie din sintagmele de mai sus (dialogul) este o emblemă şi o condiţie fundamentală a existenţei sociale Nici nu se ştie bine dacă studiul dialogului cade, în primul rând, în sarcina lingvistului, entitatea de care ne ocupăm aici fiind „forma prototipică de funcţionare a limbii în ca- drul societăţii” , sau a literatului, dialogul constituind fie nucleul conceptual al operei literare, fie modalitatea de ex- primare artistică, iar înţelegerea textului presupune o comu- nicare între doi subiecţi, condiţionată de coapartenenţa lor la o comunitate cultural-axiologică şi linguală („minimum dialogic”: autorul ca subiect creator şi cititorul ca subiect re- ceptor concreator) , sau a filozofului , sau a psihologului, a logicianului sau a ştiinţelor comunicării, ingerinţele de na- tură psihologică, verbală şi extraverbală fiind evidente Fireşte, nu putem exclude din sfera celor interesaţi de buna desfăşurare a dialogului pe omul de rând Ancorat în diverse activităţi, el interacţionează cu alţii, cu ceilalţi, şi e preocupat nu doar de ce spune, cum spune, dar şi de cui spune Corelarea grijulie a acestor dimensiuni este în măsură să consolideze raportul je / autre şi să „micşoreze” traiectul dintre Emiţător şi Receptor Acestea fiind spuse, devine limpede multitudinea posibilită- ţilor de interpretare a dialogului, fapt ce derivă din diversi- tatea criteriilor şi a perspectivelor de abordare LIMBAJ ŞI COMUNICARE În accepţie clasică, tradiţională, dialogul nu este altceva decât vorbire între mai multe persoane ( atimană am explicat-o prin atracţia cuvântului animală, cu o frecvenţă deosebită în partea locului, mai ales în formule injurioase şi în imprecaţii Tot acolo, în aceeaşi provincie, în etapa actuală, ataman este folosit, evident, pe un alt palier lingvistic şi cu o conotaţie pozitivă: „şef, conducător, în general”, ca o dovadă a circulaţiei şi permanenţei: „Datorită comportamentului excepţional faţă de colegii de grupă, în scurt timp, Ion a fost numit, în cadrul şcolii, „ata- man”, nume ce-a rămas în amintirea celor care au absolvit şcoala menţionată [ ] Anume el era iniţiatorul şi apoi conducătorul permanent al mai multor activităţi obşteşti” („Literatura şi Arta”, nr / , februarie ) Aşadar, prin contex- tul social-istoric de evoluţie a Basarabiei, statutul împrumutului slav discutat re- prezintă un caz particular incomparabil, neraportabil la alte provincii româneşti Populaţia din zonă, neştiutoare de carte şi necunoscătoare a limbilor rusă şi / sau ucraineană, până la , probabil, nu a întâmpinat dificultăţi în atribuirea conotaţiei negative unui cuvânt care chiar în limba de origine însemna şi „rău- făcător” Bacistóc Termenul cules din jud Orhei, Basarabia (Coman, Gl dialectal, / ), glosat de către informator „bariz”, reprezintă reflexul unui neologism, batist(ă), dintr-o anumită epocă, pătruns, odată cu produsul corespunzător, probabil în secolul al XIX-lea, la nivelul limbii române (v citatele din DA), ceva mai târziu în perimetrul graiurilor, unde a cunoscut diferite adaptări, precum substantivul batistoc, în rostire dialectală, bacistoc Confirmat, în etapa actuală, în graiurile moldoveneşti de dincolo de Prut (v Dicţ dialectal, I, ), batistoc se poate ex- plica prin semicalc de structură (Hristea , - ), de la batistă „basma”, termen înregistrat în acelaşi Dicţ dialectal, după platoc (ibid , III, ), împrumut rusesc impus prin denumirea comercială a produsului Bacistoc a fost inclus în MDA, fără să i se rezolve etimologia Boághe, o boághe de Pentru a explica termenul menţionat, precum şi expresia în care este inclus, am avut în vedere, din punct de vedere formal, secvenţa bob de + substantive denumind materii, produse, substanţe având în structură particule de dimensiuni foarte mici La început s-a spus, desigur, bob de grâu, ~ itinerar lexical ~ mei, ~ ~ mac, mai apoi ~ ~ nisip, ~ ~ praf, ca termen de comparaţie, pentru a exprima cantitatea, proporţia extrem de redusă, referitoare la produse ori fapte şi acţiuni cu caracter abstract sau concret: Se temea să nu greşească nici cât bo- bul de nisip (A Pann, O şezătoare la ţară sau Călătoria lui moş Albu, Partea I, , ) Avea patima curăţeniei să nu fi văzut un bob de praf că era comedie (I Al Brătescu-Voineşti, Întuneric şi lumină, , ) În cele din urmă, bob, folosit absolut, dar precedat de un adverb de negaţie, a dezvoltat sensul „ni- mic” (v DA s v bob ): Nu zise nici măcar bob (P Ispirescu, în TDRG) Bietul sătean nu ar putea pricepe nici bob („Convorbiri literare”, ibid ) (cf pentru limba contemporană, varianta cu substantiv feminin: nici boabă, de asemenea, în contexte negative) Mai târziu, bob de a fost concurat şi substituit prin fir de, mult mai sugestiv prin specificul firului de păr, de la care s-a pornit, pentru a exprima măsura comparativă Astfel au apărut sintagme ca fir de nisip, ~ de mac, fir de piper etc : Şi, într-un buc, au şi ales năsipul de o parte şi macul de altă parte: să fi dat mii de mii de lei, nu găseai fir de mac printre năsip sau fir de nă- sip pintre mac (Ion Creangă, Poveşti şi povestiri, , ) Să nu rămâie bubă de leac / Nici cât un fir de mac! (Şez , XXXIV, ) Deochiul în patru o crăpat! / Nici cât un fir de mac, / În patru despicat, / În fundul mării aruncat, / Nici atâta n-a rămas! (Şez , XXXV, ) Măturând într-o dimineaţă, ea singură casa, au aflat un fir de piperiu pe jos (Sbiera, Poveşti, ) Beşica śei ră iese aşa ca un śir di malai, îi roşă şi cu vârvu galbăn (Ştefănucă, Nistrul de Jos, ) Firele de bob se fierb bine, se scurg de zamă, se presară cu sare, se pune pe deasupra lor ceapă (I Cr , IV, ) O sintagmă precum fir de grâu s-a impus prin caracterul său ambiguu pentru că evoca totodată planta: De m-ar lua pe mine [împăratul de soţie], i-aş hrăni toată casa şi oastea c-un fir de grâu (Sbiera, Poveşti, ) În accepţiunea dezvoltată, ulterior, se are în vedere, exclusiv, bobul: Să nu-mi spargi nici şirezile, nici sto- gurile, ci să-mi alegi dintr-însele numai firu pâinilor nenvăscut, curat, şi să mi le faci vravuri (ibid , ) Cu o arie largă de răspândire, fir de s-a cristalizat ca locuţiune adjectival-adverbială, corespunzând adjectivelor negative (niciunul, nicio), atestată în graiurile munteneşti (v Gl Munt / pct ): Nu mai era ni- ciun fir de vacă (Predeal-Sărari, Prahova) Interveneam cu boroana şi-i dădeam de două-trei ori până când amestecam [pământul] de nu mai rămânea niciun fir de boabă afară (TDM, II, , pct , Movila Banului, Buzău) N-am fir de muscă în grajd (AFLR / pct ) sau în Basarabia: Cum să mă scoţi din şcoală, când, afară de copiii şcolari, eu n-am fir de neam pe lume-asta? (Druţă, Clopot- niţa, ) Măsura evoluţiei complete a expresiei (nici) fir de o constituie con- turarea adverbului fir „deloc” în graiurile munteneşti N-am plâns fir (AFLR / pct ) În aceste condiţii, în mod inevitabil, bob şi fir devin sinonime (în toa- te situaţiile: substantiv, adverb, expresie): Văzând biata fată atâta mac vărsat şi ştiind de mai nainte că nu-i nime în stare să-l strângă aşa degrabă, curat-curăţel, numai firul lui, au început a plânge Cum să poată ea culege tot bobu, fir după fir (Sbiera, Poveşti, ) Paralelismul celor două construcţii bob de / fir de pune în evidenţă, la nivel dia- lectal, preeminenţa secvenţelor construite pe baza numelui bob şi caracterul în- vechit al acestora Limba ROMÂNĂ În graiurile din Basarabia, ca arie laterală, în aceleaşi contexte, întâlnim vari- anta feminină boabă, dar reprezentată prin diminutivul corespunzător boghiţă [bog’íţă]: N-ai vreo boghiţă de ceară? (Druţă, Scrieri, IV, , ) Plecând de la boghiţă, s-a refăcut un radical corespunzător boaghe, lexicalizat ca atare în con- strucţii (o, vreo) boaghe de: Ei, şi ce mare bucurie să-ţi scuipi plămânii lângă o tablă hrentuită, cu o boaghe de cretă în mână? (Druţă, Clopotniţa, ) Într-o bună zi, aşa cam pe la amurg, s-a iscat o boaghe de lumină în cămăruţa de jos a clopotniţei (ibid , ) În desprinderea expresiei boaghe de, încadrabilă în seria bob de, fir de, fărâmă de, nu putem ignora aportul unor formaţii sinonime, precum oleacă de, interpretată şi separată în presupuse părţi componente: o leacă Burezá Verbul specificat, cunoscut în graiurile româneşti din Basarabia, l-am întâlnit, recent, în scrierile lui I Druţă: Abia a doua zi pe la prânz începe a bureza mărunţel a toamnă lungă (Clopotniţa, ) De asemenea, în Dicţ dialectal, I, , a fost notat, atât participiul burezat, cât şi verbul corespunzător, ambele atestate în oraşul Chişinău Consemnarea aceluiaşi verb bureza, în ALRR – Muntenia şi Dobrogea / pct , Enisala, Tulcea, sub aspectul provenienţei, presupune fie infiltrarea din sudul Ba- sarabiei, fie o inovaţie independentă în ramificaţii diferite ale aceluiaşi trunchi lingvistic Dat fiind faptul că în ţinutul de la gurile Dunării (= nordul jud Tul- cea) au fost atestate şi alte elemente lexicale specifice graiurilor din Basarabia (cf bunel, pl ~ -li „bunic”, atestat în Dicţ dialectal, I, ; TD – Bas , Gl , , dar şi în ALRR – Munt şi Dobr , I, h / pct , , ; AFLR / pct ), nu este exclus ca şi bureza să fi parvenit din aceeaşi provincie Totodată, amintim şi atestarea verbului în Bucovina (Lexic reg , II, – Gura Humorului), fapt ce ple- dează pentru localizarea inovaţiei în graiurile moldoveneşti de pe ambele maluri ale Prutului Bureza face parte dintr-o serie de verbe controversate sub aspectul etimonului Semnalat mai întâi de Al Graur, Tendinţe, , fără menţionarea sursei, el este discutat ulterior în FC, III, , , pe baza aceleiaşi informaţii incomplete, în- tre derivatele în -ăza, -eza; -ezi, -ozi, unele analizabile în raport cu un verb sau un substantiv: bureza (cf bură; bura), undeza „a fierbe” (cf undă; unda); altele în raport cu un verb: pisăza „a sfărâma prin lovituri repetate; a snopi în bătaie (cf pisa); ureza „a face urări” (cf ura) O discuţie specială ocazionată de îndezat, participiu identificat în limba veche pentru undeza, precum şi o bibliografie com- pletă a problemei referitoare la seria verbelor şi la formant v la Mioara Avram, Vechiul românesc îndezat, în SCL, LVIII, nr , - În ciuda semnalării formantului menţionat, considerăm că verbele exemplificate descind, prin derivare cu suf -i, de la forme din propria lor paradigmă (în cazul celor de conjugarea I), având ind prez – sg cu suf -ez În fond, fiecare dintre ele constituie un caz aparte, fiind destul de greu să vorbim de conturarea unui formant -ăza, -eza; -ezi, -ozi (cf huhureza „a scoate ţipete specifice păsării nu- mite ” reprezintă, după părerea noastră, un deverbal cucurigi, prin contaminare, la nivelul interjecţiei sau al verbului (+ cotcodac!; cotcodăci): cutcurigi > cutcuriji > cucurizi) Pentru aceeaşi serie adăugăm încă un verb picureza, neinventariat în FC, III Verbele de conjugarea a IV-a, avute în vedere pentru exemplificarea formantului, sunt explicabile prin etimon maghiar, malterezi „a tencui”: málterez (v DLR s v ), la fel şi foltozi „a petici” pe semne (ibid , ) etc Pluralul, cu alternanţa vocalică de rigoare copleci şi rostirea specifică zonei [copléş], stă, probabil, la baza reconstituirii şi lexicalizării unui nou singular copleş (v DMR, s v ), cu varianta coplej, înregistrată în Dicţ dialectal, II, : Amu, iacă, te dă la amendă, dacă nu dai coplejul la şcoală Înregistrarea pluralului copieci „cópili” din ALR – Mar , III, h /pct , constituie, după părerea noastră, o atestare indirectă a sg copileac Dáitea, cu dáitea; dáica, cu dáica Despre primul termen anunţat, întâlnit în pu- blicistica de la Chişinău, nu putem spune dacă reprezintă o creaţie de autor sau, dimpotrivă, „un bun comun”, cunoscând o anumită răspândire Ne-a atras aten- ţia în intervenţiile civice ale unui cunoscut poet din Republica Moldova: „Nu mai putem umbla cu cerşitul, cu daitea, nu mai putem trece, coloană, Prutul, să ne facem pensie în ţară şi să sugem astfel de la două oi, mai hâtri decât toţi, mai Limba ROMÂNĂ patrioţi, mai merituoşi, români de viţă veche” (D Matcovschi, Nicolae, în „Lite- ratura şi Arta”, nr , / iulie, , p ) Prin adoptarea unui împrumut rusesc, la origine verb, imperativ pl daite! s-a creat un substantiv relevant pentru forţa de sugestie şi coloratura regio- nală, în relaţie sinonimică cu un cuvânt românesc (cf cu cerşitul / cu daitea) S-ar părea că limba română începe să-şi contureze o tradiţie în privinţa con- versiunii unei forme din paradigma imperativului în bază derivativă, de la acelaşi verb şi din aceeaşi limbă DLR a înregistrat, în acest sens, daiboj în expr a umbla cu daibojul (daibojă), în evidentă relaţie de sinonimie cu va- rianta recentă a umbla cu daitea Diferenţa lexicală minimă dintre cele două organizări reflectă modificările cultural-istorice survenite în concepţia uma- nă despre lume şi viaţă În aceeaşi ordine de idei, ca o confirmare a faptului că nu este vorba despre un caz singular, menţionăm daica, cu ~, cu acelaşi sens, variantă populară prin raportare la cea scrisă semnalată, înregistrată de Gh Iftinchi în Graiul din Frătăuţii Vechi, raion Rădăuţi, regiunea Suceava („LR”, IX, , nr , - ) Hal, mare hal Termenul hal, cu înţelesul deductibil din context „necaz, supărare”, apare într-un material cules din Basarabia: Iaca bre, ne strigă stăpânu, are mare hal şi mari greu! (Ştefănucă, Nistrul de jos, ) Reluarea sinonimică a cuvântului face de prisos comentariul asupra semantismului Sintagma mare hal a dezvoltat o expresie verbală corespunzătoare: a pica la ~ ~ „a cădea la necaz, a avea neca- zuri”: Iaca, bre, stăpânu strigă, la mari hal o chicat (ibid ) De altfel, cuvântul, cu lărgire de sens, cunoaşte o răspândire deosebită în zonă, fiind frecvent atestat: În luna Rusaliilor scot un ogheal roşu, ori o haină roşâie şi le-ntind la soare de halu moliilor [= răul moliilor] (ibid , ) În hal am identificat un vechi împrumut din limba turcă, menţionat în ŞIO, , pe de o parte, cu semantismul arhaic „cala- mitate, dezastru” (Spuind halul ce io am întâmplat – Kogălniceanu, , apud ŞIO, ibid ); pe de altă parte, în epoca modernă, dobândind un sens peiorativ (cu nuanţă ironică) (cf ŞIO, ibid ), la nivelul limbii comune Graiurile din Basarabia atestă conservarea semnificaţiei arhaice (cf Să-i dea vreo mângâiere, / La atâta hal şi jele – Beldiman, , apud ŞIO, ibid ), cât şi conturarea unei expresii În cristalizarea acesteia, precum şi în păstrarea semantismului originar, ar fi putut, oare, contribui paronimul de origine slavă val şi expresiile similare? (Era prea în val şi în mare supărare – Neculce, Letopiseţ, ) Înjunghiát, s-a înjunghiát a râde Expresia se întâlneşte în graiurile moldoveneşti: Pântu că sărăcia s-o avut cu tetea ghini, nu să-ndură nici di mini, câ sântem nişti sufliti buni Ii s-o-njunghiat a râdi şi atunci ni-o dat vo opt kilogrami di malai (Diaconu, Vrancea, ) Forma verbală reflexivă de perfect compus, marcată grafic în citat, descinde, în urma unor multiple modificări fonetice, de la zâmbi, învechit a se zâmbi „a surâ- de”, corespunzând bg zăbĭa se (de la zăb „dinte”) „a-şi arăta dinţii, a rânji; [fig ] a vorbi cu răutate” (Mihăilă, , - ) Pe terenul limbii române, cu timpul, verbul s-a deetimologizat Textele din limba veche, precum şi graiurile populare, păstrează însă etapele de tranziţie Mai întâi s-a spus s-a zâmbit a râde, mai apoi itinerar lexical a zâmbit a râde şi, în cele din urmă, a zâmbit, deoarece verbul la mod personal a preluat sensul întregii expresii În cazul termenului discutat, textele vechi reflectă şi evoluţia fonetică: Au înce- put a-l îmbrăca în haine domneşti, el s-au zâmbit a râde şi au dzis că „demult aşteptam eu una ca asta” (I Neculce, Letopiseţ, ) (v DLR s v ) Şi Esop jimbind a râde zice: „nu vorbi aşa lesne de el, o împărate!” (GCR, II, / ) (v DLR s v ) Vizirul s-au jimbit a râde şi i-au dzis să grăiască, să nu să teamă! (I Neculce, ibid , ) Jimbi, în rostirea locală, specifică graiurilor moldoveneşti, jânghi [ùîng’í], în urma unor transformări fonetice explicabile, refăcut după impf sg jânghie, cu prefix facultativ, devine, prin etimologie populară, pentru transparenţa lexicală depli- nă a termenului, se înjunghie a râde În procesul de etimologizare populară, nu excludem aportul unor expresii sinonime, constând din construcţii metaforice similare: a se prăpădi de râs; a muri ~ ~; a se omorî ~ ~; a se strica ~ ~ (v DLR s v râde) Formal, expresia urmează structura sintagmelor enumerate, semantic însă păs- trează înţelesul etimologic „a zâmbi” Dovada o găsim în graiurile româneşti ac- tuale din Basarabia (v Dicţ dialectal, IV, ): La un ceas de supărare, l-am auzit odată pe tata zicându-i bunicii că ce tot stă la noi şi la noi, că are atâtea fete mări- tate prin toate satele dinprejur Bunica s-a înjunghiat a râde Nu i-a spus o singură vorbă, dar aşa tăcută şi zâmbitoare cum era, a dispărut într-o bună zi (Ion Druţă, Clopotniţa, ) În textul exemplificat construcţia se reia prin adjectiv deverbal: bunica s-a înjunghiat a râde dar aşa zâmbitoare cum era , ceea ce exprimă gradaţia, măsura acţiunii premergătoare râsului propriu-zis Preexistenţa altor expresii construite pe baza hiperbolei, pentru a exprima gradul (înalt) al acţiunii de a râde, au determinat credibilitatea, acceptarea şi însuşirea ansamblului absurd s-a înjunghiat de râs MDA înregistrează verbul discutat, cu precizarea „etim nesig ”; cf jimb, jimbi De fapt, dicţionarul amintit procedează inconsecvent, în sensul că jimbi benefi- ciază de un amplu articol separat, dar, în acelaşi timp, figurează şi ca variantă s v zâmbi Leánă, foáie şi-o pará Secvenţa din titlu apare într-un text folcloric, cules din Dănuţeni, Basarabia, la începutul secolului trecut: Prutule, voinic bărbat, / Ce-mi tot vii, bre, tulburat? / Leană, foaie şi-o para, / Doamne, Doamne, nu ploua / Poate Prutu a săca (GN, II, ) Sintagma suspectă Leană, foaie presupunem că a luat naştere prin separarea derivatului foileană, curent, de pildă, în folclorul din Oltenia (Foileană bob năut, / Ce mai sălcii pe pământ – Ciauşanu, Vâlcea, / ; Foileană de mălură, / Şi şedeam pe curătură – ibid , / ), dar şi din zonă, în secvenţele foi / leană, reproduse în ordinea inversă aşezării lor în structura cu- vântului: Foileană trii lalele / Pi deasupra casii mele (ibid , III/IV); Foileană şi-o alună, / Colo-n vali pi la stână (ibid , I/III); Foileană măr bărbat, / Rusule, neam blestemat (ibid , III/V) Inversiunea termenilor dintr-o succesiune bimembră se întâlneşte în creaţiile folclorice, dar la nivelul unităţilor lexicale componente: Ver- de foaie de-o alună Limba ROMÂNĂ Posibilitatea de separare a derivatului a dus la conturarea unui laitmotiv leano, leano!, convertit în refren care, nu întotdeauna, exprimă un nume propriu şi, pur şi simplu, coincide cu acesta: Foaie verde trei aluni, / Leano, leano, / Mi-a plecat neica de luni, / Leano, leano (Ciauşanu, Vâlcea, / ) Omonimia cu antroponi- mul corespunzător a obnubilat definitiv originea secvenţei preluate prin tăietură silabică din foileană Structura primordială foileană şi-o para ar putea reprezenta un dublet lexical, compus din diminutiv şi substantivul para, în accepţie metaforică „frunză crudă, mică, de dimenisunea unei parale, la început de primăvară”: Foaie verde ca lalea- ua, / Dete frunza ca paraua (Ciauşanu, Vâlcea, / ) Mampaséle Termenul denumeşte, într-o variantă coruptă şi denaturată, în graiu- rile româneşti din Basarabia, un anumit sortiment de bomboane de felul „dropsu- rilor” puse în vânzare până în , în Rusia Denumirea originară a articolului, importat din Franţa sau produs, la faţa locului, de către fabricanţi din emigraţia franceză ori indigeni, s-a impus în rostirea rusească: *manpasé Într-o intervenţie anterioară (Mărgărit, ISE, ), pe baza mărturiilor informa- torului, în exclusivitate, am corelat cuvântul cu potenţiala denumire indicată din franceză: mon passé Confruntarea, tardivă, cu sursele limbii ruse, impune o co- recţie, deoarece, într-unul dintre dicţionarele acesteia, figurează monpasée, mom- pasée, reproducând termenul franţuzesc Montpensier (M Fasmer, Étimologičeskij slovarj russkogo iazâka, II, Moskva, ) Ajuns în provinciile periferice ale imperiului, ca, de pildă, Basarabia, cuvântul a fost preluat cu modificări fonetice (reducerea grupului [ns] > [s]) şi, apoi, adaptat la sistemul limbii române: mampasea, pl ~ -ele Dat fiind faptul că, prin modul de prezentare, produsul nu se comercializa cu bucata, în cele din urmă s-a încetăţenit ca pl tant : mampasele La scurt timp, în urma modificărilor social-istorice, numele s-a îndepărtat considerabil nu numai de original, ci şi de articolul comercial în sine, ceea ce pentru discuţia de faţă nu are relevanţă Pentru început, cuvântul l-am întâlnit în comuna Ştefăneşti, raionul Floreşti, în povestirea unui localnic vârstnic, citat printre „miracolele copilăriei” din anii de după întregirea ţării În aceeaşi intervenţie anterioară, din acelaşi regretabil viciu de documentare, apreciam că termenul a ieşit definitiv din uz (Mărgărit, ISE, ) Ulterior însă l-am identificat într-un text folcloric cules în perioada interbelică, în aceeaşi pro- vincie Faptul atestă, pe de o parte, o anumită supravieţuire, fără legătură totuşi cu uzul, pe de altă parte, sensul indubitabil al acestuia, relevat prin reluare sino- nimică: caramele, termen care, în graiurile moldoveneşti din stânga Prutului, sub influenţa limbii ruse, constituie numele generic local pentru „dropsuri”: Frund- zişoară mintă creaţă, / Duminică dimineaţă, / M-ieu căldarea, plec la apă, / Mă- ntâlnesc cu puiu-n poartă / Şi mi-l ieu la discusare, / El să giură, sfântu soari, / Alt-amantă nu mai are / Chiar asar, alalta sară / Chiar asară l-am prins faţă / Cum ţânea pe-alta-n braţă, / Pi braţe, pi genunchele / Mi-o hrănea cu caramele, / Caramele, mampasele (Ştefănucă, Lăpuşna, ) De asemenea, înregistrarea termenului în ALM, chest [ ], în punctele , Chiştelniţa, , Văsieni, ambele din raionul Orhei, , Mândreşti, raionul Te- itinerar lexical leneşti, în imediata vecinătate a raionului Floreşti, unde l-am identificat iniţial (preluat, ulterior, în Dicţ dialect , III, ), confirmă valabilitatea informaţiei ob- ţinute atunci Amintind că informatorii ALM au fost, prin excelenţă, vârstnici, notaţiile din punctele cartografice menţionate nu modifică perspectiva asupra vitalităţii fostului element neologic Atestările din etape diferite constituie, în esenţă, „probe” din vocabularul pasiv al unei generaţii cu reprezentanţi din ce în ce mai puţini Musafiríe Cuvântul însemnând „vizită” circulă în Basarabia: Faptul că însuşi Ha- ret Vasilievici, şeful de studii al şcolii, venise să-i poftească în musafirie, schim- ba oarecum situaţia S-au sculat repejor, s-au îmbrăcat, s-au dus şi au stat până aproape de miezul nopţii Haret Vasilievici i-a primit cum nu se poate mai bine (I Druţă, Clopotniţa, ) Musafirie reprezintă un derivat analogic, probabil, după mai vechiul ospeţie miezii păreţilor care a dus la impunerea variantei atestate în secolul al XVIII-lea în forma mezul păreţii Naţíst În limba română vorbită în Basarabia, naţist reprezintă o creaţie lexicală preferată de aceia care resping, în mod energic, elementele neologice romanice, ca impedimente fundamentale pentru vorbitorii din stânga Prutului: Limba ROMÂNĂ – Sânteţi moldovean, părinte? – Da, de pe aproape de Şoldăneşti – Nu te supăra, sfinţia ta După câte ştiu, părintele-stareţ e şi el moldovean, ca şi fraţii călugări Dar de ce vorbeşti cu ei ruseşte? Călugărul s-a uitat mirat şi a răspuns: Pentru că eu nu sânt naţist (N Dabija, Râul în căutarea mării, Fundaţia „Scrisul Românesc”, Craiova , ) Ca formaţie lexicală pe terenul limbii române de la baza derivativă naţie „naţiu- ne”, împrumut din limba rusă, întâmplător (sau nu?), naţist se suprapune omoni- mului din aceeaşi limbă rusă cu înţelesul „nazist”, de unde rezultă un anumit joc de cuvinte defavorabil filoromânilor Chiar şi în aceste condiţii ni se pare mult mai probabil faptul ca naţist să supli- nească, accidental şi absolut provizoriu, neologismul naţionalist DLR înregistrează naţist, variantă fonetică corespunzătoare pronunţiei germa- ne s v nazist, dar cunoaşterea acesteia în Basarabia este puţin probabilă (v şi Iorgu Iordan, Note de lexicologie românească, în SCL, XIV, , : „Naţie, cu derivatele naţist şi naţism, mult mai răspândite [ ] merită un loc în dicţionarul «complet» al limbii române, cu explicaţiile şi luarea de poziţie pe care le impune conţinutul lor privite din punctul nostru de vedere”) Prăsád Ca adjectiv, învechit şi regional (despre pomii fructiferi, mai ales despre peri sau meri; p restr despre fructele acestor pomi) „altoit” (v DLR s v ), pră- sad se întâlneşte în unele dintre textele folclorice, spre exemplu, cele din judeţul Tecuci: Frunză verde păr prăsad, / Taică-mio-a fost om bogat (MAT FOLK , I , ) La cel merişor prăsad, / Mândru-i danţul de-adunat (T Pamfile, Sărbăto- rile la români Crăciunul Studii etnografice, Bucureşti, , ) Interesant este faptul că determinantul din secvenţele păr prăsad, măr ~, un îm- prumut din limba bulgară: prisad, pentru zonele în care s-a impus, a complicat situaţia Simplificarea ulterioară, ca soluţie, a constat din reţinerea exclusivă a determinantului pentru păr (şi fructele sale) ca unică denominaţie Prin urmare, în locul termenului moştenit din latină (pirus), acolo s-a generalizat prăsad (v Scurt dicţionar etimologic al limbii moldoveneşti, redactori: N Raevschi, M Gabin- schi, , s v ) Sub acest aspect, modificarea reprezintă o inovaţie lexicală, devenită în timp regională, pentru graiurile din Basarabia, întrucât despre ele este vorba Şireteşúg Neatestat până în prezent, şireteşug, pl ~ -şuguri „vicleşug” reprezintă o formaţie analogică după cuvântul din glosă Întrucât l-am întâlnit, exclusiv, în scrierile lui Ion Druţă, nu putem aprecia statutul termenului: creaţie de autor sau preluată de către autorul în cauză din graiurile actuale vorbite în Basarabia: Din nenumăratele şireteşuguri, prin care fetele din Valea Răzeşilor îşi ocroteau odorul inimii, cel mai vechi şi mai nou şireteşug erau iarmaroacele (Scrieri, I, ) Vrăjmáş Relaţia cu vrajbă de la care descinde vrăjmaş a fost perturbată de modi- ficarea fonetică, în cazul derivatului, lăsată nelămurită până în prezent itinerar lexical După DEX, NŞDU „et nec , cf vrajbă”, după DLR, SDLR vrajmă (var de la vrajbă v DLR s v ) + suf -aş, astfel încât vrăjmaş a rămas un termen cu origine discuta- bilă E adevărat că s v vrajbă apare var vrajmă, dar cu o singură atestare (Ispirescu) perpetuată în CADE, DLR În ceea ce ne priveşte, mult mai probabilă ni se pare derivarea de la vrajbă, cu modificarea potenţialului derivat vrăjbaş, în partea ter- minală, respectiv bilabială finală a bazei prin atracţie sinonimică, într-un context propice Chiar începând din textele secolului al XVII-lea, am identificat cadrul care a favorizat schimbarea: de-a pururea pizmaşi şi vrăjmaşi unui sat (Prav ); Au statut vrăjmaşi şi pizmaşi românilor (C Cantacuzino), Ielele toate pizmaşe, / De om vrăjmaşe (I Văcărescu), Vei doborî pe toţi vrăjmaşii şi pizmaşii (N D Po- pescu), Basme: Cine are ochi pizmaş / Luişi singur e vrăjmaş (A Pann), De n-ai fi tu om pizmaş / Şi la inimă vrăjmaş (Simeon C Mândrescu), Literatură şi obice- iuri poporane (v DLR s v pizmaş) Într-o astfel de structură binară, care s-a impus prin repetare, este de presupus că termenii componenţi (pizmaşi / vrăjbaşi) s-au influenţat reciproc din considerente fonetice, eufonia având un rol hotărâtor Re- modelarea vrăjbaş > vrăjmaş a conferit desăvârşire fonică îmbinării prin copulă sau părţilor finale ale unui distih, create prin separarea celor doi termeni: De n-ai fi om pizmaş / Şi la inimă vrăjmaş Distribuţia în asemenea construcţii a fost primul pas către autonomia derivatului refăcut analogic care, ulterior, a înlocuit definitiv varianta primordială Explicaţia lui Nestorescu , : vrajbă + -aş, prin disimilare, lasă fără răspuns de ce numai derivatul nominal a cunoscut accidentul? Considerăm că îmbinarea pizmaş vrăjmaş > *vrăjbaş a determinat modelarea labialei din partea termina- lă în limitele construcţiei în care era asamblat derivatul şi atât În restul familiei lexicale dependenţa nu a acţionat P V Stefănucă (Nistrul de Jos, / ) atestă învrăjmi: Şi nu te gândi,/ Că dac-ăi muri / Niamurile te-or pomini!/ Că niamurile s-or învrăjmi / Şi s-or duśe pi la źudecate Pentru învrăjmi presupunem remodelare, din necesităţi prozodice, din învrăjbi (sau învrăjmăşi), datorită relaţiei terminale cu pomeni Vrăjmáşnic Lexemul anunţat în titlul notei, neinventariat în glosare sau dicţio- nare, a fost atestat, ca adjectiv şi adverb, în Basarabia: Deodată mătuşa a-ncetat a sforăi – îi hâtră, măi, vrăjmaşnic de hâtră îi Mărioara lui! (Druţă, Clopotni- ţa, ) Înţelesul „grozav, straşnic” ne îndreaptă atenţia către modelul analogic, sub impulsul căruia a apărut, probabil, vrăjmaşnic După părerea noastră, este vorba despre o formaţie analogică, în vederea căreia sufixul -nic a fost desprins prin interpretarea lui straşnic < v sl strašĭnŭ, adverb cu o frecvenţă deosebită în graiurile din Basarabia, folosit atât absolut: (Plouă straşnic!), cât şi în structura superlativului: Mama ne povesteşte că ar fi trăit o viaţă de om aici în Slobozia de n-ar fi fost drumurile satului atât de straşnic încolăcite şi aruncate peste cap! (ibid , ) Crearea adverbului discutat a beneficiat de o circumstanţă favorizan- tă: conversiunea adjectivului vrăjmaş în adverb, întâlnit, de asemenea, în scrierile aceluiaşi autor (Acolo, în satul acela, este o casă făcută de dânsul şi mai este şi o uşă Limba ROMÂNĂ cu un clempuş nou, vrăjmaş de bine aşezat – ibid , ) sau în alte surse din aceeaşi provincie: Un cal vrăjmaş frumos (Dicţ dialectal, I, s v ), preluat din N P Smochină, Din literatura populară a românilor de peste Nistru, Anuarul Arhivei de Folklor, , Termenii prezentaţi atestă, fiecare în parte şi toţi împreună, evoluţia graiurilor conform tendinţelor generale ale limbii române căreia ele aparţin (v bureza, în- junghia, vrăjmaşnic) Totodată, se cuvine să remarcăm evoluţia particulară, pro- prie acestor idiomuri care reflectă condiţiile specifice de dezvoltare, respectiv, pătrunderea unui anumit tip de împrumuturi, preluate însă creator şi adaptate la sistemul propriu „Ospitalitatea”, dublată de „creativitate”, în raport cu elementele de împrumut, constituie particularităţi ale limbii române, deja semnalate (Mioa- ra Avram, , ) (aici se înscriu termeni precum atimană, bacistoc, mampase- le) Uneori elementele discutate prezintă, în egală măsură, inovaţii privind forma şi sensul Cele dintâi au la bază tendinţa de încadrare la sistemul graiurilor, prin raportare la elemente cunoscute, celelalate au fost determinate de experienţa de viaţă a populaţiei localnice într-un anumit cadru istoric, care a impus o viziune specială în receptarea împrumuturilor, de multe ori în consens cu modificarea din limba de origine Astfel de evoluţii semantice lineare se întâlnesc şi în cazu- rile de etimologie internă, când verbul creat de la o formă din propria paradigmă dobândeşte caracter intensiv (v bureza „a ploua mărunt şi fără pauză, într-un ritm adecvat ploilor de toamnă”) Inovaţiile de formă determină încadrarea noilor lexeme în serii sinonimice pre- existente, extinzându-le (cf o boaghe după o fărâmă; oleacă – prin falsă analiză, potenţial separabil; a se înjunghia de râs încadrabil în seria expresiilor construite pe baza aceleiaşi construcţii prepoziţionale a muri , a se prăpădi, a se strica ; mampasele faţă de caramele, aproximativ acelaşi tip de produs exprimat prin ace- laşi tip de substantiv, tinzând către pl tant ; musafirie creând dublet sinonimic cu ospeţie sau şireteşug cu vicleşug) Particularitatea specială a graiurilor de dincolo de Prut constă în diversificarea şi îmbogăţirea lexicului dialectal în evoluţie convergentă cu ansamblul limbii ro- mâne AbREvIERI bIbLIOgRAfICE AFLR Arhiva fonogramică a limbii române a Institutului de Lingvistică „Ior- gu Iordan – Al Rosetti” ALM Atlasul lingvistic moldovenesc, vol I, partea întâi, Fonetica, de Rubin Udler, Chişinău, ; Morfologia, de Vasile Melnic, Chişinău, ; vol II, partea întâi, Lexicul Casa, obiecte de uz casnic, întocmit sub conducerea lui Rubin Udler, de Victor Comarniţchi, Chişinău, ALR – Mar Atlasul lingvistic român pe regiuni Maramureş, vol III, de Petru Neies- cu, Grigore Rusu, Ionel Stan, MALR, I, II Micul atlas lingvistic român, publicat de Muzeul Limbii Române din Cluj, sub conducerea lui Sextil Puşcariu Partea I (MALR, I), vol I, de Sever Pop, Cluj, ; vol II, de Sever Pop, Sibiu, Leipzig, ; partea a II-a (MALR II), vol I, de Emil Petrovici, Sibiu, Leipzig, itinerar lexical MALR, I-III Micul atlas lingvistic român, serie nouă, vol I, , vol II-III, ALRR – Munt şi Dobr Atlasul lingvistic român pe regiuni Muntenia şi Dobrogea, I-II, de Teofil Teaha, Mihai Conţiu, Ion Ionică, Paul Lăzărescu, Bogdan Marinescu, Valeriu Rusu, Nicolae Saramandu, Magdalena Vulpe, Bucureşti, Avram, Mioara Avram, La créativité et l’„hospitalié” du roumain, „Revue rou- maine de linguistique”, tome XXXVIII, , no - , p - CADE I -Aurel Candrea – Gh Adamescu, Dicţionarul enciclopedic ilustrat Partea I: Dicţionarul limbii române din trecut şi de astăzi de I -Aurel Candrea Partea II: Dicţionarul istoric şi geografic ilustrat, de Gh Ada- mescu, Bucureşti, Editura Cartea Românească [ - ] Ciauşanu, Vâlcea G F Ciauşanu, G Fira şi C M Popescu, Culegere de folclor din jud Vâl- cea şi împrejurimi, cu un glosar, Bucureşti, Cultura Naţională, Coman, Gl Petre Coman, Glosar dialectal, Bucureşti, Monitorul Oficial şi Impri- meria Naţională, (Academia Română, Memoriile secţiunii literare, seria III, Tom IX, Mem ) DA Academia Română, Dicţionarul limbii române, Bucureşti, – DEX Academia Română, Institutul de Lingvistică „Iorgu Iordan”, Dicţionar explicativ al limbii române, ediţia a II-a, Bucureşti, Univers Enciclope- dic, Diaconu Ion Diaconu, Ţinutul Vrancei Etnografie Folclor Dialectologie, III, Mioriţa, Dicţ dialectal Dicţionar dialectal (cuvinte, sensuri, forme) vol I-V, redactor-respon- sabil Rubin Udler, Chişinău, DLR Academia Română, Dicţionarul limbii române (DLR) Serie nouă, Bucureşti, şi urm Druţă, Clopotniţa Ion Druţă, Clopotniţa, Druţă, Scrieri I Druţă, Scrieri, IV, Chişinău, FC III Formarea cuvintelor în limba română [Redactori responsabili: Al Gra- ur şi Mioara Avram] Volumul al III-lea Sufixele Derivarea verbală, de Laura Vasiliu, Bucureşti, Gl Munt Glosar dialectal Muntenia, de Maria Marin, Iulia Mărgărit, Bucureşti, GN Graiul nostru Texte din toate părţile locuite de români, publicate de I -A Candrea, Ov Densusianu, Th D Speranţia [vol ] , Bucureşti, Graur, Tendinţe Al Graur, Tendinţele limbii române, Hristea, Theodor Hristea, Probleme de etimologie Studii Articole Note I Cr „Ion Creangă”, revistă de limbă, literatură şi artă populară Bârlad Anul I ( ) ş u Lexic reg Lexic regional, I, redactor coordonator: Gh Bulgăr, ; II, redactor- coordonator: Lucreţia Mareş, (Societatea de Ştiinţe Istorice şi Filologice) LR „Limba română”, Bucureşti, şi urm MAT FOLK Materialuri folkloristice Culese şi publicate sub auspiciile Ministrului Cultelor şi Învăţământului Public prin îngrijirea lui Gr G Tocilescu Volumul I (Poesia poporană, partea I-II)-II Bucureşti, Mărgărit, ISE Iulia Mărgărit, Ipoteze şi sugestii etimologice Note şi articole, în „Ety- mologica” , Limba ROMÂNĂ MDA Academia Română, Institutul de Lingvistică „Iorgu Iordan – Al Ro- setti”; Micul Dicţionar Academic, vol I, Literele A-C, ; vol II, Lite- rele D-H, ; vol III, Literele I-Pr, ; vol IV, Literele Pr-Z, , Bucureşti, Univers Enciclopedic Mihăilă, Gh Mihăilă, Împrumuturi sud-slave în limba română, Bucureşti Nestorescu, Academia Română, Institutul de Lingvistică „Iorgu Iordan”, Etymo- logica, III, Virgil Nestorescu, Cercetări etimologice, Univers Enciclo- pedic NŞDU Lazăr Şăineanu, Dicţionar universal al limbii române, vol I-II, ediţie revizuită şi adăugită de Al Dobre, Ioan Oprea, Carmen Gabriela Pa- mfil, Rodica Radu, Viorica Zăstroiu, Mydo-Center, - Sbiera, Poveşti Ion al lui G Sbiera, Poveşti poporane româneşti Din popor luate şi poporului date de , Cernăuţi, SCL Studii şi cercetări lingvistice [Bucureşti], Editura Academiei Institutul de Lingvistică din Bucureşti Anul I ( ), şi urm SDLR August Scriban, Dicţionaru limbii româneşti (etimologii, înţelesuri, exemple, citaţiuni, arhaizme, neologizme, provincializme) Ediţiunea întâia, Iaşi, Şez „Şezătoarea” Revistă pentru literatură şi tradiţii populare, Fălticeni Anul I, şi urm ŞIO I – II – Lazăr Şăineanu, Influenţa orientală asupra limbei şi culturei române I Introducerea II Vocabularul Vorbe populare Vorbe istorice Bucu- reşti, Socec, Ştefănucă, Lăpuş- na P V Ştefănucă, Folklor din judeţul Lăpuşna „Anuarul Arhivei de Folklor”, II, , p Ştefănucă, Nistrul de Jos P V Ştefănucă, Cercetări folclorice pe Valea Nistrului de Jos „Anuarul Arhivei de Folklor”, IV, , p TD – Bas Maria Marin, Iulia Mărgărit, Victorela Neagoe, Vasile Pavel, Graiuri româneşti din Basarabia, Transnistria, nordul Bucovinei şi nordul Ma- ramureşului Texte dialectale şi glosar (Institutul de Fonetică şi Dia- lectologie „Al Rosetti”), Bucureşti, TDM, I–III Texte dialectale Muntenia, sub conducerea lui Boris Cazacu Vol I, de Galina Ghiculete, Paul Lăzărescu, Maria Marin, Bogdan Mari- nescu, Ruxandra Pană, Magdalena Vulpe, Bucureşti, ; vol II, de Paul Lăzărescu, Maria Marin, Bogdan Marinescu, Victorela Neagoe, Ruxandra Pană, Magdalena Vulpe, Bucureşti, ; vol III, de Cos- tin Bratu, Galina Ghiculete, Maria Marin, Bogdan Marinescu, Vic- torela Neagoe, Ruxandra Pană, Marilena Tiugan, Magdalena Vulpe, Bucureşti, TDRG H Tiktin, Rumänisch-deutsches Wörterbuch, I ( ), II ( ), III ( ), Bukarest Vulpe, Magdalena Vulpe, Sur quelques verbes délocutifs dans les parlers rou- mains, în RRL, XVIII, p - itinerar lexical rElaŢIa voCatIv / NomINatIv la NumElE DE pErsoaNă nicolae FelecAn Lista numelor de persoană din arealul maramureşean ates- tă numeroase dublete la forma de nominativ Până la ora actuală, din câte ştim, a fost discutată doar situaţia dubletu- lui masculin Petru / Petre, foarte frecvent în Maramureş Forma a doua a acestui prenume, Petre, este explicată de Al Graur prin vocativ, caz mult mai utilizat la numele de persoană decât la celelalte substantive Din acest motiv, formele de vocativ au adus modificări celei de nominativ De pildă Petru, nume calendaristic, corespunzător latines- cului Petrus, din grecescul Petros, traducere a ebraicului kifa „piatră”, are un vocativ normal, Petre Dar, după cum vocativului Ilie, Gheorghe, Vasile etc îi corespunde un no- minativ Ilie, Gheorghe, Vasile (mai exact aceste forme se folosesc şi pentru vocativ) şi Petre a putut fi luat drept no- minativ , idee împărtăşită şi de Jacques Byck , aşa încât, la ora actuală, se folosesc, în egală măsură, la nominativ formele Petru şi Petre În privinţa prenumelor feminine, terminaţia -a este cea care predomină şi se consolidează prin comparaţia cu forma articulată hotărât a substantivelor comune Dar, alături de aceasta, în antroponimia maramureşeană, sunt înregistrate şi forme cu -ă sau cu -e la aceleaşi prenume: Ana / Ană, Anuţa / Anuţă, Călina / Călină, Doca / Docă, Frasânuca / Frăsânucă, Ioana / Ioană, Măriuca / Măriucă, Năstaca / Năstacă, Terezuca / Terezucă etc , Floarea / Floa- re, Gafia / Gafie, Maria / Marie etc Faţă de această nouă formă, Domniţa Tomescu, în Gramatica numelor proprii în limba română, face doar afirmaţia că „în seria feminină, această terminaţie (-ă) apare numai la variantele nearti- culate refăcute (s – N F ) ale unor prenume terminate în -a (tipul formal: Cătălină) , fără să precizeze mecanismul care a dus la apariţia menţionată Dar, alături de forma aceasta, în -a, am înregistrat, pe alocuri, şi o a doua, în -e: Floare, Gafie, Marie, şi acestea create după modelul nume- lor comune din limba vorbită Limba ROMÂNĂ Pe baza acestor fapte, considerăm că punctul de plecare este, în toate aceste ca- zuri, vocativul Pornind de la o bogată bibliografie de specialitate referitoare la formele de vo- cativ , I Faiciuc, în articolul Vocativul termenilor de înrudire şi al prenumelor în graiul maramureşean, stabileşte nu mai puţin de opt tipuri de vocativ, unele cu subdiviziuni, la numele de rudenie şi la prenume: I Forme scurte, reduse prin apocopă: A fără deplasarea accentului originar: co- coá, cumná, mătú, năná, nepoá, nevá, unché B cu deplasarea accentului originar: finú, fratiú, moşú, nănaşú, socrú, uncheşú, vărú, vâjú, şogó II Vocative ale termenilor de înrudire terminaţi la nominativ în -ă, -e, cu ac- centul deplasat pe desinenţă: babắ, finắ, mamắ, mătuşắ, nănaşắ, soacrắ, tatắ badé, lelé, cuscré III Forme neapocopate ale termenilor masculini cu accentul deplasat pe penul- tima silabă (cf I B ): omúle, vărúle, vâjúle; şogóre IV Vocative în -le ale cuvintelor terminate la nominativ în -ă, cu accentul depla- sat pe penultima silabă: mamăle, tatăle V Vocative în -o: véreo, mámo, bábo VI Vocative ale termenilor masculini, identice cu formele de nominativ: măi moş VII Îmbinări de cuvinte cu valoare de vocativ: A termen de înrudire (sau prenu- me) + adjectiv posesiv: cumnatî-mea, femei-mea, frati-meu, nepotî-meu, noru- mea; Văsălia nost, Ionu nost, Măria noastă B Termen de înrudire (sau prenu- me) + prenume: uncheşu Ion, mătu Ilea, unche Ioa Vasile a-i Floare VIII Alte forme, identice cu cele din limba literară: masculine în -e: bărbate, ginere ş a ; masculine în -(ul)e: cuscrule, nănaşule ş a ; masculine şi feminine în -ă, -e, egale cu nominativul: noră, soră, frate, lele ş a , cu specificarea că, în cazul prenumelor, cel mai frecvent este tipul I A, apoi I B şi II ( Ionắ) Întrucât din bibliografia existentă, ca şi din Hărţile Atlasului lingvistic pe regiuni – Maramureş, nu reieşea cu destulă claritate situaţia tuturor formelor de vocativ ale prenumelor , autorul menţionat a extins cercetarea, în Dragomireşti, numai la situaţia prenumelor, şi a constatat că, la femei, în formele de adresare, cu sau fără pronumele tu sau a interjecţiilor hăi , hei, repartiţia arată astfel: forme în -ă: (hăi, hei, tu) Adriiană, Ană, Angelă, Anişcă, Aurelă, Danelă, Docă, Doină, Domniţă, Florică, Georgetă, Ilişcă, Ioană, Marcelă, Monică, Niţă, Parască (II), Porsiră (Porfiră) (II), Rodovică, Savetă, Sofică, Stelă, Tereză, Todoră, Vasâlu- că, Viorică, Virgină (Virginia) forme cu apocopă: (tu, hăi) Adriá, Anisí, Aní, Anú, Axắ (< Axenia), Calí (< Calina), Frosî, Ga (< Gafia), Ilea, Ioa (pân’ Ieud), Ieri (< Irina), Mari, Maricu (< Maricuţa), Năsta, Pala (< Pălagă), Para (< Parasca) (I, III, IV), Porsi (Porfiră) (II), Róză (III), Save (IV), Sílvă, Titiia, Todo (< Todora), Todosî, Vasî (< Vasâlea), Victo (< Victoria) itinerar lexical forme în -e: Aurel’e, Deliie, Livie, Lucie, Rozal’e (I, II), Silvie, Victore (Victo- ria) forme identice cu nominativul: Floare, Lucia Din exemplele prezentate se observă că unele prenume au forme de vocativ du- ble: Anişcă / Ani, Aurelă / Aurel’e, Ioană / Ioa, Parască / Para, Porsiră / Porsi, Savetă / Save, Silvă / Silvie, Lucie / Lucia Cele mai frecvente sunt vocativele în -ă şi cele cu apocopă Nu lipsesc nici formele în -e ori cele identice cu nominativul Diferenţele se datorează localităţilor, căci nu peste tot în Maramureş sunt aceleaşi particularităţi lingvistice, sau informatorilor, unii preferând o formă şi alţii alta În partea estică sunt mai numeroase formele apocopate, iar în cea vestică cele cu accent deplasat, ba chiar mai multe tipuri de vocativ coexistă în graiul aceleiaşi localităţi şi chiar al aceluiaşi vorbitor, diferenţiate însă semantic şi, mai ales, stilis- tic: vocativul scurt se utilizează pentru a chema pe cineva din apropiere (hăi ma), cu excepţia vocativului care-şi păstrează forma redusă indiferent de distanţă, iar cel cu accentul schimbat (hăi mamắ, hăi uncheşứ) pentru a striga persoane aflate la distanţă mai mare Pornind de la varietatea de forme existente şi având conştiinţa identităţii formale a nominativului cu vocativul la anumite prenume, vorbitorii extind analogia şi la altele, având drept rezultat prezenţa formelor duble de nominativ, menţionate la începutul articolului Nu am avut în vedere în acest text situaţia prenumelor masculine terminate în -a (-ia, -ea), de tipul Cozma, Toma, Horia, Costea etc sau a celor în -ă, Gavrilă, Samuilă şi a multor hipocoristice, Ioniţă, Ghiţă, Luţă etc Facem totuşi remarca inexistenţei unei a doua forme de nominativ la aceste nume, dar o analogie întâl- nim totuşi la derivate precum Ionica / Ionică, Vasilica / Vasilică De toate acestea ne vom ocupa atunci când vom avea inventarul complet de prenume din arealul maramureşean NOTE Al Graur, Nume de persoane, Editura Ştiinţifică, Bucureşti, , p Jacques Byck, Influenţa pluralului asupra singularului, în Studii şi articole, Editura Ştiinţifică, Bucureşti, , p : „nominativul Petre, în locul lui Petru, nu poate fi explicat decât ple- când de la vocativul Petre” Domniţa Tomescu, Gramatica numelor proprii în limba română, Editura All, Bucureşti, , p Al Graur, op cit , p : „femininele sunt aproape fără excepţie articulate” D Tomescu, op cit , p Grigore Brâncuş, Manuela Saramandu, Gramatica limbii române Morfologia, Editura Atos, Bucureşti, [f a ], p Th Capidan, Vocativul în -le, în DR, I, - , p - ; T Papahagi, Graiul şi folclorul Maramureşului, Bucureşti, ; Al Graur, Despre vocativul românesc, în „Grai şi suflet”, V, ; Idem, Strigătele în româneşte, în „Viaţa românească”, XXII, ; Gh Vornicu, Mara- mureşul, în „Cele trei Crişuri”, XV, ; Sextil Puşcariu, Limba română I Privire generală, Limba ROMÂNĂ Bucureşti, , ed II, ; Al Procopovici, Articol şi vocativ, în DR, X, , p - ; G N Dragomirescu, Contribution à une analyse sémantique du vocatif en roumain, în „Langue et littérature”, II, Bucureşti, ; R Todoran, Cu privire la repartiţia graiurilor dacoromâne, în LR, V, , nr ; Idem, Noi particularităţi ale subdialectelor dacoromâne, în CL, VI, , nr ; V Rusu, Formule de adresare în limba română (măi, mă), în LR, VIII, , nr , p ş u ; M Zdrenghea, Un vocativ regional, în Omagiu lui Iorgu Iordan, Bucureşti, , p - ; Şt Giosu, Subdialectul maramureşean, în „Studii şi cercetări ştiinţifice”, Filologie, Iaşi, XIII, , fasc ; I Pătruţ, Consideraţii în legătură cu vocativul românesc în -o, în „Roma- noslavica”, VII, , p - ; Idem, Tot despre vocativul românesc în –o, în „Romanoslavica”, X, , p - ; Ilie Dan, Un vocativ regional, în LR, XII, , nr , p - ; Idem, Discuţii asupra vocativului românesc, în „Analele ştiinţifice ale Universităţii «Al I Cuza» din Iaşi”, X, , fasc ; I Bujor, Vocativul tu, în CL, XIII, , nr , p ş u ; Gh Radu, Ob- servaţii asupra vocativului în subdialectul maramureşean, în „Buletin ştiinţific”, Seria A, Baia Mare, I, , nr , p - ; Laura Vasiliu, Observaţii asupra vocativului în limba română, în SG, I, I Faiciuc, op cit , p - I Faiciuc, op cit , p Interjecţiile hăi (hei), măi şi pronumele cu valoare interjecţională tu, care precedă, de obi- cei, vocativul prenumelor şi al numelor de rudenie din Mararmureş, sunt utilizate după un anumit regim şi cu o anumită finalitate: echilibrează ritmul strigării prin lungirea corpului fonetic al cuvântului, indică distanţa la care se află persoana strigată, respectul datorat aces- teia, precum şi sexul ei; prenumele bărbăteşti sunt precedate de măi, iar cele femeieşti de hăi, tu; hăi precedă prenumele persoanelor respectate (masculine sau feminine): „măi nănaşule nu se poate zice că-i hâd a zice măi ori tu, dar hăi nu-i aşa un cuvânt de greu, nu-i o vorbă aşa jecnoasă” Acestea marchează şi depărtarea: „cu hăi poţi mai tare striga, tu e mai închis, nu poţi răcni aşa tare”, cf Faiciuc, op cit , p - I Faiciuc, op cit , p Vezi exemplele date, dar şi faptul că „vocativul prenumelor diminutivate este, aproape în- totdeauna, identic cu nominativul”, cf I Faiciuc, Derivate cu sufixul diminutival –uc în Mara- mureş, în CL, XVII, , nr , p bIbLIOgRAfIE Grigore Brâncuş, Manuela Saramandu, Gramatica limbii române Morfologia, Bucureşti, Editura Atos, (f a ) Jaques Byck, Studii şi articole, Bucureşti, Editura Ştiinţifică, Ilie Dan, Un vocativ regional, în „Limba română”, XII, , nr , p - Ilie Dan, Discuţii asupra vocativului românesc, în „Analele ştiinţifice ale Universităţii «Al I Cuza» din Iaşi”, X, fasc , , p ş u I Faiciuc, Vocativul termenilor de înrudire şi al prenumelor în graiul maramureşean, în „Cercetări de lingvistică”, anul XVIII, nr , p - , Cluj, Al Graur, Nume de persoane, Bucureşti, Editura Ştiinţifică, Sextil Puşcariu, Limba română I Privire generală, Bucureşti, Gh Radu, Observaţii asupra vocativului în subdialectul maramureşean, în „Buletin ştiinţi- fic”, Seria A, Baia Mare, I, , nr , p - Domniţa Tomescu, Gramatica numelor proprii în limba română, Bucureşti, Editura All, Laura Vasiliu, Observaţii asupra vocativului în limba română, în „Studii de gramatică”, I, Bucureşti, itinerar lexical INtEraCŢIuNEa lExICuluI ComuN Cu tErmINologIa mIlItară marin butuc Cercetătorii în domeniul lingvisticii au constatat că în ul- timii ’ -’ de ani s-a creat o situaţie când cele mai im- portante probleme ale lexicologiei sunt, de fapt, şi probleme ale terminologiei Astfel, cercetarea oricărui fenomen din lexicologie este imposibilă fără a aborda şi aspecte ale sis- temelor terminologice profesionale, ceea ce demonstrează o vădită şi strânsă legătură a sistemului lexical netermino- logic (adică a cuvintelor-netermeni din fondul principal le- xical, a cuvintelor din uzul general) cu lexicul terminologic (cuvinte-termeni care fac parte din sistemul metalimbajelor terminologice profesionale) Aceste două domenii, lexicul neterminologic şi lexicul terminologic, se află într-o legătură reciprocă, într-o co- relaţie, dar nu se suprapun, fiecare deţinând şi un număr mare de particularităţi individuale, proprii Bunăoară, cuvintele-termeni (termenii profesionali), în ra- port cu orice unitate lexicală (cuvânt-netermen), formează „unităţi lingvistice nominative mai puţin libere şi sunt lip- site de spontaneitate” Termenul profesional este mult mai convenţional şi mai raţional Datorită acestor marcheri toa- te metalimbajele terminologice (domenii din care fac parte termenii) devin penetrabile din exterior, ordonându-se sis- temic parcă de la sine, fenomen care este bine observabil şi testat în ultimele decenii de fluxul masiv al termenilor pro- fesionali datorită progresului tehnico-ştiinţific, care este pe cât de benefic, pe atât şi de periculos Despre acest grad de periculozitate profesorul moscovit R A Budagov afirmă că „în situaţia revoluţiei tehnico-şti- inţifice implicarea specialiştilor lingvişti, întru coordonarea limbii sau planificarea terminologică a limbii, constituie o datorie primordială”, deoarece în aceste condiţii „dacă nu ne ocupăm conştient de termeni, lingviştii, în cele din urmă, vor ajunge în situaţia când nu se vor mai putea înţelege unii cu alţii” Aceasta ne face să credem, pe bună dreptate, că lingviştilor-terminologi li se cere să asigure terminologiilor Limba ROMÂNĂ speciale o sistemicitate care ar facilita nu numai funcţionarea propriu-zisă a terme- nului, dar şi însuşirea terminologiilor de către specialiştii în domeniu Principiul sistemicităţii constituie o condiţie sine qua non pentru terminologi, deoarece, în conformitate cu acest criteriu, denumirea terminologică se supune monosemantismului şi interdependenţei Sistemicitatea, în paralel cu principiul caracterului normat şi estetic, formează factorul lingvistic determinant la înca- drarea denumirii speciale a termenului într-un metalimbaj terminologic profesi- onal Caracterul de sistem al unui cuvânt-termen „dispare din momentul în care acest termen iese din cadrul sistemului «său» profesional” Terminologia militară românească formează un domeniu profesional în cadrul sistemului terminologic general al limbii române, din care fac parte toate meta- limbajele terminologice profesionale Terminologia militară românească se în- scrie printre sistemele terminologice româneşti, având la bază aceleaşi particula- rităţi noţionale şi lingvistice, specifice unui metalimbaj terminologic profesional De aceea, termenul militar românesc, asemeni termenilor din celelalte domenii profesionale (din medicină, agricultură, tehnică, informatică etc ) reprezintă un cuvânt special (cu o structură simplă sau compusă), care are o relaţie cu o no- ţiune din domeniul artei militare: ştiinţă militară, tehnică militară, producerea armelor, activitatea armatei etc Metalimbajul terminologic militar românesc îşi asigură o sistematicitate şi în ca- zul când cuvintele sunt preluate din uzul general, din lexicul neterminologic La baza acestui fenomen este pusă asemănarea formei obiectelor militare cu părţi ale corpului omenesc sau contiguitatea logică şi funcţională a obiectelor şi noţiunilor militare cu obiecte şi noţiuni din uzul general, ceea ce condiţionează o relaţie a termenului nu cu contextul, dar cu câmpul său terminologic din care face parte şi „care îi înlocuieşte contextul” Datorită acestui fapt, particularităţile de termen militar ale unor termeni pot fi sesizate numai în cadrul metalimbajului termino- logic militar sau numai în relaţie cu el Respectând aceste condiţii, am determinat câteva clase de cuvinte-netermeni (cuvin- te din uzul general al limbii române) care au fost preluate de terminologia militară, creându-se, prin ele, termeni militari-sintagme: I Cuvinte ce denumesc părţi ale corpului omenesc: bărbie pentru fixarea tijei recuperatorului – proeminenţă metalică în formă de pătrat pe culata ţevii de tun; cap (la bombă, rachetă) – extremitate sau piesă de extremitate a unei bombe sau rachete, care face corp comun cu ea; gura ţevii de tun – partea extremă a ţevii de tun, în formă rotundă, prin care se lansează focul; ureche – porţiune îngroşată, în formă de ureche, prevăzută pentru menţinerea axului oblonului închizătorului la tun; picior – suportul afetului trepied al mitralierei II Cuvinte ce reprezintă denumiri de păsări şi animale sau părţi ale corpului acestora: cocoş – piesă în formă de cap de cocoş a mecanismului de percuţie la unele arme de foc; arici – baraj de fortificaţie transportabil, confecţionat din câte trei grinzi metalice încrucişate, destinat pentru întărirea obstacolelor naturale sau a itinerar lexical unora din lucrările genistice de apărare (închiderea rapidă a drumurilor, străzilor, culoarelor); coamă (de infanterie) – partea cea mai de sus a înălţătorului la unele arme de infanterie, aflată la baza cursorului, care are rolul de a sprijini înălţătorul când acesta e în poziţie verticală; gheară de pisică – unealtă formată din bare meta- lice, curbate, cu două, trei sau patru braţe, de capătul căreia se leagă o frânghie re- zistentă, lungă de - m; se foloseşte pentru deplantarea minelor antitanc, pentru descoperirea minelor de tracţiune plantate în apă, ierburi înalte, lăstăriş şi pentru desfacerea abatizelor, baricadelor, barajelor de sârmă puţin vizibile; colţi antitanc – baraj de fortificaţie fix împotriva tancurilor, autovehiculelor, realizat din grinzi ma- sive de beton armat, blocuri de piatră, grinzi metalice, şine de cale ferată sau bârne îngropate în pământ şi consolidate în pământ cu cleşti orizontali III Cuvinte ce denumesc obiecte de uz casnic (recipiente, instrumente, meca- nisme) şi elemente de construcţie: clanţă – dispozitiv cu acţiune întârziată la unele închizătoare de tip şurub de la gurile de foc; ciocan de foc – tragere de artilerie dezlănţuită prin surprindere, de durată variabilă, cât mai scurtă; paharul proiectilu- lui – cameră pentru încărcătura utilă a corpului proiectilului, care are o formă ase- mănătoare cu un pahar; uluc – partea anterioară, în formă de jgheab, a patului unei puşti sau carabine; vargă de curăţat – accesoriu metalic al armelor de foc portative, folosit la curăţarea canalului ţevii; pâlnie de obuz – groapă făcută în pământ de un obuz care a explodat; perdea de fum – val de fum dens, creat pentru a împiedica observarea inamicului sau a masca acţiunile trupelor proprii IV Cuvinte ce desemnează obiecte de vestimentaţie: cămaşa glonţului – îmbră- căminte a părţii utile a glonţului (miez, compoziţie incendiară sau trasoare), rea- lizată dintr-un metal sau aliaj cu duritate relativ mică pentru a permite imprima- rea pe ea a plinurilor, ghinturilor ţevii şi a asigura astfel glonţului pe traiectorie o mişcare de rotaţie; guler – proeminenţă inelară exterioară a tubului cartuş; brâu director – parte inelară a corpului proiectilului; brăţară – proeminenţă inelară exterioară pe ţeava de tun; agrafă – material genistic din sârmă curbată şi ascuţită la ambele capete, folosit la prinderea sârmei (ghimpate) pe pari sau ţăruşi, pentru realizarea gardurilor şi reţelelor Prin urmare, cuvintele-netermeni militari, preluate din fondul lexical principal, de- vin termeni militari numai în cadrul sistemului terminologic militar Câmpul termi- nologic militar le asigură statut de termeni În afara câmpului terminologiei militare, cuvintele prezentate nu mai sunt termeni, dar cuvinte obişnuite bIbLIOgRAfIE Н К Гарбовский, Сопоставительная стилистика профессиональной речи, Москва, , p Р А Будагов, Человек и его язык, Москва, , p Л И скворцов, Вопросы терминологии и письменного творчества в эпоху НТР // Терминология и культура речи, Москва, , p A A Реформатский, Что такое термен и терминология // Вопросы терминологии, Москва, , p Limba ROMÂNĂ sEmIotICa pIEsElor utIlIzatE pENtru aCopErIrEa CapuluI (îN bAzA MATERIALULUI DIN LIMbILE gREACă şI ROMâNă) Alexandru cAZAcu Vestimentaţia are, în general, două funcţii de bază: de pro- tecţie împotriva unor factori externi şi de împodobire Cea de-a treia funcţie ar putea fi considerată una simbolică şi re- flectă relaţiile sociale, diverse aspecte legate de modul de viaţă al sociumului respectiv Ca şi la alte popoare, la greci vesti- mentaţia constituie un element important al culturii, multe dintre denumirile pieselor vestimentare au format, cu timpul, câmpuri semantice largi, în care se reflectă viziunea comuni- tăţii respective asupra lumii, asupra relaţiilor interumane în diverse perioade de timp Limba elenă, fiind o limbă foarte flexibilă, arareori împru- mută termeni de altă origine De obicei, pentru formarea termenilor noi se recurge la propriile resurse lexico-gra- maticale Vom ilustra această capacitate a limbii elene prin analiza unor termeni ce denumesc diverse piese utilizate pentru acoperirea capului De exemplu, το καπέλο „pălărie, căciulă” formează nume- roşi termeni derivaţi care, într-o măsură mai mare sau mai mică, au o legătură directă cu sensul de bază al cuvântu- lui: καπελίνο – pălărie mică; καπελίνα – pălărie cu boruri largi pentru femei; καπελιέρα – cutie (din hârtie, lemn sau metal) pentru păs- trarea căciulilor / pălăriilor; καπελάς (fem καπελού) – persoană care confecţionează căciuli, pălării; pălărier Termenul a fost împrumutat din neogreacă de limba ro- mână cu forma capelă şi cu sensurile: şapcă de postav cu cozoroc moale, purtată de militari; pă- lărie (de damă) (DEXI) itinerar lexical O serie de semnificaţii suplimentare vin să lărgească sensul de bază / iniţial, alcă- tuind nişte indici pentru o anumită situaţie / realitate socială ilustrată în contexte formate cu lexemul respectiv Astfel, καπέλο capătă, pe parcursul anilor, în negustorie, un alt sens şi anume „su- pliment ilicit al preţului cerut de târgoveţi, suprapreţ ilegal” (´Aµα δεν πληρώνεις γερό καπέλο, δεν τρως κρέας της προκοπής – „Dacă nu plăteşti căciulă sănătoa- să, nu mănânci carne bună”) Dintre derivatele acestui termen amintim: καπέλωµα faptul de a-şi acoperi capul – sens iniţial pe care îl dezvoltă, prin asociere metaforică, în alte două sensuri; lovitură în pălărie (vezi şi în limba română: a lovi (sau a pocni, a plesni) (pe cineva) în pălărie „a ofensa pe cineva, a-i spune cuiva o vorbă înţepătoare, a ironiza pe cineva” Un alt sens al expresiei româneşti, inexistent în limba greacă este „a da cuiva o veste neaşteptată, rea”; mărire ilicită a preţurilor (în negustorie) καπελώνω – a pune căciula cuiva; prin evidenţierea unor indici specifici, mai capătă câteva sensuri; (metaforic) a lovi pe cineva în pălărie /căciulă; a mări ilicit preţurile (în negustorie); a uzurpa lucrurile cuiva pentru folos propriu Expresia του βγάζω το καπέλο, care iniţial însemna doar „a-şi scoate pălăria (că- ciula) în faţa cuiva, a saluta (pe cineva)” capătă semnificaţia „a respecta, a stima (pe cineva)” şi un alt sens, foarte apropiat de cel al expresiei admirative româneşti „Jos pălăria!” Un caz deosebit de interesant este modul în care a apărut în limba elenă cuvân- tul τραγιάσκα „şapcă cu cozoroc” Se pare că termenul a fost preluat din limba română şi este o interpretare a aclamaţiilor turiştilor români „Trăiască Grecia!”, care erau însoţite de aruncarea căciulilor Astfel, imperativul trăiască din limba română, a fost preluat ca substantiv în limba greacă, şi a căpătat o semnificaţie total diferită de cea iniţială (etimologică) Un cuvânt foarte des utilizat în limba elenă este σκούφος (căciulă) care, în afară de semnificaţiile generate de cuvintele derivate (σκουφάκι sau σκουφί – căciuliţă, căciulă mică; σκουφίτσα – scufiţă), mai poate forma noi termeni; aceştia nu au echivalenţi în limba română, şi pot fi explicaţi doar prin sintagme: σκούφωµα – modul (felul) de a-şi acoperi capul (cu căciula, de a-şi pune (pur- ta) căciula); faptul de a-şi acoperi capul σκουφάτος – (despre cineva care poartă căciulă), cu căciulă Căciula (σκούφος, σκούφια) era un indiciu al rangului, al stării sociale a pro- prietarului ei După modul în care îşi purta cineva căciula şi în dependenţă de calităţile ei (scumpă, ieftină; veche, nouă, conform cerinţelor vremii (modei) sau nu etc ), atât la eleni, cât şi la români se putea înţelege din ce pătură socială face parte cel care o poartă sau chiar din ce neam se trage Ca dovadă elocventă în acest sens poate servi expresia grecească: απο που κρατάει η σκούφιά του „din ce căciulă este cineva” (despre originea cuiva) Limba ROMÂNĂ Termenul φέσι (fes), existent şi în limba română, desemnează un obiect cu speci- fic oriental, având în limba greacă mai multe semnificaţii: tip de căciulă roşie cu fundă care, deşi este de origine străină (orientală), este foarte des utilizat de către eleni; căciulă pe care o poartă evzonii (ostaşii) greci; venit neplătit – sens atestat în expresii de tipul: έβαλε φέσι (în traducere mot- à-mot „a pune fesul cuiva”) – despre cineva care a împrumutat bani şi nu i-a întors sau a împrumutat bani cu scopul de a nu-i întoarce; a fi dator cu bani; în expresia έγινε φέσι „a fi beat criţă” În limba română se consemnează specificul oriental al cuvântului fes, înregis- trându-se mai multe semnificaţii, dintre care doar prima poate fi raportată direct la limba din care provine: acoperământ al capului pentru bărbaţi, confecţionat din pâslă sau postav (îm- podobit cu un ciucure) pe care îl poartă mai ales musulmanii (din Orient şi din Nordul Africii) Expresii: (fam ) a-i turti (cuiva) fesul – a a face o mare prostie; b a face de râs pe cineva; interesul poartă fesul – se spune la adresa cuiva care face ceva numai pentru avantaj material; căciuliţă croşetată sau calotă de fetru, pur- tată pe vârful capului de către femei şi copii; căciulă tricotată, purtată de tineri şi de copii; compus: (entomologic; regionalism) fesul-popii = fesuşor (DEXI) Substantivul κουκούλα însemna iniţial în elenă doar „glugă, capişon”, iar mai apoi, prin extindere, κουκούλα devine un termen care poate fi atribuit oricărei piese vestimentare servind la acoperirea capului În prezent, κουκούλα comportă un sens general de „acoperiş, protecţie” şi prin acest cuvânt poate fi numit orice obiect utilizat pentru acoperire, ca în exemplul: κουκούλα αυτοκινήτου (căciula automobilului) Şi derivatele acestui termen înregistrează mai multe sensuri: κουκουλώνω – a acoperi cu căciulă, glugă; a cocoloşi, a obloji, a înveli etc ; a (se) acoperi, a înveli pe cineva sau ceva în întregime; a muşamaliza, a acoperi, a ascunde; a se căsători prin înşelăciune sau cu de-a sila (cu acest sens, în română există expresia populară a îmbrobodi pe cineva) κουκουλοφόρος – cel care poartă glugă; spec persoană care poartă mască în tim- pul executării acţiunii de pedepsire κουκούλωµα – acoperire cu căciulă; acoperirea unui obiect pentru a nu fi văzut; învelire, oblojire; ascundere, muşamalizare (a unui rău) κουκούλι (diminutiv al substantivului κουκούλα) gogoaşă a viermelui de mătase κουκουλάρικος – (ieşit, scos) din gogoaşă (a viermelui de mătase); mătase (în expresia ύφασµα κουκουλάρικο) Piesele vestimentare utilizate pentru acoperirea capului capătă noi conotaţii, in- diferent de faptul dacă sunt destinate bărbaţilor sau femeilor: µαντίλα – basma, batic cu care îşi acoperă capul femeile; cută membranoasă care atârnă în zona gâtului unor mamifere; bărbie, grumaz itinerar lexical µαντίλι – broboadă cu care îşi acoperă capul femeile; batistă, băsmăluţă (pentru curăţatul ochilor, nasului); piesă vestimentară, bucată de material pe care o poartă la gât bărbaţii şi femeile µαντίλια – basma dantelată pentru cap µαντιλώνω – a îmbrobodi, a pune basma pe capul cuiva µαντιλοδεµενος – îmbrobodit(ă) cu basma Este de menţionat că multe dintre formele adjectivale sunt utilizate atât la fe- minin, cât şi la masculin Astfel, în limba elenă putem atesta exemple de tipul: µαντιλούσα – (femeie) îmbrobodită; µαντιλωτός – (bărbat) îmbrobodit, care poartă pe cap basma (este vorba de un tip de basma, specific portului din anu- mite zone) De observat că în limba română aceste lexeme sunt utilizate atât în sintagme neutre, cât şi (mai ales în ceea ce priveşte bărbaţii!) cu sens peiorativ, batjocoritor (de exemplu: „Mihai este îmbrobodit (adică înşelat) de nevastă-sa” În limba ele- nă asemenea sintagme sunt utilizate, în general, cu sens direct În tradiţia elenă basmaua, broboada era o piesă vestimentară nu doar a femeilor, ci şi a bărbaţilor Astfel că în vorbirea orală, dar şi în literatura artistică pot fi ates- tate expresii de tipul: ´ Hταν ένα παλικάρι ως είκοσι χρονών ντυµένο-ποδεµένο κρητικά, µε το κεφαλοµάντιλο δεµένο κλέφτικα „Era un flăcău de vreo douăzeci de ani îmbrăcat şi încălţat ca în Creta, cu basmaua legată haiduceşte (hoţeşte)” Prin alăturarea a două substantive din acelaşi câmp semantic se formează noi cuvinte, cum ar fi: κεφαλόπανι – format prin alăturarea substantivelor κεφάλι (cap) şi πανί (pânză), care a ajuns să însemne văl, peplu (πέπλος) κεφαλοµάντιλο – κεφάλι (cap) + µαντίλι (broboadă) – basma care se leagă pe cap pentru a ţine părul sau cu scop de împodobire Un substantiv şi un verb alăturate pot forma un nou verb: πεπλοφορώ – πέπλο (văl) + φορώ (a purta) – a fi înfăşurat în văl, a purta văl στεφανηφορώ – στεφανη (cunună) + φορώ (a purta) – a purta cunună, a fi în- cununat; (metaforic) a fi învingător στεφανηφόρος – (despre cineva care) poartă cunună (στεφανωµένος); (me- taforic) învingător, câştigător Substantivul πέπλος sau πέπλο a căpătat şi alte semnificaţii: văl de mireasă; (arheolog ) rochie foarte subţire (pentru femei) fără mâneci prinsă pe umeri cu o agrafă; (metaforic) ceva care împiedică vederea, sesizarea limpede, clară sau provocare care ascunde adevărul: πέπλος µυστηρίου καλύπτει την υπόθεση – „Un văl de mister ascunde (acoperă) cazul (cauza, adevărul)” Limba ROMÂNĂ În limba română cuvântul peplu (sau peplum) provine din latină (peplum, -i, ro- manii preluându-l din limba greacă πέπλον) şi este un indice al vestimentaţiei antice, inclusiv greceşti, cu sensul „mantie scurtă, fără mâneci, prinsă pe umeri cu o agrafă şi purtată de femei peste tunică” (DEXI) O întreagă varietate de sensuri oferă termenul στεφάνι „cunună, coroană” Limba elenă consemnează mai multe semnificaţii, printre care: cunună din ramuri sau flori pe care o poartă cineva pe cap ca premiu sau în semn de sărbătoare; cunună de măslin; cunună (coroană) de flori, care se de- pune la monumente sau însoţeşte cortegiul de înmormântare; inel de metal sau de lemn utilizat la susţinerea scândurilor, cerc de butoi (στεφάνι βαρελιού), inel (cerc) al coşului (στεφάνι του κοφινιού); marginea (buza) unui obiect; cunu- na de mireasă (ο νυφικός στέφανος); nuntă sau cuplu legal; (met ) victorie Sonoritatea grecescului στεφάνι se regăseşte în numele propriu românesc Şte- fan: din limba elenă a fost împrumutată semnificaţia de victorie, fapt pentru care acest nume este atât de popular la români Semn-indice al puterii, reprezentant sau substituent al purtătorului (stăpânului), simbol al mândriei şi al autorităţii, al respectului sau al lipsei de respect, piesele vestimentare utilizate pentru acoperirea capului constituie, atât la greci, cât şi la alte popoare, un element de diferenţiere socială Vestimentaţia este un semn distinctiv prin care poate fi identificată o epocă, dife- rită de alta, se pot compara şi deosebi civilizaţiile între ele Toate aceste semne co- mune sau diferenţiatoare sunt conservate din plin în semnul lingvistic, de a cărui decodificare depinde gradul de înţelegere a realităţii, a lumii înconjurătoare autorI Iulian BOLDEA, prof univ dr , decan al Facultăţii de Ştiinţe şi Litere, Universi- tatea „Petru Maior”, redactor al revistei „Vatra”, Târgu-Mureş Marin BUTUC, doctorand la Catedra Limba Română, Lingvistică Generală şi Romanică, Facultatea de Litere, U S M , Chişinău Adriana CAZACU, lector la Catedra de Literatură Română şi Teorie Literară, Facultatea de Litere, U S M , Chişinău Alexandru CAZACU, lector universitar, doctorand, Facultatea de Litere, U S M , Chişinău Veronica CIOBANU, doctorandă, Facultatea Pedagogie, U P S „I Creangă”, prof de limba şi literatura română, Liceul teoretic „Grigore Vieru”, com Băcioi, mun Chişinău Theodor CODREANU, critic literar, prozator şi eseist, profesor, Huşi Sabina CORNICIUC, conf univ dr , Facultatea de Litere, U S M , Chişinău Daiana FELECAN, conf univ dr , Facultatea de Litere, Universitatea de Nord, Baia Mare Nicolae FELECAN, prof univ dr , Universitatea de Nord, Baia Mare Iulian FILIP, scriitor şi publicist, Chişinău Aliona GRATI, conf univ dr , director al Centrului de Literatură şi Folclor, In- stitutul de Filologie al A Ş M , Chişinău Emanuela ILIE, asistent, Facultatea de Litere, Universitatea „Al I Cuza”, Iaşi Vasile C IONIŢĂ, filolog, Reşiţa Dumitru IRIMIA, prof univ dr , Facultatea de Litere, Universitatea „Al I Cuza”, Iaşi Dan MĂNUCĂ, prof univ dr , Universitatea „Al I Cuza”, directorul Institutului de Filologie Română „Al Philippide”, Iaşi Iulia MĂRGĂRIT, cercetător ştiinţific, Institutul de Lingvistică „Iorgu Iordan – Al Rosetti” al Academiei Române Gabriela MEDAN, prof drd , Şcoala „Avram Iancu”, Baia Mare Ilie MOISUC, doctorand, Facultatea de Litere, Universitatea „Al I Cuza”, Iaşi Cristinel MUNTEANU, doctor în filologie, lector, Universitatea „Constantin Brâncoveanu”, Piteşti, filiala Brăila Vlad POHILĂ, scriitor şi publicist, Chişinău Mihai POSADA, scriitor şi publicist, Sibiu Andrei PROHIN, masterand, Facultatea de Istorie şi Filozofie, U S M , profesor de istorie, Liceul teoretic „Nicolae Iorga”, Chişinău Adrian Dinu RACHIERU, prof dr , decan al Facultăţii de Jurnalistică, Universi- tatea „Tibiscus”, Timişoara Vitalie RĂILEANU, cercetător ştiinţific, Institutul de Filologie, A Ş M , Chişi- nău Constantin ŞCHIOPU, conf univ dr , U P S „Ion Creangă”, Chişinău Diana VRABIE, conf univ dr , U P S „Alecu Russo”, Bălţi Rudolf WINDISCH, prof dr phil habil dres h c , prof de lingvistică romanică, Universitatea din Rostock, Germania 